Digital koh premier kuraa Bollywood ge film thah | Mihaaru\nއަޖޭ އަދި އަކްޝޭ.\n17 ޖޫން 2020 - 07:483comments\nކޮވިޑް-19އާ ހެދި އިންޑިއާގަ އިއުލާންކުރި ލޮކްޑައުންއާ އެކު ސިނަމާތައް ބަންދުކޮށް، ފިލްމީ ވިޔަފާރި ހުއްޓުމަކަށް އައިސްފައިވާތާ މިހާރު ފަސް މަސް ވަނީ އެވެ. މީގެ ސަބަބުން އެތައް ކްރޯޑް ރުޕީސްގެ ގެއްލުމެއް މިހާރު ވެސް އިންޑަސްޓްރީ އަށް ވެއްޖެ އެވެ. އެކަމަކު އަދިވެސް ބަލީގެ ހާލަތު އިންޑިއާގައި ރަނގަޅުވަމުން ނުދާތީ ސިނަމާތައް ހުޅުވާނެ އިރެއް ނޭނގެ އެވެ.\nމި މަހުގެ ތެރޭގައި ލޮކްޑައުނަށް ކޮންމެވެސް ވަރެއްގެ ލުއިތަކެއް ދިން ނަމަވެސް، އޭގެ ތެރޭގައި ސިނަމާތައް ހުޅުވުމުގެ ވާހަކައެއް ނެތެވެ. އެހެންވެ އިންޑިއާގެ ފިލްމު އިންޑަސްޓްރީގެ މީހުން ތިބީ ހާސްކަމުގަ އެވެ. ރިލީޒްކުރަން އޮތް އެތައް ފިލްމެއް ފަސްކުރަން ޖެހުނު އިރު، ބައެއް ޕްރޮޑިއުސަރުންނާއި ޑައިރެކްޓަރުން އުންމީދުކޮށްގެން ތިބީ ވަރަށް އަވަހަށް ސިނަމާތައް ހުޅުވޭނެ ކަމަށެވެ. ނަމަވެސް މަސްރަހު ދިރާސާކުރާ މީހުން ބުނާގޮތުގައި މި އަހަރުގެ ނޮވެމްބަރު މަހުގެ ކުރިއަކުން ސިނަމާތައް އަލުން ހުޅުވާނެ ކަމަކަށް ނުބެލެވެ އެވެ.\nސިނަމާތައް ބަންދުކުރަން ޖެހުމުން ބައެއް ޑައިރެކްޓަރުންނާއި ޕްރޮޑިއުސަރުން ވަނީ އެ މީހުންގެ ފިލްމުތައް ޑިޖިޓަލްކޮށް ޕްރިމިއާކުރަން ވެސް ނިންމައިފަ އެވެ. އެއީ މި ވަގުތަށް އެ ނޫން ގޮތެއް ނެތުމުންނެވެ. ފިލްމުތައް ރިލީޒްނުކުރެވި ދިގުލައިގެންދާ ކޮންމެ ދުވަހަކީ ގެއްލުމެކެވެ.\nޑިޖިޓަލްކޮށް ރިލީޒްކުރި ފުރަތަމަ ބޮޑު ފިލްމަކީ މިދިޔަ ހުކުރު ދުވަހު އެމެޒޯން ޕްރައިމް ވީޑިއޯ އިން ގެނެސްދިން އަމީތާބް ބައްޗަންގެ "ގުލާބޯ ސިތާބޯ" އެވެ. ވިދިޔާ ބާލަންގެ "ޝަކުންތަލާ ދޭވީ" ވެސް ވަރަށް އަވަހަށް އެ ޕްލެޓްފޯމަށް އަންނާނެ އެވެ.\nރިޕޯޓްތައް މިހާރު ބުނާގޮތުން ބޮލީވުޑްގެ ބޮޑު 10 ފިލްމެއްގެ ޑިޖިޓަލް ރައިޓްސް ރައިޓްސް މިހާރު ވަނީ ޑިޒްނީ+ހޮޓްސްޓާ އަށް ވިއްކާލައިފަ އެވެ.\n1. ލަކްޝްމީ ބޮމް\nމި ފިލްމަކީ ކުރިން ފިތުރު އީދުގައި ރިލީޒްކުރަން ނިންމި ފިލްމެކެވެ. ނަމަވެސް އަކްޝޭ ކުމާރުގެ މި ހޮރޯ-ކޮމެޑީ ދެން ބެލުންތެރިންނާ ހަމައަށް އަންނާނީ ޑިޒްނީ+ހޮޓްސްޓާ އިންނެވެ.\n"ލަކްޝްމީ ބޮމް" އަކީ ތަމަޅަ/ތެލެގޫ ޑައިރެކްޓަރު ރަގަވާ ލޯރެންސް ޑައިރެކްޓްކޮށްފައިވާ ފިލްމެކެވެ. އަކްޝޭއާ އެކު ފިލްމުން ބަތަލާގެ ރޯލުން ފެނިގެންދާނީ ޒުވާން ބަތަލާ ކިއާރާ އަދުވާނީ އެވެ.\n2. ބޫޖް: ޕްރައިޑް އޮފް އޮންޑިއާ\nއަޖޭ ދޭވްގަންގެ "ބޫޖް: ޕްރައިޑް އޮފް އިންޑިއާ" އަކީ އަންނަ އޮގަސްޓް މަހުގެ 14 ގައި ސިނަމާތަކަށް ގެންނަން ތާވަލުކޮށްފައި އޮތް ފިލްމެކެވެ. ނަމަވެސް މި ފިލްމު ވެސް މިހާރު ޑިޒްނީ+ހޮޓްސްޓާ އިން ޕްރިމިއާކުރަން ނިންމާފައިވާ ކަމަށް ރިޕޯޓްތައް ބުނެ އެވެ.\nA post shared by Ajay Devgn Films (@ajaydevgnfilms) on Jan 1, 2020 at 8:27am PST\n"ބޫޖް" އަކީ ހަނގުރާމައިގެ ވާހަކަ ކިޔައިދޭ ޕީރިއަޑް ފިލްމެކެވެ. އަބީޝެކް ދުދައްޔާ ޑައިރެކްޓްކޮށްފައިވާ ފިލްމުގެ ކާސްޓުންގެ ތެރޭގައި ސަންޖޭ ދަތާއި ސޮނާކްޝީ ސިންހާ އާއި ނޯރާ ފަތެހީ ހިމެނެ އެވެ.\n3. ސަޅަކް 2\nކުރީގެ ޑައިރެކްޓަރު މަހޭޝް ބަޓް 21 އަހަރު ފަހުން އަލުން ޑައިރެކްޝަނަށް އަންނަ "ސަޅަކް 2" އަކީ މި އަހަރުގެ އެންމެ އުންމީދީ އެއް ފިލްމެވެ. މި ފިލްމު އަންނަ މަހުގެ 10 ގައި ސިނަމާތަކަށް ގެންނަން ތާވަލުކޮށްފައި އޮތަސް މިހާރު ޑިޒްނީ+ހޮޓްސްޓާ އިން ޕްރިމިއާކުރާ ގޮތަށް ހަމަޖެހިފައިވާ ކަމަށް ރިޕޯޓްތައް ބުނެ އެވެ.\n"ސަޅަކް 2" އަކީ މަހޭޝް 1991 ގައި ގެނެސްދިން "ސަޅަކް" ގެ ދެވަނަ ބައެވެ. ފިލްމުގެ ކާސްޓުންނަކީ އޭނާގެ ދެ އަންހެން ދަރިން ކަމަށްވާ އާލިއާ ބަޓާއި ޕޫޖާ ބަޓާއި ސަންޖޭގެ އިތުރުން އަދިތިޔާ ރޯއި ކަޕޫރެވެ.\n4. ދިލް ބޭޗާރާ\n"ދިލް ބޭޗާރާ" އަކީ އާދީއްތަ ދުވަހު ދަންޖެހިގެން މަރުވި އެކްޓަރު ސުޝާންތު ސިންގް ރާޖްޕޫތުގެ އެންމެ ފަހު ފިލްމެވެ.\nމުކޭޝް ޗަބްރާ ޑައިރެކްޓްކޮށްފައިވާ މި ފިލްމަކީ 2014 ގައި ރިލީޒްކުރި ހޮލީވުޑްގެ ފިލްމު "ފޯލްޓް އިން އަވާ ސްޓާޒް" ގެ ހިންދީ ރިމެކެވެ. "ދިލް ބޭޗާރާ" ގެ ބަތަލާ އަކީ ސަންޖަނާ ސާންގީ އެވެ. މީގެ ކާސްޓުންގެ ތެރޭހައި ސައިފް އަލީ ޚާނާއި ޖާވިދު ޖެފްރީ ވެސް ހިމެނެ އެވެ.\nކުރިން މި ފިލްމު ރިލީޒްކުރާ ގޮތަށް އޮތީ މިދިޔަ މަހުގެ 8 ގަ އެވެ. ބެލެވޭ ގޮތުން "ދިލް ބޭޗާރާ" އަކީ ދެން އެންމެ އަވަހަށް ޑިޒްނީ+ހޮޓްސްޓާ އަށް އަންނާނެ ހިންދީ ފިލްމެވެ.\n5. ބިގް ބުލް\nއަޖޭ ޕްރޮޑޮއުސްކުރާ "ދަ ބިގް ބުލް" އަކީ ކުރިން މި އަހަރުގެ އޮކްޓޯބަރު 23 އަށް ތާވަލުކުރި ފިލްމެކެވެ. ނަމަވެސް މިހާރު ޑިޖިޓަލްކޮށް ޕްރިމިއާކުރަން ފިލްމުގެ ހުރިހާ މަސައްކަތްތަކެއް ނިންމަމުން އަންނަ ކަމަށް ނޫސްތަކުން ބުންޏެވެ.\nކޫކީ ގުލާޓީ ޑައިރެކްޓްކުރާ "ދަ ބިގް ބުލް" ގެ ކާސްޓުންނަކީ އަބީޝެކް ބައްޗަނާއި އިލިއާނާ ޑި ކްރޫޒެވެ.\nޒުވން ބަތަލާ ކްރިތީ ސެނަން ރަހިމު ވިއްކައިގެން އާމްދަނީ ހޯދާ މީހެއްގެ ރޯލުން ފެނިގެންދާ "މިމީ" އަކީ އަންނަ މަހު ސިނަމާތަކަށް ގެންނަން ޕްލޭންކޮށްފައި އޮތް ފިލްމެކެވެ. އެކަމަކު މިހާރު ފިލްމު ޕްރިމިއާކުރާނީ ޑިޒްނީ+ހޮޓްސްޓާ އިން ކަމަށް މީޑިއާތަކުން ބުންޏެވެ.\n"މިމީ" އަކީ ލަކްޝަމް އުޓޭކަރް ޑައިރެކްޓްކޮށްފައިވާ ފިލްމެކެވެ. މީގެ ކާސްޓުންގެ ތެރޭގައި ޕަންކަޖް ތުރިޕަތީ އާއި ސުޕްރިޔާ ޕަތަކާއި މަނޯޖް ޕަހްވާ ވެސް ހިމެނެ އެވެ.\n"ލޫޓްކޭސް" އަކީ ކުނާލް ކޭމޫ އާއި ގަޖްރާޖް ރާއޯ އާއި ރާސިކާ ޑުއްގަލް އާއި ރަންވީރު ޝޯރޭ އަދި ވިޖޭ ރާޒް މުހިއްމު ރޯލްތަކެއް ކުޅެފައިވާ ކޮމެޑީ-ޑްރާމާއެކެވެ.\nރާޖޭޝް ކްރިޝްނަން ޑައިރެކްޓްކޮށްފައިވާ ފިލްމުގެ ޑިޖިޓައިލް ރައިޓްސް މިހާރު ވަނީ ޑިޒްނީ+ހޮޓްސްޓާ އަށް ވިއްކާލައިފަ އެވެ.\nހޮރޯ-ކޮމެޑީއެއްގެ ގޮތުގައި ގެނެސްދޭ "ރޫހީ-އަފްޒާނާ" އަކީ ސިނަމާތައް ބަންދުވުމާ ގުޅިގެން ޑިޖިޓަލްކޮށް ޕްރިމިއާކުރާނެ ޖާންވީ ކަޕޫރްގެ ދެވަނަ ފިލްމެވެ. އޭނާގެ "ގުންޖަން ސަކްސޭނާ: ދަ ކަރްގިލް ގާލް" ރިލީޒްކުރަން ހަމަޖެހިފައި ވަނީ ނެޓްފްލިކްސް އިންނެވެ.\nޖާންވީ ޑަބަލް ރޯލަކުން ފެނިގެންދާނެ "ރޫހީ-އަފްޒާނާ" ގެ ބަތަލުންނަކީ ރާޖްކުމާރު ރާއޯ އާއި ވަރުން ޝަރުމާ އެވެ. މި ފިލްމުގެ ޑައިރެކްޓަރަކީ ހާޑިކް މެހެތާ އެވެ.\n"ޝިއްދަތު" އަކީ "ޖަންނަތު" ފަދަ ފިލްމުތައް ގެނެސްދިން ކުނާލް ދޭޝްމުކް ޑައިރެކްޓްކުރާ ފިލްމެކެވެ. މީގެ ކާސްޓުންނަކީ ޑަޔާނާ ޕެންޓީ އާއި މޯހިތު ރައިނާގެ އިތުރުން ރާދިކާ މަދަން އާއި ސަނީ ކޯޝަލެވެ.\n"ޝިއްދަތު" އަކީ ޓީ ސީރީޒާއި މެޑޮކް ފިލްމްސް ގުޅިގެން ގެނެސްދޭ ފިލްމެކެވެ.\n10. ޚުދާ ހާފިޒް\n"ޚުދާ ހާފިޒް" އަކޯ ފާރޫގް ކަބީރު ޑައިރެކްޓްކުރާ ރޮމޭންޓިކް ތުރިލާއެކެވެ. މީގެ ލީޑް ރޯލުން ފެނިގެންދާނީ އެކްޝަން ތަރި ވިދުޔަތު ޖަމްވަލް އާއި ޝިވަލީކާ އޮބެރޯއި އެވެ. އިތުރު ކާސްޓުންގެ ތެރޭގައި އަހާނާ ކުމްރާ އާއި އައްނޫ ކަޕޫރް އަދި ޝިވް ޕަންޑިތު ހިމެނެ އެވެ.\nA post shared by Shivaleeka Oberoi (@shivaleekaoberoi) on Jan 21, 2020 at 10:32pm PST\n"ޚުދާ ހާފިޒް" ގެ ގެ ޕްރޮޑިއުސަރުންނަކީ ކުމާރު މަންގަތު ޕަތަކާއި އަބީޝެކް ޕަތަކެވެ.\nއިތުރު ލިޔުންތައް ބޮލީވުޑް އިންޑިއާ ޕޫޖާ ބަޓް ސަންޖޭ ދަތު އަބީޝަކް ބައްޗަން އަޖޭ ދޭވްގަން އަކްޝޭ ކުމާރު ބޮލީވުޑް ފިލްމު ސޮނާކްޝީ ސިންހަ ސްޓްރީމިން ޓީވީ ލޮކްޑައުން


MMI in school bandhaa dhimaakoh hingi harakaaiy kaamiyaabukamaaeku nimmaalaifi MMI in school bandhaa dhimaakoh hingi harakaaiy kaamiyaabukamaaeku nimmaalaifi\nއެމްއެމްއައިއިން ސްކޫލް ބަންދާ ދިމާކޮށް ހިންގި ހަރަކާތްތައް ކާމިޔާބުކަމާއެކު ނިންމާލައިފި\n"މިޑް ޓާރމް ހޮލިޑޭ ފަން" ހަރަކާތުގެ ތެރެއިން / ފޮޓޯ: ޕީއެސްއެމް\nޕަބްލިކް ސަރވިސް މީޑިއާ، ޕީއެސްއެމްގެ މޯލްޑިވްސް މީޑިއާ އިންސްޓިޓިއުޓުން ސްކޫލް ބަންދާ ދިމާކޮށް ކުރިއަށްގެންދިޔަ "މިޑް ޓާރމް ހޮލިޑޭ ފަން" ހަރަކާތް ކާމިޔާބުކަމާއެކު ނިންމާލައިފިއެވެ. މި ޕްރޮގްރާމްގައި 10 އަހަރާއި 18 އަހާރާ ދެމެދުގެ 33 ކުދިން ވަނީ ބައިވެރިވެފައެވެ.\nޕަބްލިކް ސަރވިސް މީޑިއާގެ މޯލްޑިވްސް މީޑިއާ އިންސްޓިޓިއުޓް، އެމްއެމްއައިއަކީ، މީޑިއާގެ ދާއިރާއިން ފަންނުވެރިން ބިނާކުރުމުގެ މަޤްޞަދުގައި އުފައްދައި ހިންގަމުންއަންނަ މީޑިއާ އިންސްޓިޓިއުޓެކެވެ. އެމްއެމްއައިން މީޑިއާގެ ދާއިރާއާއި އެކި އެކި ފަންނުތަކުގެ ފަންނުވެރިން ބިނާކުރުމުގެ ތަފާތު ޕްރޮގްރާމްތައް ހިންގަމުންދާއިރު، މެލޭޝިއާގެ މަޝްހޫރު ލިމްކޮކްވިކްގ ޔުނިވަރސިޓީގެ ކޯސްތައްވެސް އެ އިންސްޓިޓިއުޓްގައި ދަނީ ހިންގަމުންނެވެ.\nއެމްއެމްއައިއިން މިއަހަރުގެ ފުރަތަމަ ޓާރމްގެ މިޑް ޓާރމް ބަންދާ ދިމާކޮށް "މިޑް ޓާރމް ހޮލިޑޭ ފަން" ގެ ނަމުގައި ޚާއްސަ ހަރަކާތްތަކެއް ކުރިއަށްގެންގޮސްފައިވާއިރު، މި ޕްރޮގްރާމްގައި 33 ކުދިން ވަނީ ބައިވެރިވެފައެވެ. ޕީއެސްއެމް ނިއުސްއަށް މައުލޫމާތު ދެއްވަމުން އެމްއެމްއައިގެ ޑިރެކްޓަރ މުޙައްމަދު ޖިނާޙް ވިދާޅުވީ މިޓް ޓާރމް ބަންދާ ދިމާކޮށް ހިންގި މިހަރަކާތުގައި4ހޯހެއް ކުރިއަށްގެންގޮސްފައިވާކަމަށެވެ. މިމަހުގެ 10 އިން 14 އަށް ކުރިއަށްގެންދިޔަ މިހަރަކާތުގައި ޓީވީ ޕްރެޒެންޓިންގ ވޯރކްޝޮޕަކާއި، ދިވެހި ބަހާއި އިނގިރޭސި ބަހުން ޚަބަރު ލިޔުމުގެ ކޯހަކާއި، ކުޑަކުދިންނަށް ޚާއްޞަ ވީޑިއޯ ޕްރޮޑަކްޝަން ކޯހެއްވެސް ވަނީ ހިންގާފައެވެ.\nއެމްއެމްއައިއިން މިހާރުވެސް މީޑިއާއާއި ކްރިއޭޓިވް އިންޑަސްޓްރީއަށް ބޭނުންވާ މީހުން ތަމްރީނުކުރުމަށް އެކި ލެވެލްތަކުގެ ކޯސްތައް ހިންގަމުން އަންނައިރު، މިދިޔަ އަހަރުގެ ސްކޫލް ބަންދާ ދިމާކޮށް އެމްއެމްއައިއިންވަނީ "ސްކޫލް ހޮލިޑޭ ކްރިއޭޓިވް އެކްސްޓްރަވަގެންޒާ" ގެ ނަމުގައިވެސް ޚާއްޞަ ކުރު ކޯސްތަކެއް ހިންގާފައެވެ.


އޮންލައިންކޮށް ހުކުރު ޓެސްޓް ކުރުމާއި ގުޅޭ - R. Fainu Council\nފައިނު ކައުންސިލް އިދާރާ 9:36 PM އިޢުލާން\nއިމާމުވެ ހުކުރުނަމާދާއި، ޢީދުނަމާދާއި، ކޭތަނަމާދު ކުރުމުގެ ހުއްދަ ހޯދުމަށް އެދި ހުށަހަޅާ، މާލޭގައި ދިރިއުޅޭ ފަރާތްތައްނޫން އެހެން ފަރާތްތައް މިނިސްޓްރީ އޮފް އިސްލާމިކް އެފެއާޒަށް ޙާޟިރުކުރުމުގެ ބަދަލުގައި، އޮންލައިންކޮށް އިމްތިޙާންކުރުމަށް ހަމަޖެހިފައިވާ ވާހަކަ އިސްލާމިކް މިނިސްޓްރީއިން ވަނީ އަންގާފައެވެ.\nމިގޮތުން ހުއްދައަށް އެދޭފަރާތް އޮންލައިންކޮށް އިމްތިޙާންކުރާނީ "ރާއްޖޭގައި އިމާމުވެ ހުކުރުނަމާދާއި، ޢީދުނަމާދާއި، ކޭތަނަމާދު ކުރުމުގެ ހުއްދަ ދިނުމުގެ އުސޫލު" ގެ6ވަނަ މާއްދާގައި ބަޔާންކޮށްފައިވާ ޝަރުތުފުރިހަމަވާ ފަރާތްތައް މިނިސްޓްރީ އޮފް އިސްލާމިކް އެފެއާޒުން ކަނޑައަޅާ ކޮމެޓީއަކުންނެވެ. އަދި އިމްތިޙާންކުރުމަށް އެދޭ ފަރާތް އިމްތިޙާނުކުރެވޭނީ، ދައުލަތުގެ އިދާރާއަކަށް ޙާޟިރުވެހުރެ، އެ އިދާރާއެއްގެ މުވައްޒަފެއްގެ ޙާޟިރުގައި އިލެކްޓްރޯނިކް ވަޞީލަތްތައް ބޭނުންކޮށްގެން ވީޑިއޯ ކޮންފަރެންސްކޮށެވެ. އަދި އިމްތިޙާންކުރެވޭ ފަރާތް ކެމެރާއަށް ޙާޟިރުވެ ހުންނަންވާނެއެވެ.\nއަދި ދަންނަވަމެވެ. އިމްތިޙާނު ކުރުމަށްފަހު އިމްތިޙާނުން ފާސްވާ ފަރާތްތަކަށް ހުކުރުނަމާދާއި، ޢީދުނަމާދާއި، ކޭތަނަމާދު ކުރުމުގެ ދާއިމީ ހުއްދަ ދެވޭނެއެވެ. އޮންލައިންކޮށް އިމްތިޙާނު ކުރުމުގައި "ރާއްޖޭގައި އިމާމުވެ ހުކުރުނަމާދާއި، ޢީދުނަމާދާއި، ކޭތަނަމާދު ކުރުމުގެ ހުއްދަ ދިނުމުގެ އުސޫލު" ގެ6ވަނަ މާއްދާގައި ބަޔާންކޮށްފައިވާ ޝަރުތު ތަކުގެ އިތުރުން ތިރީގައި ބުނެފައިވާ ޝަރުތުތައްވެސް ފުރިހަމަވާންވާނެއެވެ.\n•\tއިމްތިޙާނުކުރެވޭ ފަރާތަކީ އެކަމަށް އެދުނު ފަރާތްކަން ކަށަވަރުކުރުން.\n•\tވީޑިއޯ އާއި އަޑު ސާފު ވަސީލަތެއް ބޭނުންކުރުން.\nވީމާ، ހުކުރު ހުއްދަ ނެގުމަށް އެދޭ ފަރާތްތަކުން "ހުކުރު ހުއްދަ ނެގުމަށް އެދޭ ފޯމް" ފުރިހަމަކުރުމަށްފަހު، މިއިދާރާއަށް ހުށަހެޅުމަށް ދަންނަވަމެވެ. ހުކުރު ހުއްދަ ނެގުމަށް އެދޭ ފޯމް މިއިދާރާއިން ލިބެން ހުންނާނެވާހަކަ ދަންނަވަމެވެ.\nތާރީޚް ހ: 26 ޝައްވާލް 1439 ތާރީޚް މ: 29 ޖުމާދުލްޢޫލާ 1442\nއޮންލައިންކޮށް ހުކުރު ޓެސްޓް ކުރުމާއި ގުޅޭ Reviewed by ފައިނު ކައުންސިލް އިދާރާ on 9:36 PM Rating: 5


Thiladhunmatheege adu majileehugai gugumaalumah Sageef!\nތިލަދުންމަތީގެ އަޑު މަޖިލީހުގައި ގުގުމާލުމަށް ސަގީފް!\n-7months ago 11 - މުއައްލިމް އިބްރާހިމް\nތިލަދުންމަތީގެ ރަށްތަަކަކީ މާލޭގެ މައި ސަރުކާރާއި ދުރުގައި އޮންނަ ރަށްތަކެއް ކަމުން އެ ސަަރަހައްދުގެ މީހުންގެ ޝަކުވާއެއްގެ ގޮތުގައި އަބަދުވެސް ވެފައި އޮންނަނީ، ލިބޭ ތަރައްގީއާއި އަޅާލުމުގެ މިންވަރު ކުޑަވާހަކައެވެ. ވަކިން ޚާއްސަކޮށް ވައިކަރަދޫ ދާއިރާގެ ރައްޔިތުންގެ މެދުގައި މިއީ ހިފެހެއްޓުމެއް ނެތި ދެކެވެމުންދާ ވާހަކައެކެވެ.\nމި އަހަރުގެ މަޖިލިސް އިންތިޚާބު ބޯމަތިވެފައިވާއިރު، ވައިކަރަދޫ ދާއިރާގެ ރައްޔިތުންގެ މި އާދޭހުގެ އަޑު މިވަނީ އިހުނަށްވުރެ ގަދަވެފައެވެ. އެ ރައްޔިތުން އެދިގޮވަމުންދަނީ އެ ދާއިރާ ތަރައްގީގެ ސަފުގައި ކުރިއަރުވައިދޭނެ އާރުކާޓީއަކަށެވެ. ޒުވާންކަމާއި ސާބިތުކަމާއި އެކު ތިލަދުންމަތީގެ އަޑު މަޖިލީހުގައި ގުގުމާލަދޭނެ މެންބަރަަކަށެވެ.\nމިކަންކަމަކީ ހަގީގަތަކަށް ހެދުމަށްޓަކައި ހދ.ވައިކަރަދޫ، ހިސާންގޭގެ ހުސައިން ސަގީފް އިހުސާންވަނީ އަދާލަތު ޕާޓީގެ ޓިކެޓެއްގައި ކުރިއަށްއޮތް ރައްޔިތުންގެ މަޖިލީހުގެ އިންތިޚާބުގައި ވާދަކުރުމަށް ނިންމާފައެވެ.\nމީގެ ކުރިންވެސް ތިލަދުންމަތީގެ ތަރައްގީއަށްޓަކަައި ވަކާލާތުކުރައްވާ، ހދ އަތޮޅު ކައުންސިލްގެ ރައީސްކަންވެސް ކުރައްވާފައިވާ ސަގީފް، ވޮއިސްއާއި ވާހަކަފުޅު ދައްކަވަމުން ވިދާޅުވީ ރާއްޖޭގެ އެހެން އަތޮޅުތަކާ އަޅައި ބަލާއިރު ނިސްބަތުން ހދ އަތޮޅު އުޅެނީ ސިޔާސީ ގޮތުން ވަރަށް ފަހަތުގައިކަމަށާއި މިނުކުުތީ އެކަން ބަދަލުކުރުމަށް ކަމަށެވެ.\nސަގީފް ވަނީ ވައިކަރަދޫ ދާއިރާއަކީ އަދާލަތު ޕާޓީގެ ތާއިދު ބޮޑު ދާއިރާއެއްކަން ފާހަގަކުރައްވާފައެވެ. އޭނާ އަދާލަތު ޕާޓީން ކުރިމަތިލާން ނިންމެވި ސަބަބު ހާމަކުރައްވަމުން ސަގީފް ވިދާޅުވީ އަދާލަތު ޕާޓީއަކީ ކޯލިޝަން ސަރުކާރުގެވެސް ވަރަށް ވަރުގަދަ ޕާޓީއެއް ކަމަށާއި ސިޔާސީ ގޮތުން އަދާލަތު ޕާޓީއެއްކަމުގައި ދެކިލައްވާކަމަށެވެ.\nއޭނާ އިތުރަށްވަނީ ސިޔާސީ ގޮތުން ބާރުވެރި އަތޮޅަކަށް ވެވޭނީ އަތޮޅަކަށް ނިސްބަތްވާ އެއް ފިކުރެއްގެ ބަޔަކު މަޖިލީހަށް އިންތިހާބުވެގެން ކަމަށްވެސް ވިދާޅުވެފައެވެ.\nސަގީފް މަޖީލިހަށް ނިކުމެވަޑައިގަންނަވަނީ “ތިލަދުންމަތީގެ ފިކުރު” ގެ މޮޓޯގެ ދަށުންނެވެ. އެ ފިކުރު ބިނާކޮށް، އޭގެ މައްޗަށް ތިލަދުންމައްޗަށް ދިމާވެފައިވާ މައްސަލަތައްކަމަށް ހައްލު ހޯދައިދޭނެކަމަށް އޭނާ ވިދާޅުވިއެވެ.\nސަގީފް އަކީ ހަމައެކަނި ދާއިރާ އަށްޓަކައި އަޑުއުފުލާ ފަރުދެއްނޫނެވެ. އޭނާއަކީ މުޅި އަތޮޅުގެ ލާބައާއި މަންފާއަށް ޓަކައި އޭރުވެސް އަޑުއުފުލި އަދި މިހާރުވެސް އަޑު އުފުލަމުންދާ އިޚްލާސްތެރި އަދި ހަމައެހެންމެ ކަމަށް ޤާބިލް ހިންގުންތެރި ފަރާތެކެވެ. ބޭނުންވަނީ ދާއިރާގެ ހުރި ގޮންޖެހުންތަކާއި މައްސަލަތައް އެނގޭ މީހެކެވެ.\nޔަސް އަށް މާ އެނގެނީ..މަޖިލިސް އެއީ ބާރެއް ކައުންސިލްގަ ނުކުރެވުން އެތަކަމެެއް ކުރެވޭނެ މަޖިލިސް ތެރޭން...ވ ސަލާމް\nޕޕމ ފަރާތުން ނުކުމެ ކަމެއްނުވި ވާހަކަދައްކާއިރު ޔާމީންގެ ބަލާވެރިކަންޖެހުން ވާހަކަވެސްދަކަބަލަ..ތިލަދުންމަތީގެ ކައުންސިލަރުންނާއި ބައްދަލުކުރަންވެސް ނުކެރުން..ސަޤީފްގެ ހިތްވަރުން ތިލަދުންމައްޗަށް ކުރިއެރުންގެނެސްދިން ޕޕމ ފިކުރާ ދެކޮޅުވެ ރައްޔިތުންގެ ފަޅި ހިޔާރު ކުރި... ސަޤީފް އެއީ ތިލަދުންމައްޗަށް ލިބިފަހުރި ރަންގަނޑެއް..\nއިސްތިއުފާއަށް ގޮވީމަ އިސްތިއުފާ ދޭ މީހެއް ބޭނުމީ\nޘަޤީފް ވަނީ މިސަރުކާރު ގެނައުމަށް ބުރަމަސައްކަތް ތަކެއް ކޮއްފައެވެ. ދާއިރާގެ ޒުވާނުން ފުރުސަތުގެ ބޭނުންހިފުން ބުއްދިވެރި.\nތިލަދުންމަތީގެ ކުރިއެރުމާ ގުޅޭގޮތުން މިހާތަނަށް އެންމެ ވަރުގަދަޔަށް އަޑު އުފުލާފައިވަނީ ޙުސައިން ޘަޤީފް އިހުސާން، މީ ޝައްކެއް އޮތް ކަމެއް ނޫން. ޘަޤީފް އަކީ އަބަދުވެސް ދާއިރާގެ ކުރިމަގަށް ވަކާލާތު ކުރާ ޒުވާނެއް. މަގޭ ވޯޓު ލިބޭނެ.\nތިހެން ބުނެފަ ޕޕމ ފަރާތުން ކައުންސިލަރަކަށް ނިކުއިން ވީ ހަމަ އްކަމެއ ނެތް\nކައުންސިޅް ގަ ކަމެއް ނުވި ދެން ކޮން ކަމެއްވާނީ\nޯވޯޓުތައް އަލުން ގުނަން އެދުމަކީ ކުޅިވަރަކަށް ނަހަދާ: އީސީ04 months ago\nމަޖިލިސް19: ދަނގެތީ ދާއިރާއަށް ކާނަލް ނާޒިމް ހޮވިއްޖެ04 months ago\nއެޗްޕީއޭގެ އިލްތިމާސް: ވޯޓު ކިއުގައި ތިބޭއިރު ފެންބޯތި!04 months ago\nރައީސް ނަޝީދު އަނެއްކާވެސް މުޣުނީއަށް ތާއިދުކުރަނީ؟24 months ago\nޕީޕީއެމްގެ ތުޅާދޫ ދާއިރާގެ ކެނޑިޑޭޓް އަތީފަށް ކުރި ތާއިދު ނަގައިފި04 months ago\nކޯލިޝަން ޕާޓީތަކުން އެއްބާރުލުން ނުދޭނަމަ ފިޔަވަޅުއަޅަނީ35 months ago\nމުށު ތެރެއަށް ބާރު ލާން އުޅެނިކޮށް އެމްޑީޕީގެ ޕީޖީ ދެބައި ވެއްޖެ: މެންބަރު މުހައްމަދު25 days ago


Ingireysivilaathuge gaanoonu hadhaa Majilis suspend koffi - One Online\nއިނގިރޭސިވިލާތުގެ ގާނޫނުހަދާ މަޖިލިސް ސަސްޕެންޑްކޮށްފި\nއިނގިރޭސިވިލާތުގެ ރާނީ، އެލްޒެބަތް 2، ބޮޑުވަޒީރު ބޮރިސް ޖޮންސަންގެ ލަފާފުޅުގެ މަތިން އެގައުމުގެ ގާނޫނު ހަދާ މަޖިލިސް ސަސްޕެންޑް ކުރައްވައިފިއެވެ. އިނގިރޭސިވިލާތުގެ ރާނީ އެކަމަށް މިއަދު ރުހުންދީފައިވަނީ ރާނީގެ އޮނޮރަބަލް ޕްރައިވީ ކައުންސިލްގެ ދެ މެމްބަރުންގެ ހާޒިރުގައެވެ.\nމަޖިލިސް ސަސްޕެންޑް ކުރެއްވުމަށް ރާނީ އެލިޒަބަތު ނެރުއްވި އަމުރުފުުޅުގައިވާ ގޮތުގައި އަންނަ މަހުގެ ނުވަ ވަނަ ދުވަހާއި ބާރަ ވަނަ ދުވަހާއި ދެމެދުގެ ތާރީޚަކުން ފެށިގެން އަންނަ އޮކްޓޯބަރު މަހުގެ 14 ވަނަ ދުވަހުގެ ނިޔަލަށް މަޖިލީހުގެ ހުރިހާ މެމްބަރުން ސަސްޕެންޑް ވާނެއެވެ.\nމިހާރު އިނގިރޭސިވިލާތުގެ މަޖިލިސް މެމްބަރުން ޗުއްޓީގައި ތިބިއިރު، މެމްބަރުން ޗުއްޓީ ނިންމުމަށްފަހު އަނބުރާ މަޖިލީހަށް ވަޑައިގަންނަވާނީ އަންނަ މަހު ތިން ވަނަ ދުވަހުއެވެ.\nއިނގިރޭސިވިލާތުގެ ގާނޫނު ބުނާގޮތުން، އެގައުމުގެ ގާނޫނީ މަޖިލިސް ސަސްޕެންޑު ކުރުމަށްފަހު އަލުން މަސައްކަތް ފަށާނީ ރާނީ އެލިޒަބަތު ގާނޫނު ހަދާ މަޖިލީހުގެ މަތި ގޭގައި ދެއްވާ ޚާއްސަ ތަގުރީރަކުން، މުޅިން އާ ދައުރެއްގެ ގޮތުގައެވެ.\nއަދި ސަސްޕެންޝަންގެ ކުރިން މަޖިލީހަށް ހުށަހަޅަފައިވާ ހުރިހާ ބިލެއްގެ ތެރެއިން ފާސްކޮށް، ގާނޫނަކަށް ނުވާ ގިނަ ބިލްތައް އުވިދާނެއެވެ. އަދި އެގައުމުގެ މަޖިލީހުން އެ ބިލްތައް ފާސް ކުރަން ބޭނުންނަމަ ޖެހޭނީ އަލުން ހުށަހަޅަންށެވެ.\nއިނގިރޭސިވިލާތުގެ މީޑިއާ ރިޕޯޓްތައް ބުނާގޮތުން، އެ ގައުމުގެ ގާނޫނު ހަދާ މަޖިލިސް ސަސްޕެންޑު ކުރުމަށް ނިންމާފައިވާ މި ނިންމުމަކީ ޔޫރަޕިއަން ޔޫނިއަން (އީޔޫ) އިން އެގައުމު ބޭރުވުމަށް މަޖިލީހުން ހުރަސް އަޅަފާނެ ކަމުގެ ބިރަށް ނިންމި ނިންމުމެކެވެ.\nއެގޮތުން މިއަހަރު މާޗް މަހުގެ 29 ގައި އިނގިރޭސިވިލާތުން އީޔޫއިން ވަކިވުމަށް ނިންމާފައި ވީނަމަވެސް އެކަން ކާމިޔާބު ނުވެފައި އޮތީ މަޖިލީހުން އީޔޫ އާއި މަޝްވަރާ ބައްދަލުވުން ކުރިއަށް ގެންދިއުމަށް ތިން ފަހަރުގެ މަތިން އެއްބަސް ވުމަކަށް ނާދެވިގެންނެވެ. ނަމަވެސް ގާނޫނު ހަދާ މަޖިލިސް ސަސްޕެންޑު ކުރުމަށް އީޔޫއިން ބޭރުވުމަށް އިނގިރޭސިވިލާތުން ކުރަމުން އަންނަ މަސައްކަތައް މަޖިލީހުގެ ބާރު ކެނޑޭނެއެވެ.\nގުޅޭ ޓެގު ޔޫރަޕިއަން ޔޫނިއަން ބްރެކްޒިޓް ބްރިޓެއިން


Thinadhoo ge mahchah Green Street kuri hoadhai ehvana ah\nތިނަދޫގެ މައްޗަށް ގްރީން ސްޓްރީޓް ކުރި ހޯދައި އެއްވަނައަށް\nގްރީންގެ ކުޅުންތެރިން، މެޗެއްގައި ލަނޑު ޖެހުމަށް ފަހު އުފާ ކުރަނީ --- ފައިލް ފޮޓޯ: ގްރީން ސްޓްރީޓްސް\nގދ. ތިނަދޫގެ މައްޗަށް 1-2 ގެ ނަތީޖާއަކުން ކުރި ހޯދައި ގްރީން ސްޓްރީޓް ލީގު ތާވަލުގެ އެއްވަނައަށް ޖެހިލައިފިއެވެ. މިރޭގެ މޮޅާއެކު ގްރީން އޮތީ ކުޅުނު ދެމެޗުން ލިބުނު6ޕޮއިންޓާއެކު ތާވަލުގެ އެއްވަނައިގައެވެ.\nމި މެޗުގައި ގްރީންގެ ލާނދުތަށް ކާމިޔާބުކޮށްދިނީ ސޮބޮލް އިލިއާ އަދި ޝާފިއު އަހްމަދު އެވެ. ތިނަދޫގެ ހަމައެކަނި ގޯލް ކާމިޔާބު ކޮށްދިނީ ބިދޭސީ ފޯވާޑް އަވިލާ އެވެ.\nމިމެޗުގެ ފުރަތަމަ ގޯލް ފެނިގެންދިޔައީ މެޗުގެ 36 ވަނަ މިނިޓުގައި ގްރީން ސްޓްރީޓްގެ މިޑްފިލްޑަރު ސޮބޮލް އިލިއާގެ ފަރާތުންނެވެ. ތިނަދޫގެ އޭރިޔާތެރެއިން ކުޅުންތެރިޔެއް ކަޓުވާލުމަށްފަހު ގޯލްގެ ތެރެޔަށް ބޯޅަ ފޮނުވާލައިގެން އިލިއާ ގްރީންއަށް ލީޑު ހޯދައި ދިނެވެ. ފުރަތަމަ ހާފްގައި ބޯޅަ ހިފަހައްޓައިގެން ގިނައިރު ގްރީން ކުޅުނު ނަމަވެސް ތިނަދޫއިން ވަނީ ކައުންޓާ އެޓޭކުގައި ނުރައްކާ ކޮށްފައެވެ.\nދެވަނަ ހާފް ފެށިގެން މާގިނަ އިރުތަކެއް ނުވެ ތިނަދޫއިން މަތީޖާ ހަމަހަމަ ކުރިއެވެ. މިލަނޑު މެޗުގެ 46 ވަނަ މިނިޓުގައި ކާމިޔާބުކޮށްދިނީ ހެނާންޑޭޒް އަވީލިއާއެވެ. އޭރިޔާ ބޭރުން އަވިލިއާ ކުރިޔައައް ފޮނުވާލި ބޯޅި އަމާޒުވީ ގޯލްގެ ދުރު ތިރީ ކަނާއެވެ. ގޯލަށްފަހު ތިނަދޫއިން ރަނގަށް ކުޅެ ގިނަ ފުރުސަތުތަކެއް ހޯދިއެވެ. ނަމަވެސް އިތުރު ގޯލެއް ކާމިޔާބު ކުރެވޭގޮތެއް ނުވިއެވެ\nމެޗު އެއްވަރުވެގެން ނިމެން ދަނިކޮށް ގްރޯން މޮޅުކޮށްދިން ގޯލް ކާމިޔާބުކޮށްދިނީ ޝާފިއު އެވެ. މަތިމަތިން އައި ބޯޅައެއް ތިނަދޫ ކީޕަރު ދުފާއު ކުރަން އުޅުމުގެ ތެރޭގައި ބޯޅަ އޭރިޔާ ތެރެޔަށް ވެއްޓުމާއެކު ޝާފީ އެބޯޅަ ގޯލްގެ ތެރެޔަށް ފޮމުވާލިއެވެ.\nމެޗަށް ފަހު އޮތް ޕްރެސް ކޮންފަރެންސްގައި ވާހަކަ ދައްކަމުން ތިނަދޫގެ ކޯޗު މެޗުގެ ރެފްރީއަށް ވަރަށް ބޮޑަށް ފާޑު ކިޔާފައިވެއެވެ. އަދި ޕްރެކްޓިސްގައި ދަނޑު ދޫކުރުމުގައި ތަފާތު ގެންގުޅޭކަމަށް ބުނެ ތިނަދޫ ކޯޗު ވަނީ ވަރަށް ބޮޑަށް ފާޑު ކިޔާފައެވެ. އަދި އޭނާގެ ކުޅުންތެރިންނާއި ތިނަދޫއަށް އިހްތިރާމު ކުރުމަށް ތަކުރާރުކޮށް ބުނުމަށްފަހު ރުޅިގަދަ ވެފައިނހުރި ތިނަދޫގެ ސްޕެއިން ކޯޗު ހުއާން މެނުއަލް ވަނީ ޕްރެސް ދޫކޮށްލާފައެވެ.\nގްރީންގެ ކޯޗު ސޮބާ ބުނެފައި ވަނީ މެޗުން ތިން ޕޮއންޓު ލިބުމުން އުފާވާކަމަށާއި އެއީ އޭނާގެ ޓާގެޓް ކަމަށެވެ. އަދި ތިނަދޫގައި ތިބި އީގަލްސްގެ ގިނަ ކުޅުންތެރިން މިމެޗު ކުޅުނީ ފައިނަލެއްގެ ގޮތުގައި ކަމަށާއި ތިނާދޫގެ އީގަލްސް ކުޅުންތެރިން ނިކުތީ ބަދަލު ހިފިމިގެ ރޫހުގައި ކަމަށެވެ.\nއުރީދޫ ދިވެހި ލީގުގައި މާދަމާ ހަވީރު ވާދަ ކުރާ މެޗުގައި ކުޅޭނީ މާޒިޔާއާއި ނިއު ރޭޑިއަންޓެވެ.


Anushka Gain Car ge Agu Ingeytha?\n20 ނޮވެންބަރ 20183ކޮމެންޓް\nއަނުޝްކާ ގަތް ކާރުގެ އަގު އެނގޭތަ؟\nބޮލީވުޑް އެކްޓަރ އަނުޝްކާ ޝަރުމާ ވަނީ ދާދި ފަހުން ކާރެއް ގަނެފައެވެ.\nމިއަހަރަކީ އަނުޝްކާއަށް ވަރަށް ހާއްސަ އަހަރެކެވެ. އޭނާގެ ތިން ފިލްމެއް މިއަހަރު ނެރެފައިވާއިރު ހުރިހާ ފިލްމުތަކަށް ވެސް ވަނީ ރަނގަޅު ކާމިޔާބެއް ލިބިފައެވެ. އަނުޝްކާ ދެން ފެނިގެންދާނީ އަނަންދް އެލް ރާއި ޑައިރެކްޓުކޮށް ނެރޭ ފިލްމު 'ޒީރޯ' އިންނެވެ.\nމަތީގައިވާ ފޮޓޯއަކީ އަނުކްޝާ ގަތް ބުރޭންޑުގެ ކާރެއްގެ ފޮޓޯއެވެ.\nގިނަ ބަޔަކު އެފިލްމަށް އިންތިޒާރުކުރަމުން އަންނައިރު ގިނަ ބައެއްގެ ސަމާލުކަމަށް އެންމެ ފަހުން އައީ އަނުޝްކާ ދާދި ފަހުން ގަތް ކާރެށެވެ. 'ރޭންގް ރޮވާ އޮޓޯބަޔޯގުރަފީ' ގެ އެކާރުގެ އަގަކީ ހަތަރު ކަރޯޑެވެ. މިއީ މުމްބާއީގެ ރީތި ގެއެއް ގަނެވޭނެ ފައިސާއަށް ވުރެ ގިނަ އަދަދެއްގެ ފައިސާ ކަމަށް އިންޑިއާގެ ނޫސްތަކުން ވަނީ ބުނެފައެވެ.\nޒީރޯގައި އަނުޝްކާ ފެނިގެންދާނީ ނުކުޅެދޭ ސައިންޓިސްޓެއްގެ ރޯލުންނެވެ. ފިލްމުގައި އަނުޝްކާ އާއެކު ލީޑު ރޯލުން ޝާހު ރުކް ހާނާއި ކެޓްރީނާ ކައިފް ފެނިގެންދާނެއެވެ. ފިލުމު ނެރުމަށް ހަމަޖެހިފައިވަނީ މިއަހަރުގެ ޑިސެމްބަރު މަހުގެ 21 ވަނަ ދުވަހުއެވެ.\nކާރުގެ އަގަކީ ދިވެހި ރުފިޔާ 8،566،658\nކޮބާތަ ތި ކާރުގެ ފޮޓޯ..މަށަށް ހޯދާހޯދާ ނުފެނިގެން މިއުޅެނީ.. 🤔\nޙަތަރު ކަރޯޑް ކޯއްޗެއްތަ. ރުޕީޒްތަ ރުފިޔާތަ ޑޮލަރުތަ.


Chad in Boko haram ge 10 meehakah maruge hukum ivvaifi\nޗާޑް އިން ބޯކޯ ހަރާމްގެ 10 މެންބަރުންނަށް މަރުގެ ހުކުން އިއްވައިފި\nމި ހަނގުރާމަވެރިންނަށް ހުކުމް އިއްވީ ޖޫން މަހު ޗާޑްގެ ވެރި ރަށުގައި 38 މީހުން މަރާލައި ދިން ހަމަލާތަކުގެ ކުށުގައެވެ. މިއީ ނައިޖީރިއާއަށް ނިސްބަތްވާ މި ޖަމާއަތުން ޗާޑް ގައި ދިން ފުރަތަމަ ހަމަލާތަކެވެ.\nމި ހަމަލާތަކާ ގުޅިގެން ޗާޑް އިން ވަނީ ސަލާމަތީ ފިޔަވަޅެއްގެ ގޮތުގައި މޫނުބުރުގާ އަޅައިގެން އުޅުން މަނާކޮއްފައެވެ. އަދި އެގައުމުން ވަނީ ޓެރަރިޒަމްގެ ކުށް ތަކަށް މަރުގެ ހުކުމް އަނެއްކާވެސް ތައާރަފް ކޮއްފައެވެ.\nޗާޑް އަކީ އެ ސަރަހައްދުގެ ގައުމުތައް ގުޅިގެން ބޯކޯ ހަރާމްއާ ދެކޮޅަށް ހަނގުރާމަ ކުރުމަށް ހެޑްކުއާޓަރ ހަދާފައިވާ ގައުމެވެ. އަދި ބޯކޯ ހަރާމްއިން ހިފާ ސަރަހައްދުތައް ނައިޖީރިއާއަށް އަނބުރާ ހޯދާދިނުމުގައި ޗާޑްއިން އެހީތެރިވެދެއެވެ. މިކަމާ ގުޅިގެން ބޯކޯ ހަރާމް އިން ދަނީ ޗާޑްއަށް އިތުރު ހަމަލާތައް ދޭނެ ކަމުގެ އިންޒާރު ކުރަމުންނެވެ.\nނަޖީރިއާގައި ހިލާފަތެއް ގާއިމް ކުރުމަށް މަސައްކަތް ކުރަމުންދާ ބޯކޯ ހަރާމްއިން ވޭތުވެދިޔަ ހަ އަހަރުގެ ތެރޭގައި ވިހި ހާހަށް ވުރެ ގިނަ މީހުން މަރައި ދެ މިލިއަނެއްހާ މީހުން ގެދޮރުން ފައްސާލާފައެވެ.\nދެހާސް ދެވަނަ އަހަރު އުފެދުނު ބޯކޯ ހަރާމްގެ ފުރަތަމަ މަގުސަދަކަށްވީ ހުޅަނގުގެ ތައުލީމާ ދެކޮޅުހެދުމެވެ. ހައުސާ ބަހުން ބޯކޯ ހަރާމް ގެ މާނައަކީ "ހުޅަނގުގެ ތައުލީމް ހަރާމް" އެވެ. މި ޖަމާއަތުން އަސްކަރީ އޮޕަރޭޝަންތައް ފެށީ 2009 ވަނަ އަހަރުއެވެ.


Netflix In Obama Ge Show Eh Genesdhenee - Vaguthu\nނެޓްފްލިކްސް އިން އޮބާމާގެ ޝޯއެއް ގެނެސްދެނީ\nވީޑިޔޯ ސްޓްރީމިންގެ ޚިދުމަތްދޭ މަޝްހޫރު ނެޓްފްލިކްސް އިން ބަރަކް އޮބާމާގެ ޚާއްސަ ޝޯ އެއް ގެނެސްދިނުމަށް މަސައްކަތް ކުރާކަމަށް އެކުންފުނިން ބުނެފިއެވެ.\nނިޔު ޔޯކް ޓައިމްސްގައި ރިޕޯޓްކޮއްފައިވާ ގޮތުން ނެޓްފްލިކްސްއިން ވަނީ އެމީހުނަށް ޝޯއެއް ކުޅުމަށްޓަކައި އޮބާމާއަށް ހުށައަޅާފައެވެ. އަދި އޮބާމާ ވަނީ އެކަމަށް އެއްބަސް ވެފައިކަމަށްވެސް އެ ވެބްސައިޓްގައި ބުނެފައި ވެއެވެ. ނަމަވެސް އަދި އޮބާމާ ހުށައަޅާއިދޭނީ ކޮންކަހަލަ ޝޯ އެއް ކަމާއި އެ ޝޯގައި ހިމެނޭނީ ކިތަށް އެޕިސޯޑްކަމެއް ނުނިންމައެވެ.\nއޮބާމާގެ ތަރުޖަމާނާއި ހަވާލާދީ ނިޔު ޔޯކް ޓައިމްސްގައި ބުނެފައިވަނީ އޮބާމާ އަކީ އަބަދުވެސް އެހެން މީހުން އިންސްޕަޔާ ވާ ފަދަ ވާހަކަތައް ދައްކަން ބޭނުންވާ މީހެއްކަމަށާއި ގިނަ މީހުނަށް ހިއްވަރުދީ ކާމިޔާބު މީހަކަށް އެދުން އެއީ އަބަދުވެސް އޭނާ ކުރަން ބޭނުން ކަމެއް ކަމަށެވެ. އެހެން ކަމުން އޮބާމާގެ ޝޯ އަކީ ވާހަކަ ދައްކައިގެން މީހުން އިންސްޕަޔާ ކުރުވާ ފަދަ ޝޯއެއް ކަމަށް ވުން އެކަށީގެންވާ ކަމެއް ކަމަށް އެ ނޫހުގައި ބުނެފައިވެއެވެ.\nއޮބާމާގެ ފޭސްބުކް ފޮލޯކުރާ މީހުންގެ އަދަދު 55 މިލިޔަންގައި އުޅޭއިރު 101 މިލިޔަން މީހުން އަންނަނީ ޓްވިޓާ އިން އޮބާމާ ފޮލޯކުރަމުންނެވެ. ނެޓްފިލްކްސް ބޭނުން ކުރާ މީހުންގެ އަދަދު 117 މިލިޔަނަށްވުރެ ގިނައިރު މިއީ އޮބާމާއަށް އޭނާގެ ބަސް މިހާރަށްވުރެވެސް ގިނަ މީހުނަށް އިއްވުމަށް ލިބިދޭ ފުރުސަތެކެވެ. މި ޝޯގައި އޮބާމާގެ އިތުރުން އޭނާގެ އަންހެނުން މިޝޭލް އޮބާމާވެސް ހަރަކާތްތެރިވާނެ ކަމަށް ވެއެވެ.\nނެޓްފްލިކްސްގެ އިތުރުން އަމިއްލަ ވީޑިޔޯ ސްޓްރީމް ހިދުމަތްދޭ ދެ ކުންފުނި ކަމުގައިވާ އެޕަލް އާއި އެމޭޒަން އިން ވެސް، ވީޑިޔޯ ސްޓްރީމް ސާވިސް ތެރެއަށް އޮބާމާގެ ޝޯއެއް ހުށައަޅައިދިނުމަށް އޮބާމާއާއި ވާހަކަ ދައްކަމުންދާ ކަމަށް ރިޕޯޓްތަށް ބުނެއެވެ.\nމަޔޮނައިސް ދީގެން ވެލައެއްގެ ފުރާނަ ސަލާމަތްކޮށްފި


SunOnline: Fahumaan ge goalun Mahibadhoo balikoh TC Semi ah\nޔޫތު ޗެމްޕިއަންޝިޕް: ފަހުމާންގެ ގޯލުން މަހިބަދޫ ބަލިކޮށް ޓީސީ ސެމީއަށް\nޝައިހާން ޒަރީރު 28 Jan 2022, 23:33\nޔޫތު ޗެމްޕިއަންޝިޕް 21/2022 - ޓީސީއާއި މަހިބަދޫ ސްޕޯޓްސް ކްލަބް ބައްދަލުކުރި މެޗުގެ ތެރެއިން ޓީސީގެ ކުޅުންތެރިން ސެލެބްރޭޓް ކުރަނީ-- ސަން ފޮޓޯ/ މުހައްމަދު ހައްޔާން\nމަހިބަދޫ ސްޕޯޓްސް ކްލަބުގެ މައްޗަށް ފަހަތުން އަރައި ކުރި ހޯދާ ޓީސީ ސްޕޯޓްސް ކްލަބުން ޔޫތު ޗެމްޕިއަންޝިޕްގެ ސެމީ ފައިނަލަށް ދަތުރުކޮށްފިއެވެ.\nގަލޮޅު ރަސްމީ ރަސްމީ ދަނޑުގައި މިރޭ ކުޅުނު މެޗު ޓީސީއިން ކާމިޔާބުކުރީ 3-2 އިންނެވެ.\nމެޗުގެ ކުރީކޮޅު މަހިބަދޫއިން ލަނޑެއް ޖަހައި ލީޑު ނެގިއެވެ. މެޗުގެ ހަތަރުވަނަ މިނެޓުގައި ޓީސީގެ ގޯލް އޭރިޔާ ތެރެއަށް ވަދެ ކީޕަރު ނައިސަމް އަހުމަދުގެ އަތްމަތިން ގޯލުގެ ތެރެއަށް ފޮނުވައިލައިގެން އެ ޓީމަށް ލީޑު ނަގައިދިނީ ހަސަން ނާއިމްއެވެ.\nމަހިބަދޫގެ ލަނޑަށްފަހު ޓީސީއިން ލަނޑެއްޖަހައި ނަތީޖާ ހަމަހަމަ ކުރުމަށް ވަރަށް ބޮޑަށް މަސައްކަތް ކުރަމުން ދިޔައެވެ. މެޗުގެ 11ވަނަ މިނެޓުގައި ޓީސީގެ އައިހަމް ހަމްދޫން މަހިބަދޫގެ ގޯލް އޭރިޔާ ތެރެއިން ޖެހި ބޯޅަ މަހިބަދޫގެ ކީޕަރުގެ އަތުގައި ޖެހި ރީ ބައުންސަށް ނިކުތުމުން އަހުމަދު ޒައުލް ނާޒިމް ފޮނުވާލި ނަމަވެސް މަހިބަދޫގެ ކީޕަރު މުހައްމަދު އިގްޔާން އިގްބާލް އެ ބޯޅަ މަތަކުރިއެވެ.\nޓީސީއިން ލަނޑެއް ޖެހުމަށް މަސައްކަތް ކުރަނިކޮށް މަހިބަދޫއިން އިތުރު ލަނޑެއް ޖަހައި ލީޑު ފުޅާކުރިއެވެ. މެޗުގެ 14ވަނަ މިނެޓުގައި މަހިބަދޫގެ ނާއިމް ޓީސީގެ ގޯލް އޭރިޔާ ތެރެއަށް ބޯޅަ ހިފައިގެން ވަދެ މަޑު މަޑުން ފޮނުވާލި ބޯޅަ ޓީސީގެ ކީޕަރަށް މަތަނުކުރެވި ވަނީ ގޯލަށެވެ.\nމި ލަނޑަށްފަހު ވެސް މަހިބަދޫ ޓީމުން އިތުރު ހަމަލާ ތަކެއް އުފައްދައި ލީޑު ފުޅާ ކުރަން މަސައްކަތް ކުރިއެވެ.\nމެޗުގެ 22 ވަނަ މިނެޓުގައި ޓީސީއަށް ލިބުނު ކޯނަރަކުން އެ ޓީމު ގޯލެއް ޖަހައި ނަތީޖާގެ ފަރަގު ކުޑަ ކުރި ނަމަވެސް، ރެފްރީ ނިންމީ އޮފްސައިޑް ކަމަށެވެ.\nއޭގެ އެއް މިނެޓު ފަހުން ޓީސީއިން ލަނޑެއް ޖަހައި އުންމީދު އައު ކުރިއެވެ. ޓީސީގެ ހަސަން އަޒޫމު އަލީ ދިން ޕާހެއް މަހިބަދޫގެ ގޯލަށް ފޮނުވާލައިގެން ޓީސީއަށް މި ލަނޑު ކާމިޔާބުކޮށްދިނީ ޔޫސުފް ޝާއިފެވެ.\nޔޫތު ޗެމްޕިއަންޝިޕް 21/2022 - ޓީސީއާއި މަހިބަދޫ ސްޕޯޓްސް ކްލަބް ބައްދަލުކުރި މެޗުގެ ތެރެއިން -- ސަން ފޮޓޯ/ މުހައްމަދު ހައްޔާން\nމެޗުގެ 28ވަނަ މިނެޓުގައި ޓީސީގެ ޒައުލް ދިން ޕާހަކުން އަޒޫމްގެ ބާރު ހަމަލާއެއް މަހިބަދޫގެ ގޯލަށް އަމާޒުކޮށް ފޮނުވާލި ނަމަވެސް، މަހިބަދޫގެ ކީޕަރު ހުށިޔާރުކަމާއެކު އެ ހަމަލާ މަތަކުރިއެވެ.\nމަހިބަދޫއިން ވެސް ދިޔައީ ޓީސީގެ ގޯލަށް އަމާޒުކޮށް އިތުރު ހަމަލާތަކެއް އުފައްދަމުންނެވެ. މެޗުގެ 29 ވަނަ މިނެޓުގައި މަހިބަދޫގެ އަހުމަދު ޔާނިޝް އިބްރާހިމް ޝަކީބް ފޮނުވާލި ބޯޅަ ދިޔައީ ގޯލު ދަނޑި މަތިން ބޭރަށެވެ.\nޓީސީއިން މެޗުގެ ނަތީޖާ ހަމަހަމަ ކުރީ 35ވަނަ މިނެޓުގައެވެ. މި ލަނޑު ވެސް އެ ޓީމަށް ކާމިޔާބުކޮށްދިނީ ޔޫސުފް ސާއިފެވެ.\nމެޗުގެ ފުރަތަމަ ހާފު ނިމުނީ 2-2އަަކުން އެއްްވަރު ވެފައި އޮވެގެންނެެވެ.\nދެވަނަ ހާފު ފަށައިގެން 47ވަނަ މިނެޓުގައި ޓީސީގެ އައިހަމް އަށް ކުރި ފައުލަކާ ގުޅިގެން އެ ޓީމަށް މަހިބަދޫ އޭރިޔާ ކައިރިން ހިލޭ ޖެހުމެއް ލިބުނެވެ. ނުރައްކާ ހިސާބަކުން ލިބުނު އެ ހިލޭ ޖެހުން ފޮނުވާލީ އަހުނަފް މުހައްމަދު ތަސްނީ،ް (ނަފްކޮ)އެވެ. ނަމަވެސް ނަފްކޮ ފޮނުވާލި ބޯޅަ މަހިބަދޫގެ ގޯލާ އަމާޒުވާ ގޮތެއް ނުވިއެވެ.\nމެޗުގެ 56 ވަނަ މިނެޓުގައި ޓީސީއަށް ލަނޑެއް ޖަހައި ލީޑު ނަގަން ރަނގަޅު ފުރުސަތެއް ލިބުނުއިރު، މަހިބަދޫގެ ޑިފެންޑަރަކު ހުށިޔާރުކަމާއެކު އެ ބޯޅަ ސަލާމަތްކުރިއެވެ.\nމެޗުގެ 63 ވަނަ މިނެޓުގައި މަހިބަދޫގެ މުހައްމަދު ލިވާޒް ސަމީރު ފޮނުވާލި ބޯޅަ ޓީސީގެ ކީޕަރުގެ އަތުގައި ޖެހިފައި ގޯލަށް ވަންނަން ދިޔަ ބޯޅަ ޓީސީގެ ޑިފެންޑަރަކު ސަލާމަތްކުރިއެވެ. އެއަށްފަހު ވެސް ޓީސީއިން ލަނޑު ޖެހުމަށް ގިނަ ހަމަލާތަޖެއް އުދެއްދި ނަމަވެސް، މަހިބަދޫ ޓީމުގެ ޑިފެންސް ލައިން އަދި ގޯލް ކީޕަރުގެ ހުށިޔާރުކަމުން ޓީސީއަށް ގޯލެއް ޖެހޭ ގޮތް ނުވެއެވެ.\nފުލު ފުލުގައި ހަމަލާ އުފައްދަމުން ގޮސް ޓީސީއިން 85 ވަނަ މިނެޓުގައި ލަނޑު ޖަހައި ފުރަތަމަ ފަހަރަށް މެޗުގައި ލީޑު ނެގިއެވެ. މަހިބަދޫގެ އޭރިޔާ ތެރެއިން ލިބުނު ބޯޅައެއް ގޯލަށް ފޮނުވާލައިގެން އެ ލަނޑު ކާމިޔާބުކޮށްދިނީ ފަހުމާނުއެވެ. ޓީސީގެ މި ލަނޑަށްފަހު މެޗުގެ ނަތީޖާ ހަމަހަމަ ކުރަން މަހިބަދޫއިން ވަރަށް މަސައްކަތްކުރިއިރު، ޓީސީއިން ލީޑު އިތުރަށް ފުޅާ ކުރުމަށް ހަމަލާ އުފައްދަމުން ދިޔައެވެ.\nމެޗުގެ ފުރިހަމަ ވަގުތު ހަމަވީ 3-2 އިން ޓީސީ ކުރީގައި އޮވެގެންނެވެ. މެޗުގެ މޮޅު ކުޅުންތެރިއަކަށް ވެސް ހޮވުނީ ބަދަލު ކުޅުންތެެރިއެއްގެ ގޮތުގައި ކުޅެން ނުކުމެ ޓީސީއަށް ވިނިންގޯލް ޖަހައިދިން ފަހުމާނެވެ.\nޓީސީން ފުރަތަމަ ވެލެންސިއާއާ ދެކޮޅަށް ކުޅުނު މެޗުގައި ވެސް ބަދަލު ކުޅުންތެރިއެއްގެ ގޮތުގައި ނުކުމެ ފަހުމާނު ދެ ގޯލު ޖެހިއެވެ.\nމިއާއެކު ޓީސީއަށް މުބާރާތުގެ ސެމީގެ ޖާގަ ޔަޤީންވީއެވެ. ޓީސީއަކީ މި މުބާރާތުގައި ސެމީއަށް ދަތުރުކުރި ފުރަތަމަ ޓީމެވެ.\nމުބާރާތުގެ ކުޅުން ދެން އޮންނާނީ އާދީއްތަ ދުވަހުއެވެ. އެ ދުވަހު ހަވީރު 4:00ގައި ބައްދަލު ކުރާނީ ގްރީން ސްޓްރީޓްސްއާއި ދަ ގްރާންޑޭއެވެ. ރޭގަނޑު 8:30ގައި ވާދަކުރާނީ މާޒިޔާ ސްޕޯޓްސް އެންޑް ރެކްރިއޭޝަންއާއި ކްލަބް އީގަލްސްއެވެ.\nމަހިބަދޫ ސްޕޯޓްސް ކްލަބް\nވެލެންސިއާ އިން މަހިބަދޫގެ މައްޗަށް ކުރި ހޯދައިފި\nފަހުމާންގެ ގޯލުން މަހިބަދޫ ބަލިކޮށް ޓީސީ ސެމީއަށް\nމަހިބަދޫއިން ޔޫވީ މޮޅުވިޔަ ނުދީ ހިފަހައްޓައިފި


ރަތްކިރުޅި ރައިވެރިމަސް - ވިކިޕީޑިއާ\nރަތްކިރުޅި ރައިވެރިމަސް(ސައިންޓިފިކް ނަން: Sargocentron violaceum)ނުވަތަ (އިނގިރޭސި ބަހުން: Violet squirrelfish) އަކީ ފަަރުފަޅުތަކުގެ މުރަކައާއި ގާތަކުގެ ތެރޭގައި އުޅޭ މަހެކެވެ. ދިވެހި މަސްވެރިން ރޭގަނޑުކުރާ ކެޔޮޅުކަމުގެ މަސްވެރިކަމުގައި ބޭނޭ މަހެކެވެ. މިބާވަތުގެ މަސް ދުވާލުގެ ވަގުތުތަކުގައި ތިބެނީ ގާތަކުގެ ނިވަލުގައެވެ. އަދި ރޭވެ އަނދިރިވުމުން ބައިބަޔަށް ފަރުބޭރަށް ނުކުމެއުޅެއެވެ. މިމަސް އެންމެ ބޮޑުވަނީ 25 ސެންޓި މީޓަރަށެވެ.\nމަހުގެ ބުރަކަށިމަތީ ކޮތަރިބައިގައި 11 ހަރުކައްޓާއެކު 13 އާއި 14 އާއި ދެމެދުގެ އަދަދަަކަށް މަޑުކަށި ހުރެއެވެ. ކަންފަތް ގަނޑުގައި 13 ނުވަތަ 14 މަޑުކަށި ހުރެއެވެ. މަހުގެ ކަރުތާފަތުގެ މަތީގައި4ބަރިޔަށް ހުންނަ ހުޅުނބުތަކެއް ހުރެއެވެ. މަހުގެ ކުލައަކީ ދަނބުކުލައަކަށްދާ ކިރުޅި ކުލައެކެވެ. މަހުގެ ހުޅުނބުތަކުގެ ކައިރިފަށް ހުންނަނީ ހުދުކުލައިގައެވެ. މަހުގެ ކަންފަތުގެ މަތީގައި ތިނެސްކަނަށް ހުންނަ ރަތްކުލައިގެ ލަފެއް ހުރެއެވެ.\nބުރަކަށިމަތީ ކޮތަރިބައިގެ ހަރުކަށިތަކުގެ ދޭތެރޭ ދުލިފަށް ހުންނަނީ ފަނޑު ރަތްކުލައެއްގައެވެ. އެހެނިހެން ކޮތަރިތަކާ ނިގޫފަތް ހުންނަނީ މައިގަނޑު ގޮތެއްގައި ފަނޑު އަޅިކުލައެއްގައެވެ. މިއީ ވެސް އަނގަޔަށްމީރު ކާންރަގަޅު ފަރުމަހެކެވެ. ނަމަވެސް ރައިވެރިމަހުގެ ބާވަތްތަކަކީ ދިވެހިން ކެއުމަށް ޝައުގުވެރިކަން ނުދޭ ބާވަތެއްކަމުން މިބާވަތަކީ ވެސް ދިވެހިން އާންމުކޮށް ކައިއުޅޭ ބާވަތެއް ނޫނެވެ. މިމަހަށްކިޔާ ވަކި ޚާއްޞަ ނަމެއް ރިކޯޑްކުރެވިފައި ނެތުމާއެކު މަހުގެ ކުލައަށް ވިސްނާ މިމަހަށް ރަތްކިރުޅި ރައިވެރިމަސް ކިޔާ ނަންދީފައި ވަނީ އެވެ.


Nasheed Saudi Ah Kurevi Dhathurufulhu Ninmavaalahvaifi - Vaguthu\nނަޝީދު ސައުދީއަށް ކުރެއްވި ދަތުރުފުޅު ނިންމަވާލައްވައިފި\nސައުދީގެ ވަލީއަހްދުގެ ދައުވަތަކަށް ސައުދީއަށް ކުރެއްވި ދަތުރުފުޅު ނިންމާލެއްވުމަށްފަހު ކުރީގެ ރައީސް ނަޝީދު އެނބުރި އިގިރޭސި ވިލާތުގެ ލަންޑަނަށް ވަޑައިގަންނަވައިފިއެވެ.\nރައީސް ނަޝީދު ލަންޑަނަށް ވަޑައިގެންނެވީ މިއަދު ހެނދުނެވެ. ނަޝީދު ސައުދީ އަށް ވަޑައިގެންނެވީ ރަސްގެފާންގެ ދައުވަތަކަށް ކަން ކަށަވަރު ކުރެވުނު ނަމަވެސް ދަތުރުފުޅުގެ އެއްވެސް އިތުރު މައުލޫމާތެއް އެއްވެސް ފަރާތަކުން ހާމަކުރައްވާފައެއް ނުވެއެވެ.\nމީގެ ކުރިން ރައީސް ނަޝީދު ކުރައްވާ މިފަދަ ދަތުރުފުޅުތަކުގެ މައުލޫމާތު ކުރީބައިގައި އެމްޑީޕީ އިންނާއި ރައީސް ނަޝީދު ވެސް މީޑިއާ އާއި ހިއްސާ ކުރައްވައެވެ. ނަމަވެސް ރައީސް ނަޝީދު ސައުދީ އަރަބިއްޔާ އަށް ކުރެއްވި ދަތުރުފުޅާއި ބެހޭ ގޮތުން އެމަނިކުފާނު އަދި މިހާތަނަށް ޓްވީޓެއް ވެސް ކުރައްވާފައެއް ނުވެއެވެ.\nނަޝީދު ސައުދީއަށް ވަޑައިގެންނެއްވިއިރު ސެޕްޓެމްބަރު 23 ގައި ބޭއްވި ރިޔާސީ އިންތިހާބު ކާމިޔާބު ކުރެއްވި އިންތިހާބީ ރައީސް އިބްރާހީމް މުހައްމަދު ސޯލިހު (އިބޫ) އަށް ސައުދީ އަރަބިއްޔާގެ ރަސްގެފާނު ސަލްމާން ބިން އަބްދުލް އަޒީޒާއި އެގައުމުގެ ވަލީ އަހުދު މުހައްމަދު ބިން ސަލްމާން ވަނީ ފޯނުން ގުޅުއްވާ މަރުހަބާ ވިދާޅުވެފައެވެ.\nރައީސް ނަޝީދު ސައުދީ އަރަބިއްޔާ އަށް ކުރެއްވި ދަތުރުފުޅު ނިންމަވާލައްވާފައި އެބުރި އިގިރޭސި ވިލާތަށް ވަޑައިގެންނެވިއިރު އަންނަ ނޮވެމްބަރު މަހުގެ ފުރަތަމަ ދުވަހު "ވީ ހާލެއްގައި ވާން" ރާއްޖެ ވަޑައިގަންނަވާނެކަން އެމަނިކުފާނު ވަނީ އިއުލާންކުރައްވާފައެވެ.\nކްރިމިނަލް ކޯޓުގެ އިސްގާޒީ އަބްދުﷲ މުހައްމަދު ހައްޔަރުކުރި މައްސަލައިގައި ރައީސް ނަޝީދުގެ މައްޗަށް އުފުލި ޓެރަރިޒަމްގެ ދައުވާ ސާބިތުވެ އެމަނިކުފާނު ޖަލަށް ލުމަށް ޙުކުމް ކުރީ 2015 ވަނަ އަހަރުގެ މާޗް 13 ވަނަ ދުވަހު އެވެ.\nބޭސްފަރުވާ އަށް ކަމަށް ވިދާޅުވެ ރައީސް ނަޝީދު އިނގިރޭސިވިލާތަށް ވަޑައިގެންނެވީ 16 ޖަނަވަރީ 2016 ގައެވެ. އޭގެ ފަހުން އެމަނިކުފާނު ދިރިއުޅުއްވަނީ އިނގިރޭސިވިލާތާއި ސްރީލަންކާގައެވެ.\nއޮކްޓޯބަރ 17, 2018 09:53\nއެމަނިކުފާނު ސައުދީދަތުރުފުޅާބެހޭގޮތުން ހަބަރެއްކޮށްނުލެވިގެންއުޅުއްވަނީ އަޅުކަމުގެ މަސްއޫލިއްޔަތުއަދާކުރުމުގައި ވަރަށްބުރަކޮށް އުޅުއްވާން ޖެހިވަޑައިގަތީމަ އިގިރޭސިވިލާތަށް ވަޑައިގެން ފުލުފުލުގަ ޓުއިޓްކުރަށްވާނެ އިންތިޒާރުކޮށްލައްވާ\nއޮކްޓޯބަރ 17, 2018 10:13\nނަސީދަކަށް ގެފުޅެއްނުފެނުނެވެ. ހައްތާހާވެސް ޗާރޗްތަކާއި ބުދުފައްޅިތަކެވެ.\nނަސީދުއާ ހެދި ވަރެއް އެބަހުއްޓެއްނު... އެއްޖިންސުން ގުޅުން ހިންގުމާ ދީން ދޫކޮށްލާ ވާހަކަ ތިމީހުނަށް ދެއްކެނީ ނަސީދުއަށްވުރެ ތިމީހުން އެކަން ކުރާހިތްވާލެއް ބޮޑުކަމުން...\nއޮކްޓޯބަރ 17, 2018 10:21\nއެސޮރު ދިއައީ،އިޒުރޭލް އަށެވެ.\nއޮކްޓޯބަރ 17, 2018 10:28\nއިސްލާމްދީނާއި މުސްލިމުންނާއި ބީރައްޓެހި ބޭފުޅެއް، އަދި މުސްލިމުންނާއި އިސްލާމީ ތަންތަނުގައި ހުރެގެން ފޮޓޯއެއްވެސް މީހަކަށް ފެނިދާނެތީ ވަރަށް ލަދުގަންނަ ބޭފުޅެޢް!\nއޮކްޓޯބަރ 17, 2018 10:31\nﷲ އަށް ޝިރުކު ކޮއްފި މީހަކަށް އެމީހަކު ތައުބާ ނުވާހާ ހިނދަކު އެކަލާގެ ލޯބިވެ ވޮޑިގެނެއްނުވެއެވެ. ރ ނަޝީދަކީ މިފަދަ މީހެކެވެ ރަސޫލާއަށް ސަލަވާތް ކިޔަވަން ނުޖެހޭކަމަށް ބުނެ ވާހަކަ ދައްކާފަވާ މީހެކެވެ.\nއޮކްޓޯބަރ 17, 2018 10:32\nރ.ނަޝީދު ސައޫދީއަށް ވަޑައިގަށް މިދަތުރުފުޅުގާ އުމްރާއެއް ކުރެއްވިނަމަވެސް ދަތުރުފުޅު އިތުރަށް ފުރިހަމަވީސް، ވެރިކަމުގަ ހުންނެވި ދުވަސްވަރުވެސް އަނބިކަނބަލުންނާއިވެސްއެކު ޙައްޖަށް ވަޑައިގަންނަން ތައްޔާރުވެފަ ކުއްލިގޮތަކަށް ޙައްޖުދަތުރު ކެންސަލް ކުރެއްވިކަމަށްވަނީ، ދެން އަނބިކަބަލުން އެކަނި ވަޑައިގަންނަންޖެހުނީވެސް، މިއީ ހައްތާވެސް ދީނީކަންތަކަށް ފަރުވާކުޑަކުރައްވާކަމުގެ ހެކިތައް ނޫތޯ؟؟\nއޮކްޓޯބަރ 17, 2018 10:55\nމީނަ ސައުދީގައި ބެހެއްޓިނަމަ މިހާ ރަނގަޅު...\nއޮކްޓޯބަރ 17, 2018 11:31\nސައުދީން ގެއްލުނު ނޫސްވެރިޔާގެ މައްސަލަ ގޮސްފައިވާ މިންވަރު ބަލާލުމަށް ވަޑާއިގަތީ... އެގޮތަށް އެއްލޭމީހުން ހޯދަން މާ މޮޅު މީހެއްކަމަށްވަނީ މީ\nއޮކްޓޯބަރ 17, 2018 11:48\nޢަލެކްސް މުހައްމަދު ނަސީދު(ގަންޖާ) ސާބަހޭ\nރައީސްނަސީދު އިސްލާމީ ޤަވްމަކަށް ރާއްޖެފިޔަވާ ނޭރޭނެ މީނާ އަކީ ހުރިހާ އިސްލާމީޤަވްތަކެއްގައިވެސް އިސްލާމް ދީނަށް ފުރަސްތާރަކުރާ މީހެއްގެ ގޮތުގަ މަޝްހޫރިވެފަވާ އަދި މީނާގެ ސަބަބުން ރާއްޖޭގެ އަގުވެސް ވެއްޓިފަވާ މީހެއް.\nމީނާ ސަޢުދީއކަށް ނުދެ ހުރީފައްޅިއެއްގަ\nއޮކްޓޯބަރ 17, 2018 12:16\nއެމަނިކުފާނު ސައުދީއަށް ވަޑައިގެންނެވީ މެޑަމް ފާތުންނާ ބައްދަލުކޮށްލެއްވުމަށް\nއޮކްޓޯބަރ 17, 2018 13:31\nސައުދީގެ ވަލީއަހްދު ވަނީ ނަސީދުއަށް ނަސޭހަތް ދީފާ، މާބޮޑަށް ކުރިސްޓިއަން ދީނުގެ މީހުންނަށާއި، އެ ދީނުގެ ކަންކަމަށް ލޯބިކުރާތީ\nއޮކްޓޯބަރ 17, 2018 13:35\nއޮކްޓޯބަރ 17, 2018 13:51\nމީނަ ހީވާގޮތުން ހުސްރަންކަންނޭންގެ މިފަހަރު ލިބުނީ އަދިކަދުރު ގަނޑެއްވެސްލިބުނުކަމަށްވާނީ\nއޮކްޓޯބަރ 18, 2018 15:12\nލާދީނީ މީހަކަށް ސަޢުދީފަސްގަނޑަށް އެރީތީވެސް ލަދުގަނޭ. ތައުބާވެ އަންނަ އަހަރު ޙއްޖަށް ދިޔުމަށް ފުރުޞަތެއް ނަޝީދަށް ދެއްވުމަށް ސުޢޫދީ ރަސްގެފާނަށް ގޮވާލަން.\nއަދި ޔޫރަޕިއަންު އުޅޭގޮތަށް ނުއުޅުމަށް ނަޝީދަށް ނަޞޭޙަތްތެރިވުމަށް ވެސް ރަސްގެފާނަށް ދަންވަން. ކީރިތި ރަސޫލާ އަށް ހަޖޫ ނުޖެހުމަށް ނަޝީދަށް ނަޞޭޙަތްެރިވުމަށް ރަސްގެފާނަށް ގޮވާލަން.


America sifainnah IS in chemical hamalaa dhin massala balanee | Mihaaru\nއައިއެސްގެ ބާރުގެ ދަށުން މޮސޫލް ހިފުމުގެ ފަހުގެ ހަމަލާ ދޭން ވަނީ ތައްޔާރުވެފައި: އައިއެސް އިން ކެމިކަލް ހަމަލާ ދިނީ މޮސޫލްއާ ކައިރީގައިވާ އެމެރިކާ ސިފައިން ތިބޭ މަރުކަޒަކަށް. --ފޮޓޯ:ރޮއިޓާސް\nއެމެރިކާ ސިފައިންނަށް އައިއެސް އިން ކެމިކަލް ހަމަލާ ދިން މައްސަލަ ބަލަނީ\n22 ސެޕްޓެމްބަރ 2016 - 11:14 1 comment\nވޮޝިންޓަން (ސެޕްޓެމްބަރު 22) - އިރާގުގައި ތިބޭ އެމެރިކާ ސިފައިންނަށް އަމާޒުކޮށް އިސްލާމިކް ސްޓޭޓް (އައިއެސް) އިން ކެމިކަލް ރޮކެޓް ހަމަލާއެއް ދިންތޯ ބަލަމުންދާ ކަމަށް އެމެރިކާގެ އަސްކަރިއްޔާ އިން ބުނެފި އެވެ.\nމޮސޫލްއާ ކައިރީގައިވާ އެމެރިކާ ސިފައިން ގާއިމްވެ ތިބޭ ގަޔާރާ ވައިގެ މަރުކަޒާ މާ ދުރު ނޫން ހިސާބަކަށް ދިން ރޮކެޓް ހަމަލާގައި މަސްޓަޑް ގޭސް ހިމެނިފައިވާ ކަމަށް އެމެރިކާ އިން ބުނެ އެވެ. ރޮކެޓް ހަމަލާގައި އެއްވެސް މީހަކަށް ގެއްލުމެއް ލިބިފައެއް ނުވެ އެވެ. ވައިގެ މަރުކަޒުގައި ތިބޭ އެމެރިކާ ސިފައިން ތިބެނީ ކެމިކަލް ހަތިޔާރުން ދިފާއުވެވޭ ގޮތަށް ތައްޔާރުވެގެންނެވެ.\nމިއީ ތެދެއް ނަމަ މިއީ އިރާގުގައި ތިބޭ އެމެރިކާ ސިފައިންނަށް އަމާޒުކޮށް އައިއެސް އިން ދިން ފުރަތަމަ ކެމިކަލް ހަމަލާ އެވެ.\nޕެންޓަގަނުން ބުނީ އައިއެސް އިން ކެމިކަލް ހަތިޔާރު ދިން ނަމަވެސް އައިއެސްއާ ދެކޮޅު މިޝަނަށް ބަދަލެއް ނާންނެ ކަމަށެވެ.\nއިރާގުގެ މޮސޫލް އައިއެސްގެ ބާރުގެ ދަށުގައި އޮންނަތާ މިހާރު ދެ އަހަރަށް ވުރެ ގިނަ ދުވަސްވެއްޖެ އެވެ. އެމެރިކާ ސިފައިންނާ ގުޅިގެން އިރާގު ސިފައިން މިހާރު ދަނީ މޮސޫލް ހިފުމުގެ ފަހުގެ ހަމަލާތަކަށް ތައްޔާރުވަމުންނެވެ.\nއިތުރު ލިޔުންތައް އިރާގު ކެމިކަލް އެމެރިކާ އިސްލާމިކް ސްޓޭޓް (އައިއެސް)\nއެމެރިކާ އިން ސީރިއާއަށް ދިން ހަމަލާ ހަނދާން ނުނެތޭނެ\nސީރިއާ އަށް އެމެރިކާ އިން ވައިގެ ހަމަލާދީފި


Machine thah libumun dhuvaalaku 1000 ah vure gina test hedheyne: Mabrook | Mihaaru\nއެންއީއޯސީގެ ތަރުޖަމާން އަދި ރައީސް އޮފިހުގެ އަންޑަ ސެކްރެޓަރީ މުހައްްމަދު މަބްރޫކް އަޒީޒް މިރޭގެ ީޑިއާ ބްރީފިން ގައި ވާހަކަ ދައްކަވަނީ. އޭނާ ވިދާޅުވީ އާ މެޝިންތައް ލިބުމުން ޓެސްޓް ކުރެވޭ އަދަދު 1000 އަށް ވުރެ މަތިކުރެވޭނެ ކަމަށް.\nމެޝިންތައް ލިބުމުން ދުވާލަކު 1000 ވުރެ ގިނަ ޓެސްޓް ހެދޭނެ: މަބްރޫކް\n13 މެއި 2020 - 01:24 28 comments\nމެޝިންތައް ލިބުމާ އެކު ރާއްޖޭގައި ކޮވިޑް-19 އަށް ޓެސްޓްކުރާ ސާމްޕަލްތަކުގެ އަދަދު ދުވާލަކު 1000 އަށް ވުރެ އިތުރުކުރެވޭނެ ކަމަށް ސަރުކާރުން މިރޭ ބުނެފި އެވެ.\nނެޝަނަލް އިމަޖެންސީ އޮޕަރޭޝަން ސެންޓަރުގައި މިރޭ ބޭއްވި މީޑިއާ ބްރީިފިން ގައި އެ ސެންޓަރުގެ ތަރުޖަމާނު އަދި ރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް ވިދާޅުވީ އަލަށް ގެންނަން މަސައްކަތް ކުރަނީ އޮޓޮމޭޓެޑް މެޝިންތަކެއް ކަަމަށާއި އެ މެޝިންތައް އޮޕަރޭޓް ކުރަން ޓެކްނީޝަނުން ބޭނުންވާ މިންވަރު މަދުވެފައި ގިނަ ސާމްޕަލް ޓެސްޓް ކުރެވޭނެ ކަމަށެވެ.\nދުވާލަކު ޓެސްޓްކުރެވޭ ސާމްޕަލްގެ އަދަދު އިތުރުކުރަން ބޭނުންވާ އިކުއިޕްމެންޓް މި މަހުގެ 16 ހިސާބުގައި ލިބޭނެ ކަމަށް ވެސް އޭނާ ވިދާޅުވި އެވެ.\n"ދުވާލަކު ހާހަކަށް ވުރެ ގިނަ ސާމްޕަލް ނެގެން ވާނެ އަޅުގަނޑެމެން މިހާރު މިކުރާ މަސަައްކަތުން ގެންނަން ޖެހޭ މެޝިނަރީ ގެނައުމާ އެކު،" މަބްރޫކް ވިދާޅުވި އެވެ.\nއޭނާ ވިދާޅުވި ގޮތުގައި ޓެސްޓް ކުރުމުގެ ގާބިލުކަން އިތުރުކުރަން ރާއްޖެއިން ކުރިއްސުރެ ކުރަމުން އަންނަ އަނެއް މަސައްކަތަކީ އަތޮޅުތަކުގައި މިހާރުވެސް ހުރި ޖީން އެކްސްޕާޓް މެޝިންތަަކަށް ލައްވާ ކާޓްރިޖް ތަކެއް ހޯދުމެވެ. އެ މެޝިންތަކަކީ ޓީބީ ފަދަ ބަލިތަކަށް ޓެސްޓްކުރަން ބޭނުންކުރާ މެޝިންތަކެކެވެ. އެކަމަކު ދުނިޔޭގެ ސިއްހަތު ޖަމިއްޔާ (ޑަބްލިއުއެޗްއޯ) އިން މަސައްކަތް ކުރަމުން އަންްނަނީ އެ މެޝިންތަައް ބޭނުންކޮށްގެން ކޮވިޑް-19 އަށް ޓެސްޓް ކުރެވެ ކާޓްރިޖްތަކެއް އީޖާދު ކުރުމަށެވެ.\nމަބްރޫކް ވިދާޅުވީ ރާއްްޖޭގެ ފަސް ސަރަހައްދެއްގައި ކޮވިޑް-19 އަށް ފަރުވާކޮށް ޓެސްޓް ކުރަން ސަރުކާރުން އެންމެ ކުރިން ވެސް އޮތީ ޕްލޭން ކޮށްފައި ކަމަށާއި ޖީން އެކްސްޕާޓް މެޝިންތަކަށް ބޭނުންކުރާ ކާޓްރިޖްތައް އުފެއްދުމުން އެ މެޝިންތައް ބޭނުން ކުރަން ކަމަށެވެ.\n"ދެން އެ ކާޓްރިކްތައް ބޭނުންކޮށްްގެން ރާއްޖޭގެ ފަސް ސަރަހައްދުގައި ޓެސްޓްކުރުން، ނުވަތަ ރާއްޖޭގައި ހަމަ މި މެޝިނަރީ ހުރި ހުރިހާ ސަރަހައްދެއްގައި ޓެސްޓްކުރުމަކީ އަބަދުވެސް ހަމަ ޕްލޭން. އެއީ އަބަދުވެސް އެކަން ކުރަން ބޭނުންވި ގޮތް،" މަބްރޫކް ވިދާޅުވި އެވެ.\nއޭނާ ވިދާޅުވި ގޮތުގައި ޖީން އެކްސްޕާޓް މެޝިންތަކަށް ލައްވާ 25،000 ކާޓްރިޖް ލިބޭނެ ކަން މިހާރު ވަނީ ކަށަވަރުވެފަ އެވެ. އެ ކާޓްރިޖްތައް ބޭނުންކޮށްގެން ޓެސްޓްކުރާނީ އޭނާ ވިދާޅުވި ގޮތުގައި ހދ.ކުޅުދުއްފުއްޓާއި ރ. އުނގޫފާރާއި ލ. ގަމާއި ގދ. ތިނަދޫގެ އިތުރުން އައްޑޫގަ އެވެ.\nއިތުރު ލިޔުންތައް ހެލްތު ޕްރޮޓެކްޝަން އެޖެންސީ މުހައްމަދު މަބްރޫކް އަޒީޒް (ރައީސް އޮފީސް) ސިއްހީ ކުއްލި ނުރައްކަލުގެ ހާލަތު


ޕުލިސިޗްގެ ހެޓްރިކާއެކު ޗެލްސީން ހަމަޖެހިލިއިރު، ސިޓީ އަލުން ދެވަނަ އަށް | Jazeera\tޕުލިސިޗްގެ ހެޓްރިކާއެކު ޗެލްސީން ހަމަޖެހިލިއިރު، ސިޓީ އަލުން ދެވަނަ އަށް - Jazeera\nޕުލިސިޗްގެ ހެޓްރިކާއެކު ޗެލްސީން ހަމަޖެހިލިއިރު، ސިޓީ އަލުން ދެވަނަ އަށް\nމުޙައްމަދު ޤާސިމް October 27, 2019 80 views0\nއިނގިރޭސި ޕްރިމިއާ ލީގުގައި ރޭ ކުޅުނު މެޗުގައި ކްރިސްޓިއަން ޕުލިސިޗްގެ ހެޓްރިކާއެކު ބާންލޭ އަތުން 4-2 އިން ޗެލްސީ މޮޅުވިއިރު، އެންމެ ފަހުގެ ޗެމްޕިއަން މެންޗެސްޓާ ސިޓީ ވަނީ އަމިއްލަ ދަނޑުގައި 3-0 އިން އެސްޓަން ވިލާ ބަލިކުރުމަށްފަހު އަލުން ތާވަލްގެ ދެވަނަ އަށް ޖެހިލާފައެވެ.\nރޭގެ މެޗުތަކަށްފަހު ލީގުގެ އެއްވަނައިގައި 25 ޕޮއިންޓާއެކު އަދިވެސް އޮތީ ލިވަޕޫލެވެ. އޭގެ ތިން ޕޮއިންޓް ފަހަތުން ސިޓީ ދެވަނައިގައި އޮތްއިރު، ލެސްޓާ ސިޓީ އޮތީ 20 ޕޮއިންޓާއެކު ތިންވަނައިގައެވެ. ހަތަރުވަނައިގައި އޮތް ޗެލްސީ އަށް 20 ޕޮއިންޓް ލިބިފައިވާއިރު، ލެސްޓާ އަށް ކުރިލިބެނީ ގޯލްގެތަފާތުންނެވެ.\nބާންލޭގެ ޓާފް މޫ ގައި ރޭ ކުޅުނު މެޗުގެ ފުރަތަމަ ހާފުގައި ޗެލްސީން ވަނީ ދެލަނޑުގެ ލީޑެއް ނަގާފައެވެ. އެގޮތުން، މެޗުގެ 21 ވަނަ މިނެޓުގައި ޕުލިސިޗްގެ ލަނޑުން އެ ޓީމު ލީޑްނެގިއިރު، މި ހާފުގެ އެންމެ ފަހު މިނެޓުގައި އޭނާ ވަނީ އިތުރު ލަނޑެއްޖަހައި ނަތީޖާ 2-0 އަށް ބަދަލުކޮށްލާފައެވެ.\nދެވަނަ ހާފުގެ ކުޅުން ފެށިތާ 11 ވަރަކަށް މިނެޓުގެތެރޭގައި މޭސަން މައުންޓް ނަގައިދިން ހުރަހަކުން ލިބުނު ބޯޅައެއް ވަރަށް ރީއްޗަށް ބޮލުން ގޯލްގެ ތެރެއަށް ފޮނުވާލައިގެން ޕުލިސިޗް ހެޓްރިކް ފުރިހަމަކުރިއެވެ. މިއާއެކު ޕުލިސިޗް ވެފައިވަނީ ކުރިން ފުލަމް އާއި ޓޮޓެންހަމް އަށް ކުޅުނު އެމެރިކާގެ ކްލިންޓް ޑެމްޕްސީ އަށް ފަހު ޕްރިމިއާ ލީގުގައި ހެޓްރިކް ހެދި އެމެރިކާ އަށް ނިސްބަތްވާ ފުރަތަމަ ކުޅުންތެރިޔާ އެވެ. ޗެލްސީގެ ފަހު ލަނޑު، 58 ވަނަ މިނެޓުގައި ވިލިއަން ޖެހިއިރު، މެޗުގެ އެންމެ ފަހު ހަތަރު މިނެޓުގެތެރޭގައި ބާންލޭގެ ޖޭ ރޮޑްރިގޭޒް އާއި ޑްވައިޓް މެކްނީލް ވައްދާލި ގޯލްތަކުން ފަރަގުކުޑަކުރިއެވެ.\nސިޓީގެ އިއްތިހާދު ސްޓޭޑިއަމްގައި ރޭ ކުޅުނު މެޗުގައި އެސްޓަން ވިލާ ވަނީ ފުރަތަމަ ހާފުގައި އެ ޓީމުން ގޯލެއް ކާމިޔާބުކުރިޔަނުދީ ހިފަހައްޓާފައެވެ. އެހެންނަމަވެސް، މެޗުގެ ދެވަނަ ހާފުގެ ކުޅުން ފެށިތާ މިނެޓެއްގެތެރޭގައި އިނގިރޭސި ވިންގާ ރަހީމް ސްޓާލިން ވަނީ ސިޓީ އަށް ލީޑްނަގައިދީފައެވެ.\nއޭގެފަހުން، މެޗުގެ 65 އާއި 70 ވަނަ މިނެޓުގައި ޑޭވިޑް ސިލްވާ އާއި އިލްކާއި ގުންޑޮގަން ކާމިޔާބުކުރި ގޯލްތަކާއެކު ސިޓީން ތިން ޕޮއިންޓް ކަށަވަރުކުރިއިރު، މެޗު ނިމެން ތިން މިނެޓަށްވެފައިވަނިކޮށް އެ ޓީމުގެ ބްރެޒިލް މިޑްފީލްޑަރު ފެނާންޑީނިއޯ އަށް ދެވަނަ ރީނދޫ ކާޑާއެކު ރަތެއް ދެއްކުމުން ސިޓީން މެޗު ނިންމާލީ 10 ކުޅުންތެރިންނާއެކުއެވެ.\nލީގުގައި ރޭ ކުޅުނު އެހެން މެޗުތަކުގެ ނަތީޖާއަށް ބަލާއިރު، އެވަޓަން އަތުން ފަހަތުން އަރައި 3-2 އިން ބްރައިޓަން ހޯވް އެންޑް އެލްބިއަން މޮޅުވިއިރު، ޝެފީލްޑް ޔުނައިޓެޑް ވަނީ 1-1 އިން ވެސްޓް ހޭމް ޔުނައިޓެޑާ އެއްވަރުކޮށްފައެވެ. މީގެއިތުރުން، ވަޓްފޯޑްއާ ދެކޮޅަށް ބޯންމައުތު ކުޅުނު މެޗު ނިމުނީ ދެ ޓީމަށް ލަނޑެއްނުޖެހި އެއްވަރުވެގެންނެވެ.\nމި މުބާރާތުގައި މިއަދު ކުޅުމަށް ހަމަޖެހިފައިވާ މެޗުތަކުގެތެރޭގައި، ލިވަޕޫލްއާ ޓޮޓެންހަމް ހޮޓްސްޕާ ބައްދަލުކުރާ މެޗުގެ އިތުރުން ނޯވިޗް ސިޓީއާ ދެކޮޅަށް މެންޗެސްޓާ ޔުނައިޓެޑް ކުޅޭ މެޗު ފާހަގަކޮށްލެވެއެވެ. މި ދެ މެޗުވެސް ފެށުމަށް ހަމަޖެހިފައިވަނީ ރާއްޖޭގަޑިން 21:30 ގައެވެ. ހަމައެގަޑީގައި ކުޅޭ އަނެއް މެޗުގައި އާސެނަލް ނިކުންނާނީ ކްރިސްޓަލް ޕެލަސްއާ ދެކޮޅަށެވެ.


Naajaaizukameh hingaakamah shahku kurevunas samaalukamah genes dhehvaa: Raees\nރައީސް އިބްރާހީމް މުހައްމަދު ސޯލިހާއި ނައިބް ރައީސް ފައިސަލް ނަސީމާއެކު ދައުލަތުގެ ބައެއް ވަޒީރުން--\nނާޖާއިޒުކަމެއް ހިނގާކަމަށް ޝައްކު ވިޔަސް ސަމާލުކަމަށް ގެނެސް ދެއްވާ: ރައީސް\nކޮންމެ ރައްޔިތަކު ވެސް މަސައްކަތް ކުރާ ތަނެއްގައި ނުވަތަ އޮފީހެއްގައި ނާޖާއިޒު ކަމެއް ހިނގާކަމަށް ޝައްކުކުރެވޭ އެކަމެއް ހިނގާ ނަމަވެސް އެކަމެއް ސަރުކާރުގެ ސަމާލުކަމަށް ގެނެސްދިނުމަށް ރައީސް އިބްރާހިމް މުހައްމަދު ސޯލިހު އެދިވަޑައިގެންފި އެވެ.\n"ޒީރޯ ޓޮލަރެންސް ފޯ ކޮރަޕްޝަން" ކެމްޕެއިން ފެށުމަށް މިއަދު ރައީސް އޮފީހުގައި އޮތް ރަސްމިއްޔާތުގައި ވާހަކަ ދައްކަވަމުން ރައިސް ސޯލިހު ވިދާޅުވީ، ކޮރަޕްޝަނުގެ މައްސަލަތައް ހުށަހެޅުމަށް މިއަދު ތައާރަފުކުރި އޮންލައިން ޕްލެޓްފޯމު މެދުވެރިކޮށް ދައުލަތުގެ ހުރިހާ އިދާރާއެއްގެ ހުރިހާ މުއައްޒަފުން ވެސް އޮފީހުގައި ނާޖާއިޒު ކަމެއް ހިނގާކަމަށް ޝައްކުވިޔަސް، އެކަމެއް ސަމާލުކަމަށް ގެނެސް ދިނުމަށެވެ.\nއާންމު ރައްޔިތުން ވެސް އެ ޕޯޓަލް މެދުވެރިކޮށް ކޮރަޕްޝަންގެ މައްސަލަތައް ހުށަހެޅުމަށް އިލްތިމާސްކުރައްވައި، ރައީސް ވިދާޅުވީ، ރާއްޖެއިން ކޮރަޕްޝަންގެ ވަބާ ފުހެލައި، ގައުމު އިސްލާހުކޮށް، ނަޒާހަތްތެރި މުޖުތަމައެއް ބިނާކުރެވޭނީ އެންމެންގެ ވެސް އެއްބާރުލުމާއެކު ކަމަށެވެ.\n"ކޮންމެ ބޭފުޅަކުވެސް ގަބޫލުފުޅުކުރައްވަންވީ، ކޮރަޕްޝަން ނައްތައިލުމުގެ މަސައްކަތް ފެށޭނީ، އެބޭފުޅެއްގެ އަމިއްލަ ނަފްސާ ހަމައިންކަން. އެކަމަށް ބޭނުންވަނީ ކޮންމެ ބޭފުޅެއްގެ އިޚްލާސްތެރިކަން. ޒަމީރުގެ ތެދުވެރިކަން. މިއަދަކީ ދިވެހި ކޮންމެ ފަރުދަކު އެކަމަށް ފަށައިގަންނަ ދުވަހެއް ކަމުގައި ހައްދަވަމާ ހިންގަވާ." ރައީސް ވިދާޅުވިއެވެ.\nކޮރަޕްޝަނާމެދު މި ސަރުކާރުން ގެންގުޅޭނެ ހަމައެކަނި ސިޔާސަތަކީ "ޒީރޯ ޓޮލަރެންސް" ކަން ފާހަގަކުރައްވައި ރައީސް ވިދާޅުވީ، މަތީ މަގާމުތަކަށް އައިސް، ދައުލަތް ހިންގުމުގެ ޒިންމާ އުފުލާ މީހުންނަކީ، ކޮރަޕްޝަނާއި، ވައްކަމާއި، ހިޔާނާތަށް ފާޅުގައި ނޫނެކޭ ބުނުމުގެ ހިތްވަރު ހުރި ބައެއްނަމަ ނާޖާއިޒު ގޮތެއްގައި ސަރުކާރުގެ ތެރެއިން ކަންކަން ކުރަން އެންމެ ރައްޔިތަކުވެސް މަސައްކަތެއް ނުކުރާނެ ކަމަށެވެ.\nޓްރާންސްޕޭރެންސީ އިންޓަނޭޝަނަލުން ކޮންމެ އަހަރަކު ވެސް ނެރެމުން އަންނަ "ކޮރަޕްޝަން ޕާސެޕްޝަން އިންޑެކްސް" ގައި ޖެހިޖެހިގެން ތިން ވަނަ ފަހަރަށް ރާއްޖެ ވަނީ ފަހަތައް ޖެހިފައެވެ. ކޮރަޕްޝަން މަދު ގައުމުތަކަށް އިތުރަށް މާކްސް ލިބޭއިރު ކޮރަޕްޝަނުގެ ވަބާގައި ޖެހިފައިވާ ގައުމުތައް ދަށް މާސްކްތައް ލިބޭގޮތަށް ގިންތިކުރާ އެރިޕޯޓުގައި ރާއްޖެ އަށް މި އަހަރު ލިބިފައިވަނީ 31 އެވެ. އެ ރިޕޯޓާ ގުޅިގެން ޓްރާންސްޕޭރަންސީން ބުނީ، ރާއްޖެ ފަހަތަށް ދިއުމަކީ ޑިމޮކްރެޓިކް މުވައްސަސާތައް ރޫޅި، އަތްނުފޯރާ ވަރަށް ކޮރަޕްޝަނުގެ ވަބާ އަށަގެންފައިވާ ކަމުގެ ބިރުވެރި ނިޝާނެއް ކަމަށެވެ.\nކޮރަޕްޝަން ރައީސް ޞާލިޙް\nފެނަކަ ކަމަކުނުދޭ ރައްޔިތުންނާދޭތެރޭ ހަރުކަށިކަން އެބަދައްކާ ފެނަކަޔަށް ހަނދާންކޮއްދޭން އެބަޖެހޭ މީ އޯގާތެރި ސަރުކާރުކަން ...


Pfizer ge2dose furihama kuraa mudhathu dhammalumu ge natheejaa rangalhu | ThePress\nފައިޒާގެ2ޑޯޒް ފުރިހަމަ ކުރާ މުއްދަތު ދަންމާލުމުގެ ނަތީޖާ ރަނގަޅު\n23 July 2021, 11:03\nކޮވިޑް-19އިން ދިފާއުވުމަށް ފައިޒާއާއި ބައޮއެންޓެކުން ތަރައްގީ ކޮށްފައިވާ ވެކްސިން ވައެލްތަކާ ވެކްސިން ޖަހަން ތައްޔާރު ކޮށްފައި ވާ ސިރިންޖުތަކެއް / ފޮޓޯ: އޭއެފްޕީ\nކޮރޯނާވައިރަސް ޑިޒީޒް (ކޮވިޑް-19) އިން ދިފާއުވުމަށް ފައިޒާ-ބައޮއެންޓެކުން ތަރައްގީ ކޮށްފައި ވާ ވެކްސިންގެ ފުރަތަމަ ޑޯޒްއާއި ދެވަނަ ޑޯޒްއާ ދެމެދު ހޭދަ ކުރާ މުއްދަތު އިތުރު ކުރުމުން، ބަލިން ދިފާއު ކޮށްދޭ އެންޓިބޮޑީޒް އުފައްދާ މިންވަރު އިތުރު ވާ ކަމަށް، އިނގިރޭސިވިލާތުގެ ދިރާސާ ޓީމަކުން ދެނެގެންފިއެވެ.\nއިނގިރޭސި ސަރުކާރުން ފަންޑު ކޮށްގެން ކުރިއަށް ގެންދިޔަ މި ދިރާސާގެ ޕްރީ ޕްރިންޓް އާންމު ކޮށްފައި ވާއިރު، މިއީ އިނގިރޭސިވިލާތުގައި ވެކްސިންގެ2ޑޯޒްގެ ދެމެދުގައި ހޭދަ ކުރާ މުއްދަތު ކަނޑައެޅުމަށް ގެންގުޅޭ އުސޫލަށް ތާއިދު ކުރާ ހޯދުންތަކެއް ކަމަށް ތަޖުރިބާކާރުން ވިދާޅުވެއެވެ.\nދިރާސާގެ ހޯދުންތަކަށް ބަލާއިރު ފައިޒާ ވެކްސިންގެ2ވަނަ ޑޯޒް ޖެހުމާ ދެމެދު 8 ހަފުތާ ހޭދަ ކުރުމަކީ، އިނގިރޭސިވިލާތަށް ފެތުރިފައިވާ ޑެލްޓާ ވޭރިއަންޓާ ކުރިމަތިލުމަށް އެންމެ އެކަށީގެންވާ މުއްދަތެވެ.\nފައިޒާގެ ކޮވިޑް ވެކްސިން އެންމެ ފުރަތަމަ ތައާރަފު ކުރީ3ނުވަތަ4ހަފުތާއިން2ޑޯޒް ފުރިހަމަ ކުރާ ގޮތަށެވެ. ނަމަވެސް 2020 ވަނަ އަހަރުގެ ފަހުކޮޅު، އިނގިރޭސިވިލާތުން ވަނީ 12 ހަފުތާއަށް މި މުއްދަތު ދަންމާލާފައެވެ. މިކަން ކުރީ، އާބާދީގެ ގިނަ ބަޔަކަށް ވެކްސިންގެ އެންމެ ޑޯޒެއް ނަމަވެސް ޖެހުމުގެ މަގުސަދުގައެވެ.\nދިރާސާގައި އިސްކޮށް މަސައްކަތް ކުރެއްވި، ނިއުކާސަލް ޔުނިވާސިޓީގެ ޑރ ރެބެކާ ޕޭން ވިދާޅުވީ، ކުރިއަށް ދެން އޮތީ ދިރާސާގެ ހޯދުންތައް އިތުރަށް ކަށަވަރުކޮށް، ކްލިނިކަލް ފެންވަރުގައި މިފަދަ ކަމެއްގެ މުހިންމުކަން ދެނެގަތުމުގެ މަސައްކަތް ކަމަށެވެ.\nހަގީގީ ދުނިޔެއިން ލިބެމުންދާ މައުލޫމާތަށް ބަލާއިރު، ފައިޒާގެ ވެކްސިނަކީ ކޮވިޑް-19 ޖެހިގެން ހާލު ސީރިއަސްވެ، ހޮސްޕިޓަލުގައި އެޑްމިޓްކޮށްގެން ފަރުވާ ދޭން ޖެހުމުގެ ތަކުލީފާ ދެކޮޅަށް ކާމިޔާބު ވެކްސިނެކެވެ. އަދި މި ވެކްސިންގެ އެންމެ ޑޯޒްއަކުންވެސް ބޮޑު ދިފާއެއް ލިއްބައިދޭ ކަން ވަނީ ސާބިތުވެފައެވެ.\nކޮވިޑް19 ފައިޒާ އަދި ބައޮއެންޓެކް ލައިފްސްޓައިލް ސިއްހަތު


Fageerunnah faruvaadheyn Doctoraku hulhuvi "one rupee clinic"\nފަގީރުންނަށް ފަރުވާދޭން "ވަން ރުޕީ ކްލިނިކް"\nޑރ. ރާމަޗަންދާނީ ކްލިނިކް އިފްތިތާހު ކުރައްވަނީ\nމެޑިކަލް ޑޮކްޓަރަކަށް ވެވެނީ އިންސާނިއްޔަތަށް ޚިދުމަތްކުރަން ކުރާ ހުވަޔަކަށް ފަހުގަ އެވެ. ކޮންމެ ހާލެއްގައި ވެސް އިންސާނުންނަށް އެ މީހަކަށް ވެވުނު ހިދުމަތެއް ކޮށްދިނުމަކީ ޑޮކްޓަރުންގެ ޒިންމާ އެކެވެ.\nއިންޑިޔާގެ އޮޑީޝާގެ ސަމްބަލްޕޫރު ޑިސްޓްރިކްޓްގެ ޑޮކްޓަރަކު މި ޒިންމާ އެންމެ ފުރިހަމަ އަދާކުރުމަށްޓަކައި މިހާރު ވަނީ "ވަން ރުޕީ ކްލިނިކް" ގެ ނަމުގައި އެ ސަރަހައްދުގައި ކްލިނިކެއް ހުޅުވާފަ އެވެ. މިއީ ފަގީރުންނާއި ނުކުޅެދުންތެރިކަން ހުންނަ ފަރާތްތަކަށް ޚާއްސަކޮށްފައިވާ ކްލިނިކެކެވެ. މި ކްލިނިކަށް އަންނަ ކޮންމެ މީހަކު ވެސް ދޭން ޖެހެނީ އިންޑިޔާ ރުފިޔާގެ އެންމެ ރުފިޔާ އެކެވެ.\nމި ކްލިނިކް ހިންގަނީ ވީރް ސުރެންދުރަ ސާއި އިންސްޓިޓިއުޓް އޮފް މެޑިކަލް ސައިންސަސް އެންޑް ރިސާޗް (ވީއައިއެމްއެސްއޭއާރް) ގެ މެޑިސިން ޑިޕާޓްމަންޓުގެ އެސިސްޓެންޓް ޕްރޮފެސަރެއް ކަމަށްވާ ޝަންކަރް ރާމަޗަންދާނީ އެވެ.\nބުރުލާ އަވަށުގައި ޕްރޮފެސަރު ރާމަޗަންދާނީ ހުޅުވި މި ކްލިނިކަށް އަންނަ ނިކަމެތިންނަށް އެންމެ ރުޕީ އެއް ދީފައި ހުރިހާ ސިއްހީ ޚިދުމަތެއް ވެސް ހޯދޭނެ އެވެ.\nމި ކްލިނިކް ހިންގުމުގައި ޕްރޮފެސަރަށް އެހީތެރިވެދެނީ އޭނާގެ އަންހެނުން ސިކާ ރާމަޗަންދާނީ އެވެ. ސިކާ އަކީ ޑެންޓަލް ސާޖަން އެކެވެ.\nމިދިޔަ ހުކުރު ދުވަހު މި ކްލިނިކް އިފްތިތާހު ކޮށްފައިވާފައިވާ ފުރަތަމަ ދުވަހު 33 މީހުން މި ކްލިނިކުން ފަރުވާ ހޯދާފައިވާ ކަމަށް ޑޮކްޓަރު ވިދާޅުވި އެވެ.\nޝަހަރާ ވަރަށް ދުރުހިސާބެއްގައި ވަކިން އޮންނަ އަވަށަކަށް ވާތީ ސަބަލްޕޫރުގައި އެކަށީގެންވާ ސިއްހީ ޚިދުމަތް ލިބޭކަށް ނުހުރެ އެވެ. އެހެންކަމުން ފައިސާ ލިބޭ މީހުން ބޮޑެތި ރަށްތަކަށް ދަތުރުކޮށް ފަރުވާ ހޯދާއިރު ނިކަމެތި ފަގީރުން ތިބެނީ ބޭސްފަރުވާ އިން މަހްރޫމް ވެފަ އެވެ.\nޑރ. ރާމަޗަންދާނީ ވިދާޅުވީ އެއް ރުފިޔާގެ ފީއެއް ނަގައިގެން މި ކްލިނިކް ހިންގަން ފެށީ ނިކަމެތި ފަގީރުންނަށާއި ނުކުޅެދުންތެރިކަން ހުންނަ ފަރާތްތަކަށް ބޭސް ފަރުވާ ހިލޭ ކުރެވޭނެ ގޮތް ހަދައިދޭ ހިތް އޮތްލެއް ބޮޑުކަމުން އޭނާ ފެށި މަސައްކަތެކެވެ. މިއީ ވަރަށް ކުރިންސުރެ އޭނާ ދެކެމުން އައި ހުވަފެނެއް ހަގީގަތަކަށް ވުން ކަމަށް ވެސް ޑޮކްޓަރު ވިދާޅުވި އެވެ. މިއީ ހޮސްޕިޓަލުގައި އަދާކުރާ ޑިއުޓީގެ އިތުރުން ޑޮކްޓަރު ކުރާ މަސައްކަތެކެވެ.\nކްލިނިކް ހުޅުވަން މިހާ ގިނަ ދުވަސްތަކެއް ނެގީ އޭނާ ކުރިން މަސައްކަތްކުރީ ސީނިއާ ރެސިޑެންޓެއްގެ ގޮތުގައި ކަމުން އެފަދަ މަގާމުތަކުގައި ތިބޭ މީހުންނަށް ޑިއުޓީ ގަޑި ނޫން ގަޑިތަކުގައި ވެސް ޕްރައިވެޓްކޮށް ބަލި މީހުންނަށް ޚިދުމަތް ދިނުމުގެ ހުއްދަ ނޯންނާތީ އެވެ.\n"އަހަރެން މިހާޜު ވަނީ އެސިސްޓެންޓް ޕްރޮފެސަރަކަށް ޕްރޮމޯޓް ވެފައި. މި މަގާމުގައި ތިބޭ މީހުންނަށް ޑިއުޓީ ނޫން ގަޑިތަކުގައި ޕްރައިވެޓް ޕްރެކްޓިސް ކުރެވޭ. އެހެންވެ ތަނެއް ކުއްޔަށް ހިފައިގެން ކްލިނިކެއް ތައްޔާރުކޮށް ޚިދުމަތް ދޭން ފެށީ،" 38 އަހަރުގެ ޑޮކްޓަރު ވިދާޅުވި އެވެ.\nކްލިނިކަށް އަންނަ މީހުން އަތުން އެންމެ ރުޕީ އެއް (އެއް ރުފިޔާ) ނަގަނީ ކީއްވެތޯ ނޫސްވެރިއަކު ޑޮކްޓަރާ ސުވާލު ކުރި އެވެ. ޖަވާބުގައި އޭނާ ވިދާޅުވީ ހިލޭ ފަރުވާ ދޭ ނަމަ ޚިދުމަތް ހޯދަން އަންނަ ނިކަމެތި ފަގީރުން ވެސް އެހާ ހިތްހަމަ ނުޖެހޭނެކަން ހީވާތީ އެވެ. އެންމެ ރުޕީ އެއް ވެސް ނަގާނަމަ އެމީހުންނަށް ވެސް ފައިސާ ދީގެން ޚިދުމަތް ހޯދާ ކަމުގެ ހިތްހަމަޖެހުން އޮންނާނެ ކަމަށް ޑޮކްޓަރު ދެކެވަޑައިގަނެ އެވެ.\nހެނދުނު 7.00 އިން 8.00 އަށް ރޭގަނޑު 7.00 އިން 8.00 އަށް މި ކްލިނިކުގައި ބަލި މީހުންނަށް ފަރުވާ ދިނުމުގައި ޑޮކްޓަރު ހޭދަ ކުރެ އެވެ.\n"އަހަންނަކީ މުއްސަނދިންގެ ޑޮކްޓަރެއް ނޫން. އަހަންނަކީ އާދައިގެ ނިކަމެތިންގެ ޑޮކްޓަރެއް،" ޑރ. ރާމަޗަންދާނީ ވިދާޅުވި އެވެ.\nޑޮކްޓަރު ހޮސްޕިޓަލުގައި ބަލާ ގަޑިތަކުގައި އޭނާއަށް ދެއްކުމަށް މީހުން ދިގު ކިޔޫތަކުގައި ތިބޭތަން ޑޮކްޓަރަށް ފެނި އޭގެ ތެރޭގައި ވަރަށް ބަލި ހާލުގައި އުޅޭ މީހުން ތިބޭތަން ފެނިފައި ވަރަށް ދެރަވެ އެވެ. ވީމާ އެ ފަދަ މީހުންނަށް ވެސް މިހާރު އެންމެ ރުފިޔާއެއް ދީފައި ކްލިނިކުން މާ އަވަހަށް ޑޮކްޓަރަށް ދެއްކުމުގެ ފުރުސަތު ލިބޭނެކަމަށް ޑޮކްޓަރު ވިދާޅުވި އެވެ.\nޑރ، ރާމަޗަންދާނީ ވާޙަކަ މީގެ ކުރިން 2019 ގައި ވެސް ނޫސްތަކުގެ ފަލަ ސުރުޚީއަށް އަރާފައި ވެއެވެ. އެއީ ލެޕްރަސީ ޖެހިފައިވާ މީހަކު އުފުއްލާލައިގެން އެމީހާގެ ގެޔަށް ގެންގޮސް ދިނީމަ އެވެ.\nޑޮކްޓަރު ވިދާޅުވީ ނާސިން ހޯމެއް އަޅައި އެތަނުން ޚިދުމަތް ފޯރުކޮށްދިނުމަށް އޭނާގެ މަރްހޫމް ބައްޕަ އެދިފައި ވެއެވެ. ނަމަވެސް ނާސިން ހޯމެއް އަޅަން ގިނަ އަދަދަކަށް ފައިސާ ބޭނުންވާ ކަމަށާއި އެފަދަ ތަނެއް އަޅައިގެން ފަގީރުންނަށް އެއް ރުޕީ އަށް ފަރުވާ ނުދެވޭނެ ކަމަށް އޭނާ ވިދާޅުވި އެވެ.\n"އެހެންވެ އަހަރެން 'ވަން ރުޕީ ކްލިނިކް' ހުޅުވީ،" ޑޮކްޓަރު ވިދާޅުވި އެވެ.\nކޯވިޑްގެ ވަބާގެ ތެރޭގައި ވެސް ޑރ. ޜާމަޗަންދާނީގެ އިންސާނީ ޚިދުމަތް ގިނަ ބަޔަކަށް ފޯރުކޮށްދިނެވެ. އެގޮތުން ކޯވިޑް ޖެހިފައިވާ މީހުންނަށް ޑިއުޓީ ގަޑި ނޫން ގަޑިތަކުގައި އަމިއްލަ ގޮތުން ފަރުވާ ދީ އޭނާގެ ކާރުގައި އެފަދަ މީހުން ހޮސްޕިޓަލަށް ގެންގޮސްދިނުން ފަދަ ކަންތައްތައް ޑޮކްޓަރު ކުރައްވާފައި ވެއެވެ.\nފާތިމާއަށް ފަރުވާ ލިބުނީ އާދަޔާހިލާފު ގޮތަކަށް\nވެކްސިން ދޭ ނަމުގައި ދުވަސްވީ ދެމަފިރިއަކު އަތުން ފޭރިއްޖެ\nޑޮކްޓަރަކު ވެކްސިން ޖެހުމުން އަންހެނުން ރުޅިގަދަވެއްޖެ


ނާމް ސަމިޓްގެ ހަވާސާގައި މިނިސްޓަރު ޝާހިދު ގައުމުތަކުގެ އިސްވެރިންނާއި ބައްދަލުކުރައްވައިފި | Jazeera\tނާމް ސަމިޓްގެ ހަވާސާގައި މިނިސްޓަރު ޝާހިދު ގައުމުތަކުގެ އިސްވެރިންނާއި ބައްދަލުކުރައްވައިފި - Jazeera\nނާމް ސަމިޓްގެ ހަވާސާގައި މިނިސްޓަރު ޝާހިދު ގައުމުތަކުގެ އިސްވެރިންނާއި ބައްދަލުކުރައްވައިފި\nފާތިމަތު ފަޔާޟާ October 28, 2019 82 views0\nއަށާރަ ވަނަ ނަން-އެލައިންޑް މޫވްމަންޓް (ނާމް) ސަމިޓްގެ ހަވާސާގައި ފޮރިން މިނިސްޓަރު އަބްދުﷲ ޝާހިދު އެކި ގައުމު ތަކުގެ އިސްވެރިންނާއި، ގައުމުތަކުގެ ހާރިޖީ ވަޒީރުންނާއި ބައްދަލު ކުރައްވައިފިއެެވެ.\nމި ހަފްތާގެ ހުކުރު އަދި ހޮނިހިރު ދުވަހު އަޒަރްބައިޖާންގެ ބާކޫގައި ކުރިޔަށް ދިޔަ ސަމިޓްގައި ފޮރިން މިނިސްޓަރު ޝާހިދު ބައިވެރިވެވަޑައިގެންނެވީ ރައީސް ސޯލިހުގެ ފަރާތްޕުޅުންނެވެ.\nފޮރިން މިނިސްޓަރު ބައްދަލު ކުރެއްވި ބޭފުޅުންގެ ތެރޭގައި އިންޑިއާގެ ނައިބް ރައީސް ވެންކައި ނައިޑޫ، ޕާކިސްތާނުގެ ރައީސް އާރިފް އަލްފީ، ނޭޕާލުގެ ބޮޑު ވަޒީރު ޝަރްމާ އޮލީ، ގަތަރުގެ ފޮރިން އެފެއާސްގެ ސްޓޭޓް މިނިސްޓަރު ސުލްތާން ބިން ސާދް އަލް މުރައިހީ، މެލޭޝިއާގެ ބޮޑު ވަޒީރު މަހާތިރް މުހައްމަދު، އަވަށްޓެރި ބަންގްލަދޭޝްގެ ބޮޑު ވަޒީރު ޝޭހް ހަސީނާ، ތަޖިކިސްތާނުގެ ޑެޕިއުޓީ ފޮރިން މިނިސްޓަރު ހުސްރަވް ނޮޒީރީ، އުރުދުންގެ ފޮރިން މިނިސްޓަރު އައިމަން ސަދަފީ، ކިއުބާގެ ފަރާތުން އެ ސަމިޓްގައި ބައިވެރިވެވަޑައިގެންނެވި އެ ގައުމުގް ފޮރިން މިނިސްޓަރު ބުރޫނޯ ރޮޑްރިގޭޒް އަދި އަފްގާނިސްތާނުގެ ރައީސް އަޝްރަފް ޢަނީގެ އިތުރުން ލާއޯސް ބޮޑު ވަޒީރުގެ އޮފީހުގެ އިސްބޭފުޅުން ހިމެނި ވަޑައިގަންނަވައެވެ.\nފޮރިން މިނިސްޓްރީން ބުނީ، ދެކުނު އޭޝިޔާގެ އަދި އިރުމަތީ އޭޝީޔާގެ އިސްފަރާތްތަކާއި އެކު ޝާހިދު ބޭއްވި ބައްދަލުވުމުގައި މައިގަނޑު ގޮތެއްގައި އަލިއަޅުއްވާލާފައި ވަނީ އެ ގައުމުތަކާއި އޮންނަ ހާރިޖީ ގުޅުމުގެ އިތުރުން ގުޅުން އިތުރަށް ބަަދަހި ކުރުމާއި ބެހޭ ގޮތުން ކަމަށެވެ.\nމި ފަހަރުގެ ސަމިޓް އަޒަރް ބައިޖާންގައި ބާއްވާފައިވާއިރު، ހުކުރު ދުވަހު އެ ގައުމަށް ވަނީ ނާމްގެ ރައީސްކަން ލިބިފައެވެ. އެ ގައުމުގެ ހާރިޖީ ވަޒީރު އެލްމަރް މަމަރްޔާދިޔާރޮވްއާ އެކު މިނިސްޓަރު ޝާހިދު ބޭއްވި ބައްދަލުވުމުގައި އެމަނިކުފާނު ވަނީ އެލްމަރް އަށް ތަހުނިޔާ ވިދާޅުވެ ރާއްޖޭގެ ފުރިހަމަ ތާއިދު އޮންނާނެ ކަމުގެ ޔަގީންކަން އަރުވާފައެވެ.\nޝާހިދުގެ ދަތުރުފުޅު ނިންމަވާލެއްވުމަށް ފަހު ހޯމަ ރާއްޖެ ވަޑައިގަންނަވަން ހަމަޖެހިފައިވާއިރު އެމަނިކުފާނު ރަސްމީ ދަތުރުފުޅުގައި ރާއްޖެއިން ބޭރަށް ފުރާވަޑައިގަތީ މި މަހުގެ 15 ވަނަ ދުވަހުއެވެ.\nއެންމެ ފުރަތަމަ ވަޑައިގެންނެވީ ތައިލެންޑްގެ ބެންކޮކަށެވެ. އެ ގައުމުގައި ރަސްމީކޮށް ރާއްޖޭގެ އެމްބަސީ އެއް ހުޅުވައިދެއްވުމަށް ފަހު ފޮރިން މިނިސްޓަރު ވަނީ ރައީސް ސޯލިހުއާ އެކު ޖަޕާނުގެ ދަތުރުފުޅުގައި ބައިވެރިވެ ވަޑައިގެންފައެވެ. އެ ދަތުރުފުޅުގައި ފޮރިން މިނިސްޓަރު ރާއްޖެއާ ޖަޕާނާ ދެ ގައުމުގެ ދެމެދުގައި ހަތަރު މިލިއަން ޑޮލަރުގެ އެއްބަސްވުމެއްގައި ސޮއިކުރައްވާފައެވެ.


MH370 gellunuthaa6aharu: Aailaathakun beynunvanee flight gai...\nފްލައިޓް ގެއްލުނުއިރު އޭގައި 239 މީހުން ތިބި\nއަދި މިހާތަނަށް ފްލައިޓަށް ވީނުވީ އެއް ނޭންގޭ\nކ. މާލެ | 8 މާރޗް 2020 | އާދީއްތަ 19:29 | 4,539\nފްލައިޓުން ދަތުރުކުރި މީހުންގެ ހަނދާނުގައި ބޭއްވި ރަސްމިއްޔާތުގައި މީހަކު ބޯޑެއް ހިފަހައްޓައިގެން - އަލްޖަޒީރާ\nދުނިޔޭގައި މިހާތަނަށް އޭވިއޭޝަން އިންޑަސްޓްރީގައި ހިނގި އެންމެ އަޖައިބުކުރަނިވި ސުވާލުން ފުރިގެންވާ މެލޭޝިޔާގެ ފްލައިޓް MH370 ގެއްލުނުތާ މިއަދަށް6އަހަރު ދުވަސްވީ އެވެ. 2014 ވަނަ އަހަރުގެ މާރޗް މަހުގެ 8 ވަނަ ދުވަހު 239 މީހުންނާއެކު ދަތުރުކުރި މެލޭޝިޔާގެ މަތިންދާބޯޓަށް ވީނުވީއެއް ނޭނގި ޖަވާބު ބޭނުންވާ އެތައް ސުވާލުތަކަށް6އަހަރުވީ އެވެ. ފްލައިޓް ގެއްލެން މެދުވެރިވީ ސަބަބެއް ފްލައިޓް ގެއްލުނުތަނެއް ފްލައިޓްގައި ތިބި މީހުންނަށް ވީގޮތެއް ކަށަވަރުކޮށް ބުނެދޭން އެނގޭ އެއްވެސް މީހަކުނެތެވެ. ބޯޓާއި އެބޯޓުން ދަތުކުރި މީހުން ހޯދުމަށް މެދުކެނޑުމެއްނެތި4އަހަރުވަންދެން މަސައްކަތްކުރުމަށްފަހު 2018 ވަނަ އަހަރު ވަނީ އެބޯޓު ހޯދުމުގެ މަސައްކަތް ހުއްޓާލާފަ އެވެ.\nއެހެންނަމަވެސް އެ ފްލައިޓުން ދަތުރުކުރި 239 މީހުންގެ އާއިލާތަކުން އަދިވެސް އުންމީދުކުރަނީ އެމީހުން ފެންނާނެކަމަށެވެ. ވީނުވީއެއް ނޭނގި ގެއްލިފައިވާ އެމީހުންގެ އާއިލާގެ މީހުންނަށް ވީ ކީއްތޯ ބަލަން އަދިވެސް އެމީހުން ބޭނުންވެއެވެ. އެމީހުން ހޯދުމަށް ކުރި މަސައްކަތްތައް ހުއްޓާލާފައިވާތާ ދެ އަހަރު ވެފައިވާއިރު ފްލައިޓް ގެއްލުނުތާ6އަހަރު އެމީހުން ފާހަގަކުރަމުންދަނީ އަލުން އެމީހުން ހޯދުމުގެ މަސައްކަތް ކަމާބެހޭ ފަރާތްތަކުން ފެށުމަށް އެދިއެވެ.\nއެމީހުން ގެއްލުނުތާ6އަހަރު ފާހަގަކުރުމަށް ބޭއްވި ރަސްމިއްޔާތުގައި އާއިލާތަކުން ތަރީގެ ބައްޓަމަށް ހުރި ބޯޑުތަކެއް ހިފައިގެން ތިބިއިރު އެ ބޯޑުތަކުގައި ލިޔެފައިވަނީ " ދުވަހަކުވެސް އުންމީދު ގެއްލުވާނުލާ " ، "އިންތިޒާރުގައި"، "އަލުން އެމީހުން ހޯދަންފަށާ" ފަދަ އިބާރާތްތަކެވެ. އެމީހުން އަދިވެސް އިންތިޒާރު ކުރަމުންދަނީ އެމީހުންގެ އާއިލާގެ މީހުން ވީތަނަކާއި، އެމީހުންނަށް ވީގޮތާއި ބެހޭގޮތުން އުފެދިފައިވާ ސުވާލުތަކަށް ޖަވާބު ލިބޭނެ ދުވަހަކަށެވެ.\nމި ރަސްމިއްޔާތުގައި ބައިވެރިވި ވަކީލެއްކަމަށްވާ ގްރޭސް ނޭތަންގެ މަންމަ އަކީ އެފްލައިޓުން ދަތުރުކުރި އެކަކެވެ. މަންމައަށް ވީގޮތެއް ކޮންމެސް ދުވަހަކުން އެނގޭނެކަމުގެ އުންމީދުގައި ހުރި ނޭތަން ބުނީ އަދިވެސް ހިތުގައި އުފެދިފައިވާ ރިހުމަށް ބަދަލެއް ނާންނަކަމަށެވެ.\nއަދިވެސް އެރިހުން ހަމައެގޮތަށް އެބަހުރި. ހަގީގަތަކީ އެފްލައިޓް ވަނީ ގެއްލިފައި. އަދިވެސް ވަނީ ގެއްލިފައި. ފްލައިޓަށް ވީގޮތެއް ވީތަނެއް އަދިވެސް ނޭންގޭ.\n~ ގްރޭސް ނޭތަން\nނޭތަން ޤަބޫލުކުރާ ގޮތުގައި ފްލައިޓް ގެއްލުނުތާ6އަހަރު ދުވަސް ވެގެންދިޔައިރު ހުރި ސުވާލުތަކަށްވުރެ، ސުވާލުތަކަށް ލިބިފައިވާ ޖަވާބުތައް ގިނަވާންޖެހޭނެކަމަށެވެ. އެހެންނަމަވެސް މިކަމުގައި ކަންތައް ވެގެންގޮސްފައިވަނީ އެހެން ނޫންކަމީ ނޭތަން އެކޭ އެއްގޮތަށް އެފްލައިޓުން ދަތުކުރި އެންމެންގެ އާއިލާތަކުންވެސް ކުރަމުންދާ އެންމެ ބޮޑު ޝަކުވާއެވެ.\n2014 ވަނަ އަހަރުގެ މަރޗް މަހުގެ 8 ވަނަ ދުވަހުގެ ރޭ ކުއާލަލަމްޕޫރުން ބެއިޖިންގ އަށް ދިޔުމަށް ފުރި ފްލައިޓް ގެއްލުނީ ފުރިތާ ގަޑި އިރެއްވީ ފަހުންނެވެ. ފްލައިޓް ހޯދުމަށް ތަކުރާރުކޮށް ހިންގުނު އޮޕަރޭޝަންތައް ނާކާމިޔާބުވެ، ހުއްޓާލަން ޖެހުނީ ފްލައިޓާ ބެހޭ އެއްވެސް މައުލޫމާތެއް، އެއްވެސް ހެއްކެތް ނުފެނިގެންނެވެ. ފްލައިޓްގެ ބައިތަކެއް ކަމަށްބެލެވޭ ބައިތަކެއް ފެނުނުކަމަށް ގަބޫލުކުރެވުނު ނަމަވެސް ދެން އެކަމަށް ބާރުދޭ އެހެން ހެއްކެތް ފެނިފައެއް ނުވެއެވެ.\nފްލައިޓް ހޯދުމަށް މަސައްކަތްކުރި މެލޭޝިޔާ، ޗައިނާ އަދި އޮސްޓްރޭލިއާއިން 132 މިލިއަން އެމެރިކާ ޑޮލަރުގެ ކަނޑުގެ އަޑި ހޯދާ ބެލުމުގެ އޮޕަރޭޝަން ނިމުމަކަށް ގެނައީ 2017 ވަނަ އަހަރުގެ ޖެނުއަރީ މަހުއެވެ. އެއީ ފްލައިޓާ ބެހޭ އެއްވެސް މަޢުލޫމާތެއް އެއްވެސް ހެއްކެތް ނުފެނުމުންނެވެ.\n2018 ވަނަ އަހަރު މެލޭޝިޔާއިން ވަނީ އެމެރިކާގެ އޯޝަން އިންފިނިޓީއާ ޙަވާލުކޮށްގެން ފްލައިޓް ހޯދުމުގެ މަސައްކަތް އަލުން ފަށާފަ އެވެ. ނަމަވެސް 138 ދުވަހުގެ އެމަސައްކަތްވެސް ހުއްޓާލަންޖެހުނީ އެއްވެސް ނަތީޖާއެއް ނުފެނިއެވެ. ނޭތަން ބޭނުންވަނީ މެލޭޝިޔާގެ ސަރުކާރުން އެފަދަ އެހެން ކުންފުނިތަކަށްވެސް ފުރުޞަތުދީގެން ފްލައިޓް ހޯދުމުގެ މަސައްކަތް ކުރިޔަށް ގެންދިޔުމަށެވެ. އޭރުން ފްލައިޓް ފެނުމުގެ ފުރުޞަތު ބޮޑުވާނެކަމަށް ނޭތަން ޤަބޫލުކުރެއެވެ.\nމިދިޔަ މަހު މެލޭޝިޔާގެ ޓްރާންސްޕޯޓް މިނިސްޓްރީން ބުނެފައިވަނީ ފްލައިޓް ހޯދުމުގެ މަސައްކަތް އަލުން ފެށުމަށް އެކަމަށް ބޭނުންވާ ހެއްކެއް އަދި ފެނިފައިނުވާކަމަށެވެ. ކޮންމެއަކަސް މިފްލައިޓް ގެއްލުމާއެކު އެކަމާބެހޭ ގިނަ ދިރާސާތަކެއް ދުނިޔޭގެ އެކި ކަންކޮޅުތަކުގައި ކުރަމުންގޮސްފައިވެއެވެ. ފްލައިޓް ގެއްލިދާނެކަމަށް ބެލެވޭ އެތައް ތިއަރީތަކެއްގެ ވާހަކަ މީހުން ފެންމަތިކުރި އެވެ. ނަމަވެސް6އަހަރު ދުވަސް ވެގެންދިޔައިރުވެސް މިފްލައިޓަށް ވީގޮތެއް އަދިވެސް މިވަނީ ނޭނގުމެއްގެ ތެރޭގައެވެ.


Ep. 20 — Goanaa | Safuhaa\nރަފްހާން ގަސްތުކުރީ ދޮރާށި ދޮށަށް ނުކުމެލާށެވެ. ނޫނީ މަސަލަސްކުރަން ވެއްޖެއްޔާ އޭނަވެސް މޮޔަވެދާނެހެން ހީވާންފަށައިފިއެވެ. އެ ޚިޔާލުގައި ހުރެ ކުރިއަށް ފިޔަވަޅެއް އެޅިތަނާ އާވާ ފަހަތުން އައިސް ރަފްހާންގެ ބުރަކަށްޓައް އެތިފަހަރެއް ވީއްލާލައިފައި ގަމީހުގައި ހިފާ ލައްކިއެއް ޖެހިއެވެ.\n"އާވާ، ކިހިނެތްތިވަނީ، މައިތިރިވެބަލަ...." ރަފްހާން އާވާއާއި ދިމާލަށް އެނބުރުނެވެ. އެވަރުންވެސް އާވާގެ ރުޅި ފިނިވާގޮތެއްނުވިއެވެ. އޭނަ ރަފްހާންގެ ގަމީހުގެ ގޮށްފަތީގައި ހިފާ ދަމައިގަތީ ދަތްތަކަށް ބާރުލާފައެވެ.\n"ހިތަށް އެރިހާގޮތަކަށް ނެހެދޭނެ......" އާވާ ރަފްހާންގެ އަތުގައި ވިކަވިކާފައި ތަދުކޮށް ނުލެވުނުހެން ހީވެފައި ރަފްހާންގެ މޭމަތީގައި ދެއަތުން ތަޅައިގަތެވެ. އާވާ ރުޅިގަދަވެފައި ހުރިއިރު އަތުން ކުރެވޭ ނުކުރެވޭ ކަމެއްވެސް ނޭގެއެވެ.\n"އިނަފް...." އެންމެފަހުން ރަފްހާން އާވާގެ ދެއަތުގައި ހިފަހައްޓާލި ގޮތަށް ތަންކޮޅެއް ބާރަށް ބުނެލިއެވެ. އާވާގެ ބޮލަށް ސަވާރުވެފައިވާ ޝައިތާނާ ފޭބީ ދެނެވެ. ރަފްހާންގެ ދެލޮލަށް ބަލާލުމާއިއެކު ދުވަހަކު ނުގަންނަހާ ބޮޑަށް ލަދުގަތެވެ. އޭނަ އުޅުނުގޮތް ރޭކާލީ އަދި ކިރިޔާއެވެ.\n"އާވާ މާ މައްޗަށް ތިދަނީ، އަހަރެން ވަރަށް ކެތްކޮށްފިން އާވާ އުޅޭގޮތާއި މެދު އެއްޗެއް ނުބުނަން، އަހަރެންވެސް ގަބޫލުކުރަން މިއީ ނަމެއްގައި ކުރެވުނު ކައިވެންޏެއްކަމާއި ދެމީހުން ކޮންމެހެން ގާތްވާކަށް ނުޖެހޭނެކަން، ނަމަވެސް ކުރިންވެސް ބުނިފަދައިން އެކީގައި އުޅެންޏާ ބައެއްފަހަރު ބޭނުންނުވިޔަސް ކަމެއްކުރެވިދާނެ، އެހެނޭ ކިޔާފައި އެކަކު އަނެކަކު ތަޅާމަރަންވީއެއް ނޫން ދޯ، އެއީ އަހަރެން ގަބޫލުކުރާ އުސޫލެއްނޫން، ވިސްނޭމީހުންގެ ގޮތަކީ ރުޅިއަންނަ އިރަށް ގަޔަށް އަތްލުމެއް ނޫން، ވާހަކަދައްކައިގެން ހައްލުކުރަންވާނީ، އާވާ ބޭނުންނުވަންޏާ ދެން އަހަރެން ދުރުން އުޅެދާނަން، އޯކޭތަ......." ރަފްހާން އާވާގެ އަތުން ދޫކޮށްލިއިރު އާވާ ހުރީ އެސްފިޔަ ޖަހާލަން ނޭގިފައެވެ.\nރަފްހާން ދޮރާށިދޮށަށް ނުކުމެފައި ހުއްޓާ ވާރޭ ކަނިޖަހަން ފެށުމުން އެންމެފަހުން އެތެރެއަށް ވަންއިރު އާވާ އިނީ އެތާހުރި ގޮނޑިއެއްގައި އިށީދެލައިގެން ދެއަތްތިލައިގެ ތެރޭގައި މޫނު ފޮރުވައިގެންނެވެ. ރޮނީކަމެއް ނުވަތަ ނޫންކަމެއް ރަފްހާން އަކަށް ނޭގުނެވެ. ރަފްހާން އުނދޯލީގައި ޖައްސާލީ ކޮންމެހެން ނިދާކަށް ނޫނެވެ. އޭނަ ދޭތެރެއަކުން ޔާކިންގެ ފޯނަށް ގުޅިއެވެ. ރަފްހާންއަށް އާވާ އެހެން އިންނާތީ އުދަގޫވެގެން އާވާ ގާތު އޮށޯވެލަން އައުމަށް އެދުނެވެ. އާވާ އަޑުއިވޭކަމަކަށް ނެހެދިއެވެ. އެންމެފަހުން ބޯކޮށް ވާރޭވެހެން ފެށުމުން ހީވީ ނާނާއެއް އަޅުވާލިހެންނެވެ. ރަފްހާންގެ އެސްފިޔަތައް ބަރުވާން ފެށިއެވެ. ރަފްހާން ހޭލެވުނުއިރު ކަންނޭލުގެ ބަދަލުގައި ބައްދާލައިގެން އޮވެވުނީ އާވާގެ ގައިގައެވެ. އާވާ ވަރުބަލިވެގެން ރަފްހާންގެ ގާތަށް އަންނަން މަޖުބޫރުވީތާއެވެ. ރަފްހާން ގަޑިބަލާލިއިރު ފަތިހު ފަހެއްޖަހާ ބޮޑުވެއްޖެއެވެ. ރަފްހާން އާވާއަށް ގޮވާ ހޭލެއްވިއެވެ. އާވާހުރީ ރަފްހާން އާއި ހަތަރުކަޅި ހަމަކުރަން ނުކެރިފައެވެ. ރަފްހާން ޔާކިންއަށް ގުޅަންފެށިއެވެ.\nނަސީބަކުން އެގަޑީގައި ޔާކިން ދޮރުހުޅުވާލާފައި އޭނަގެ ބޭބެއަށް އާއަހަރުގެ ތަހުނިޔާ ކިޔެވެ. އޭނަގާތު ނުބުނެ އާއަހަރު ފާހަގަކުރަން ދިޔައީތީ ޝަކުވާކުރިއެވެ. އާވާ ވިދުވަރެއްހާ ހަލުވިކޮށް ސިޑިން އަރައިގެން ދިޔައީއެވެ.\nމާހުޖަބީން ބާޒާރުކޮށްލަން ދަމުން "ކްރިމްސަންވިލާ" އާއި އަރާހަމަވެފައި ނޭގޭ ބާރެއްގައި އެގެއަށް ދަމާލިހެން ހީވިއެވެ. ހަޔާތުގެ އެތައް އަހަރެއް ހޭދަކޮށްފައިވާ އެގެ ފެނުމުން ކޮންމެވެސް ކަހަލަ އިހުސާސްތަކެއް ހިތުގައި ހޭލައިގަނެ އެގެއަށް ވަންނަ ހިތްވިއެވެ. އެގެއަށް ކޮންމެ ފަހަރަކު ވަދެލެވެނީ އާވާ ދެކިލުމުގެ ބަހަނާގައެވެ. ހަގީގަތުގައި މާހުޖަބީން މިގެއިން ދުރަށް ދާން ބޭނުން ނުވަނީއެވެ. އެގެ ދޫކޮށްލާފައި ދެވުނުކަމުގެ މޮޔަވެސް ހީވިއެވެ. ކިތަންމެ ރީތި އެޕާޓްމެންޓެއް ލިބުނަސް މީހާގެ ހަޔާތުގެ ބޮޑުބައި ވޭތުވެގެން ދާތަނަށް ހިތްޖެހެނީކަން ނޭގެއެވެ. މާހުޖަބީން ސަލާމް ގޮވާލާފައި ވަނީ މިއަދު އާވާ ނޫން މޫނެއް ދެކެލާ ހިތުންނެވެ. އޭނައާއި އަމީން ދިމާނުވަނީ ކީއްވެހެއްޔެވެ؟ އަމީން ނޫޅެނީ ހެއްޔެވެ؟ ޚިޔާލުތަކެއްގައި ހުރެފައި ވަންއިރު އާވާ ހުރީ ޓީވީ ރެކް މަތީގައިވާ ފްރޭމްތައް ސާފުކުރާށެވެ. އާދައިގެ މަތިން ގަޔަށް ދޫ ޓީޝާޓަކާއި ހަރުވާޅެއް ލައިގެން ހުރިއިރު މޫނުމަތިވަނީ މިލާފައެވެ.\n"އާވާ އަހަރެން ބުނީމެއްނު ވަޒީފާއަކަށް ދާން ފަށާށޭ، ކަހަނބު ސްޕީޑްގައި ކޮންމެވެސް ތަނެއްގައި އަތްހާކަން އަދި ހުއްޓަސް މީހާއަށް ކުރިއެރުމެއް ނުލިބޭނެ، ތިހެން އުޅުނީމަ ކިހާ ކަޑަ، ކޮބާތަ ރަފްހާން....." މާހުޖަބީން ގެ ލޯ އެތަން މިތަން ހޯދާލިއެވެ.\n"އޮފީހުގައި...." އާވާ ކުރު ޖަވާބެއްދިނެވެ.\n"ނޫނީ އާވާ އަވަހަށް ދަރިއެއް ހޯދަންވީނު..." މާހުޖަބީން ބިރުގަންނަނީ އާވާ އުޅޭގޮތަކުން ރަފްހާން އާވާ ވަރިކޮށްފާނެތީއެވެ. ދަރިއެއް ހުރެއްޖެއްޔާ އާވާގެ ފައިގައި ކަސްތޮޅު އެޅިދާނެއެވެ.\n"އަހަރެން ނިދަނީ އެހެން ކޮޓަރިއެއްގައި، އަހަރެން ބޭނުން ނުވަނީ ރަފްހާންއާއި އިނދެގެން އުޅެން، މިއުޅެނީ ވަރިވާން......." އާވާ ރުޅިގަދަވާގޮތްވިއެވެ. މަންމަ ގާތުގައި އޭނައާއި ރަފްހާންގެ އެއްވެސް ގުޅުމެއް ނެތްކަން އަންގަން އާވާ އެހާވަރަށް ބުނެދިންއިރު ހިތަށް ކޮންމެވެސް ކަހަލަ އަސަރުތަކެއްކުރިއެވެ. ރަފްހާންގެ ރަގަޅުކަމާއިމެދު މިފަހަކަށް އައިސް ވިސްނެނީއެވެ. ސާމީފަދަ ގޮތްކުޑަ ފިރިހެނަކާއި އެއްވެސް ގޮތަކުން ރަފްހާންއާއި އަޅާ ނުކިޔޭނެއެވެ.\n"ނުބައި ނުލަފާ ކުއްޖާ....." މާހުޖަބީން ގެ އަތުގެ ދިލަ އެތިފަހަރެއް އާވާގެ ކަންކަށިމައްޗަށް އެރިއެވެ.\n"މަންމާ......." އާވާ މޫނުގައި ފިރުމާލަމުން ގޮވާލިއެވެ. އޭނަގެ ކުށަކީ ކޮބާހެއްޔެވެ؟\n"މަށަށް މަންމަ ނުކިޔާށޭ ބުނާނީ ކިތައްފަހަރުތަ؟ ދުވަހަކު ބުނާގޮތަށް ހަދަނީއެއް ނޫން، އަދި ރަފްހާން ގާތުން ވަރިވާން އުޅޭއިރު ދެން މަތިން ފައިބައިގެން މާ މޮޅު މީހަކު އަންނާނީތަ؟ ރަފްހާން ވަރިކޮށްފިއްޔާ އިންނާނެ މީހަކު ވާނީއެއް ނޫން، މިހާރު މިގެއިން ނުކުމެގެން ދޭ، އަހަރެން ބޭނުމެއްނޫން އިތުރަށް ބަދުނާމުވާކަށް...." މާހުޖަބީން އާވާގެ އަތުގައި ހިފާ ދަމަން ފެށުމުން އާވާ ތިހެން ނަހަދާށޭ މަންމާއޭ ކިޔާފައި ބިރުން ގަދަ ދައްކަން އުޅުނެވެ.\n"މަގޭ ދަރިއެއްކަން ދުނިޔެއަށް އެނގިދާނެތީ ލަދުގަންނަނީ ތިހެންވެ......" މާހުޖަބީން އާވާ ކޮށްޕާލުމުން އޭނަގޮސް ޖެހުނީ ކޮންމެވެސް މީހެއްގެ ފައިބުޑުގައެވެ. މާހުޖަބީންގެ މޭގަނޑު އަނގަޔަށް އައިހެން ހީވިއެވެ. އަމީން ހުރީ ދޮރުމަތީގައި ނުރުހުމުގެ ނަޒަރަކުން ބަލާށެވެ. އަމީން އެގޮތަށް ދެފައިމައްޗަށް ކޮޅަށް ހުރެދާނެ ދުވަހެއް އައިސްދާނެކަމަށް މާހުޖަބީން ހިޔެއް ނުކުރެއެވެ. އަމީންއަށް އެއްވެސް އެއްޗެއް އަޑުއިވުނުބާވައެވެ.\nއަމީން އާވާ ބިންމަތިން ނެގިއިރު އާވާ ހުރީ ވަރަށް ހާސްވެ ކަންބޮޑުވެފައެވެ. އަމީން އާވާ ގަޔާއި ކާރިކޮށްލީ ބައްޕައަކު ހިމާޔަތްދޭފަދަ ގޮތަކަށެވެ.\n"އަމީން...." މާހުޖަބީންގެ މޫނަށް ހުރިހާ ލޭތަކެއް ޖަމާވިއެވެ.\n"ވީއިރު އާވާއަކީ މާހުޖަބީންގެ ދަރިއެއްތާ...." އަމީން ބުނެލިއެވެ.\n"ނު..ނޫން...." މާހުޖަބީން އެއްޗެކޭ ބުނަން އުޅުމުން އަމީން އަތްއުފުލާލިއެވެ.\n"އިތުރަށް އަހަންނަށް އޮޅުވަން އުޅުމުގެ ބޭނުމެއް ނެތް، މާހުޖަބީން އަހަރެންގެ ހަޔާތަށް ފުރަތަމަ އައީވެސް ދޮގުތަކެއް ހަދައިގެން އަހަންނަށް އޮޅުވާލައިގެން، ދަރިއެއްނެތް މީހެއްކަމަށް ބުނީ، ތިމާގެ ކުޑަ އަންހެންދަރިއަކު ހުއްޓާ އެދަރިފުޅު އެއްލާލައިފައި އައިގޮތަށް އެތައް އަހަރެއްވީފަހުން އެކުއްޖާ ގެއަށް ގެނައީ ދައްތައެއްގެ ދަރިއެކޭ ކިޔާފައި، ދޮގެއްގެ މައްޗަށް ހަޔާތެއް ބިނާ ނުކުރެވޭނެ، އެހެންވެކަން ނޭގޭ މާހުޖަބީން އަހަންނާއި ދުރަށް ދާން މިންވަރު ކުރެއްވީ، މިހާތަނަށް އަހަރެން މާހުޖަބީންގެ ގާތު މިގެއަށް ވަންނަން މަނާކޮށްފައެއް ނުވާނެ، ނަމަވެސް މިގޭ ހަތަރުފާރުން އެތެރޭގައި އަހަރެންގެ ފިރިހެންދަރިފުޅުގެ އަންހެނުން ގަޔަށް އަތްލައިގެން މާހުޖަބީން އެ ދަރިފުޅުގެ ހުރުމަތް ކަނޑާލައިފިކަމަށް އަހަރެން ދެކެނީ، މީގެފަހުން މިގެއަށް ވަނުމުގެ ހުއްދައެއްނެތް، އަޑުއިވިއްޖެތަ؟ މިތަނުން ނުކުމޭ....." އަމީން ގެ މޫނުމަތިން ރުޅިވެރިކަމުގެ ކުލަވަރެއް ނުފެނުނަސް އޭނަ ހުރީ އިންތިހާއަށް ރުޅިގަދަވެފައިކަން ގައިމެވެ.\n"އަމީން، ތިކުއްޖާގެ ނުބައިނުލަފާކަން ހަމަ ނޭގެނީތަ؟ " މާހުޖަބީން ލަދުގަންނަގޮތްވިއެވެ.\n"އެއީ އަހަރެން ބަލަންޖެހޭކަމެއް ނޫން، އެކަމުގައި ގޮތެއް ނިންމުމުގެ ހައްގު އޮންނާނީ އެކަނި ރަފްހާންއަށް، މިތަނުން ދާށޭ ބުނެފީމެއްނު...." އަމީން ދޮރު ހުޅުވާލާފައި ދާން މަގުދެއްކިއެވެ. އާވާގެ ހިތަށް އެކަމުން ކުޑަ އުފަލެއް ލިބިފައިވެސް މަންމައާއިމެދު ހަމްދަރުދީވިއެވެ. މަންމަ އޭނައާއި ދޭތެރޭގައި ކިތަންމެ އިހާނެތިކޮށް ހިތިކަމުގައިވިޔަސް މަންމަވާނީ މަންމައަށެވެ. އޭނަ މަންމައާއި ޖަދަލުކޮށް ޒުވާބު ނުކުރަނީވެސް މައިމީހާކަމުގައި ވާތީއެވެ. އިހުތިރާމްކުރީވެސް އެހެންވީމައެވެ. ނަމަވެސް ހައްދުން ބޭރުވުމުން އާވާ މަންމައާއިއެކު މިތަނުން ދާކަށް ބޭނުމެއް ނޫނެވެ. ހަގީގަތުގައި ކްރިމްސަންވިލާއިން އޭނައަށް އެހެން ތަނަކުން ނުލިބޭފަދަ ސަލާމަތްކަން ލިބިފައިވެއެވެ.\nމާހުޖަބީން ކާރަށް އެރިއިރުވެސް މޫނު ހީވަނީ އަނގުރު އަލިފާންކޮޅެއް ހެންނެވެ. އާވާގެ ދިފާއުގައި އަމީން ވާހަކަދެއްކީ ކޮންމެހެން އާވާއަށް ހެޔޮއެދިގެން ނޫނެވެ. މާހުޖަބީންދެކެ އައިސްފައިވާ ރުޅިއާއި އިހުސާސްތައް އެވަގުތު ބޭރުކޮށްލީއެވެ. އެގެއަށް ނުވަންނާށޭ ބުނާނެ ދަނޑިވަޅަކަށް ބަލަބަލާ ހުއްޓާ އަމީންއަށް ފުރުސަތެއް ލިބުނީއެވެ. މުޅި އުމުރަށް އޭނަ އެގެއަށް ވަނުން މަނާކުރީއެވެ. ނަމަވެސް އޭނަގެ ދަރިފުޅު އެގޭގައި ހުރިއްޔާ އޭނައަށް ވަނުމުގެ ހައްގު ނޯންނަންވީ ކީއްވެހެއްޔެވެ؟ އަމީން ބޭނުން ނުވިޔަސް އޭނަގެ ދަރިފުޅު އެގޭގައި ހުރިއްޔާ މި ގުޅުން ކަނޑައެއް ނުލެވޭނެއެވެ. އޭނަގެ ނުފޫޒުވެސް އޮންނާނެއެވެ. ދެން އޮތްގޮތަކީ އާވާއާއި ރަފްހާން ވަކިވިޔަނުދޭން މަސައްކަތްކުރުމެވެ. އާވާއަށް އަވަހަށް ދަރިއަކު ލިބުމެވެ. އެކަން ވާނީ ކިހިނެއް ހެއްޔެވެ؟\nމާހުޖަބީން ކާރަށް އެރިއިރު އޭނަހުރީ ނިކަން ހޫނުވެފައެވެ. އާވާގެ ސަބަބުން ދިމާވާހާ މުސީބާތްތަކެވެ. އެންމެފަހަރަކުވެސް އެކުއްޖާ ބުނާގޮތަށް ހަދާނެނަމައެވެ. މާހުޖަބީން ޓިޝޫއަކުން މޫނުފޮހެލިއެވެ. އަންވަރުއަށް ގުޅިއިރު އޭނަ އަދިވެސް އުޅެނީ ރިޒޯޓްގައެވެ. ބައެއްފަހަރު އޭނަ މަސައްކަތް ބުރަކަމުން މާހުޖަބީން އެކަނިވެރިވެގެންގޮސް ގޮތްހުސްވާ ހިސާބަށް ދާ ވަރުވެއެވެ. މާހުޖަބީންގެއަށް ގޮސް އަބަދު ކުރާކަމަކީ ނާޔާއަށް އަޑުލުމެވެ. ނާޔާ ކިޔަވާ މޮޅުކުއްޖަކަށްވެ ރަގަޅު ފިރިޔަކު ހޯދުމަކީ މާހުޖަބީންގެ ހުވަފެނެވެ. އެކަން ކުރެވެން އޮތީ ނާޔާ ކިޔަވައިގެންނެވެ. ނާޔާ ބުނާގޮތަށް ހަދަނީއެއް ނޫނެވެ. ގިނައިން އިންނާނީ ޓީވީ ބަލާށެވެ. ނޫނީ އެފްބީގައެވެ. އެކަމާއިހުރެ މާހުޖަބީން އެހުރިހާ އެއްޗެހި ކަނޑާލާފައި ފޯނު އަތުލަން ހިތަށް އަރައެވެ. މިޒަމާނުގައި ކުދިންގެ ހަލާކަކީ މިއީއެވެ. އެމީހުން ކުޑައިރު ކިހާ ބަސްއަހާ ހެއްޔެވެ؟\nމާހުޖަބީންއަށް އެޕާޓްމެންޓްގެ ދޮރުހުޅުވާލިއިރު އާދައިގެމަތިން ފަޅުކަމާއި އެކަނިވެރިކަމެވެ. ނާޔާއަށް ގުޅާލުމުން ބުނީ އަންވަރުބެގެ ކުދިންނާއިއެކު މޫދަށް އައީކަމުގައެވެ. އެކަމާއި ދެކޮޅުހަދާކަށް މާހުޖަބީންއަކަށް ނުކެރެއެވެ. އަންވަރުގެ ކުދިންދެކެ އަންވަރު ލޯބިވާރު އެނގެންފެށީ މާފަހުންނެވެ. އެއީ އަންވަރުގެ ހިތުގެ އެތިކޮޅުތަކެވެ. އެކުދިން ކުރާކަމަކާއި ދެކޮޅުވެއްޖެ މީހަކަށް އަންވަރު ދުވަހަކު ހިތްހެޔޮ ނުކުރާނެއެވެ. ވީއިރު ނާޔާ ގާތު އެމީހުންނާއިއެކު ނޫޅޭށޭ ބުނާނެ ހިތްވަރެއް ނުލިބުނެވެ. އަންވަރުގެ ކުދިންވެސް ރަފްހާންފަދަ ރަގަޅު ކުދިންނަށްވިނަމައެވެ. ރަފްހާންފަދަ ބަސްއަހާ ދަރިއަކު ލިބޭނީ ނަސީބު ރަގަޅު މަންމަ އަކަށެވެ. އެފަދަ އަންހެންކުއްޖަކުވެސް އޭނައަށް ލިބުމަށް މިންވަރު ނުކުރެއްވިއެވެ. މާހުޖަބީން ސޯފާއަށް ތިރިވިގޮތަށް މައިގްރޭންގެ ވަރުގަދަ ހަމަލާއެއް އައެވެ. އޭނަގެ ބޮލުގައި މަސާޖްކޮށްލަދޭނެ މީހަކު ވާނެނަމައެވެ. އެވަގުތު ހަނދާނަށް އައީ އޭނަ އެގޮތަށް ބޮލުގައި ރިއްސާއިރު އަމީން ބޮލުގައި ފިރުމާދޭ ހަނދާނެވެ. އެފަދަ އޯގާތެރި ފިރިޔަކު ދޫކޮށްލާފައި އޭނަ މިދުވަނީ ކާކުގެ ފަހަތުން ހެއްޔެވެ؟ ލާރިއަކީ ހުރިހާ އެއްޗެއް ބާވައެވެ.\n"އަންވަރު، ވަރަށް ގަދަޔަށް ބޮލުގައި ރިއްސާތީ މިއުޅެނީ، އާދެވިދާނެތަ؟ " މާހުޖަބީން ގުޅާލައިފިއެވެ.\n"މިއިނީ މީޓިންގައޭ ޖަބީ، ނަންނި ގޮވައިގެން ޑޮކްޓަރަށް ދައްކަންދާންވީނު، ނޫނީ ޕެއިންކިލަރއެއް ނަގާ، އެތާ ކެބިނެޓްގައި ހުންނާނެއްނު ބޭސް، މީޓިން ނިމުނުހާ އަވަހަށް ދާނަން އިނގޭ......" އަންވަރު ފޯނު ބޭއްވިއެވެ.\nމާހުޖަބީން ދެލޯ މަރާލީ ހިތަށް ކުރި އަސަރަކުން ކެތްނުވެގެންނެވެ. މާހުޖަބީން ނާޔާއަށްވެސް ގުޅިއެވެ. ނާޔާ ފޯނު ނުނެގުމުން އެންމެފަހުން އާވާއަށް ގުޅިއިރު އާވާގެ ފޯނު އޮތީ ނިވާލާފައެވެ. އިންސާނުން އެންމެ އެހީތެރިކަމަށް ބޭނުންވާނީ ނިކަމެތިވާ ވަގުތުގަޔާއި ބަލިވާއިރުއެވެ. ތިމާގެ މޮޅުކަން ފެނި އުދުހިފައި އުޅުނަސް ކޮންމެވެސް ދުވަހަކުން ފިޔަ ބިނދި އެހެންމީހުންގެ އެހީތެރިކަމަށް ބޭނުންވެދާނެކަން މާހުޖަބީންއަކަށް ނޭގެއެވެ. އޭނަ އުޅުނީ އެކަނިމާއެކަނި އަމިއްލައަށް ފުދިގެންނެވެ. މިވަގުތުކޮޅު ކާރީގައި ގާތްމީހަކު ހުންނާނެނަމައޭ އެތައް ފަހަރު ހިތަށް އަރައިފިއެވެ. އެކަނިމާ އެކަނި ކުކުރާލަ ކުކުރާލާ އޮތްވާ ގަދަޔަށް ރިހިފައި ރަގަޅުވީ ހޮޑުލެވުނީމައެވެ.\nއަމީންގެ އަންހެންކޮއްކޮ އަމާރާ އަމީންއަށް ގެނެސްދިން ޚަބަރަކުން އަމީންގެ ބޮލުގައި ކުޑަކޮށް ރިއްސާލިއެވެ. އަމާރާގެ ދަރިފުޅު އާނާގެ ގާތް އެކުވެރިޔަކު މަސައްކަތް ކުރަނީ ކްލިނިކެއްގައެވެ. އެކުއްޖާ ބުނިގޮތުން އިސްތަށިގަނޑު ކުރުކޮށް ކޮށާލާފައިވާ އާވާ ކިޔާ ކުއްޖަކު ނަފްސާނީ ޑޮކްޓަރަށް ދައްކަން އެތަނަށް ދިޔައެވެ. އާވާއަކީ މޮޔައެއްކަމަށް ހަދާފައި އެކުއްޖާ އާނާ ގާތުގައި އެ ވާހަކަ ދެއްކުމާއިއެކު އާނާއަށް އެއީ ރަފްހާންގެ އަންހެނުން އާވާކަން އެނގުނެވެ. މާލެއަކީ ކުޑަތަނެކެވެ. އެކަހަލަ ވާހަކަތައް ފަސޭހައިން ފެތުރޭނެއެވެ. އަމާރާ ބުނީ އޭނައަށްވެސް އާވާ ފެނުމުން އެކަހަލަ ގޮތެއް ހީވާކަމަށެވެ.\n"ބޭބެދެން މާ ރަގަޅުވާނެ އާނާ އާއި ރަފްހާން ކައިވެނި ކުރުވައިފިއްޔާ، އާނާ އަދިވެސް އެހެރީ ރަފްހާންއަށްޓަކާ، ބޭބެ ބުނާނީ ދެބެންގެ ދެދަރިކުދިން ކައިވެނި ކުރުވުން ރަގަޅެއް ނޫނޭ، އެކަމަކު ރަފްހާން މޮޔައަކާއި އިނދެގެން ހުރުމަށްވުރެ މިގޮތްވެސް މާ ރަގަޅުވާނެ......." އެންމެފަހުން އަމާރާ ހިތުގެ އެދުން އޭނަގެ ބޭބެގާތުގައި ފާޅުކޮށްފިއެވެ.\n"އަމާރާ، ރަފްހާންއަކީ ބޮޑުވެފައި ހުރި ވިސްނޭ ފިރިހެންކުއްޖެއް، އޭނަ ކައިވެންޏެއްކުރީ އަމިއްލައަށް މީހަކު ފެނިގެން، ބޭބެ މިހިރީ ދަރިން ބޭނުން ކޮންމެ މީހަކާއި ކައިވެނިކުރުމުގެ ހުއްދަދޭގޮތަށް، ދަރިންގެ އުފާތައް މިވަގުތު ބޭބެއަށް މުހިއްމު، ރަފްހާން އާއި ވާހަކަދައްކައިގެން ޚިޔާލު ބަދަލުކުރުވުމަކީ އަމާރާގެ ކަމެއް....." އަމީން ކުޑަކޮށް ހީލިއެވެ. އަމާރާ ދެއްކި ވާހަކައަކުން ހިތަށް ކުޑަ ނުތަނަވަސްކަމެއް ލިބި އާވާ އުޅޭގޮތާއިމެދު އަމީންވެސް ޚިޔާލުކޮށްލިއެވެ. ހަރަކާތްތަކުގައި ލަސްވެފައި އެ ލޮލުގައި ހިތާމަވެރިގޮތެއް ހުއްޓަސް އާވާގެ މޮޔަގޮތެއް ނުހުރެއެވެ.\n"ދެއަންބަށް ވިޔަސް އިންނަން އާނީ އެހެރީ...." އަމާރާ އިތުރަށް ބުނެދިނެވެ.\n"އޯ......." އަމީން ކޮއްކޮގެ ދަރިފުޅާއި މެދު ކަންބޮޑުވާންފެށީ އެ ވާހަކަ އިވުމުންނެވެ. ކުޑައިރު އާނީ ރަފްހާންގެ ފަހަތުން އުޅުނުކަން އެއީ އަމީންއަށްވެސް ވަންހަނާވެފައިވާ ކަމެއް ނޫނެވެ. ރަފްހާން ފެނިއްޖެއްޔާ އާނާގެ ދެލޮލުން ހުންނަނީ ތަރި ދިއްލިފައެވެ. ރަފްހާންއާއި ދިމާލަށް އާނާ އަބަދުހެން ބަލާނެއެވެ. އެނޫން އެހެން އެއްޗެއް އާނާއަށް ނުފެންނަ ކަހަލައެވެ. ރަފްހާންގެ ހުންނަ މަޑުމައިތިރި ކަމާއި ރަގަޅުކަމުގެ ސަބަބުން އަންހެންކުދިން ރުހެނީކަމަށް އަމީން ހީކުރިއެވެ. އާއިލާގެ ތެރޭގައިވެސް ޔާކިންއަށްވުރެ ރަފްހާން މާ ބޮޑަށް މަގުބޫލުވެ އެންމެންގެ ލޯބި ލިބޭ ޒުވާނަކަށްވެފައިވެއެވެ.\n"އާވާ ބަލާފައި ބޭބެއަށް މޮޔައަކާއި ވައްތަރެއްނުވޭތަ؟ " އަމާރާ އަހާލައިފިއެވެ.\n"ހިޔެއްނުވޭ، މަޑުމައިތިރި ބަސްއަހާ ކުއްޖެއްކަމަށް މޫނުމަތިން ދައްކަނީ..." އަމީން ހަގީގަތް ހާމަކުރިއެވެ.\n"މޫނަށް ބަލާފައި ނަފްސާނީ ޕޭޝަންޓުންގެ މޮޔަކަން ކަނޑައަޅާކަށް ނޭގޭނެ، އެމީހުންގެ އުޅުމާއި ވިސްނުން ހުންނަގޮތުން ސައިކިއޭޓްރިކް މީހެއްކަމަށް ޑޮކްޓަރުން ނިންމާނީ، ބޭބެ ކަމެއްކޮށްދެންޏާ ރަފްހާންއާއި އާނީގެ ކައިވެނި ކުރުވަދީ، މިވާހަކަ ނުބުނެވިފައި ހުއްޓާ ރަފްހާން ކުއްލިއަކަށް މީހަކާއި އިނީ، އެކަން ނުކުރެވިއްޖެއްޔާ އެކުއްޖާގެ ދިރިއުޅުން ބަރުބާދުވެގެން ހިނގައިދާނެ........" އަމާރާ ހުރީ ކޮންމެ ހާލެއްގައިވެސް ރަފްހާން އާއި އާނީ ގުޅުވަން ނިންމައިގެން އެކަމުގެ ޚިޔާލީ ފޮލާ ކައްކާށެވެ. އަމީން އެކަމާއި ބެހޭގޮތުން އެހާ ގިނަ ވާހަކަ ދައްކާކަށް ޝައުގެއްނެތެވެ. ރަފްހާންއަށް އެއްވެސް ކަމަކަށް މަޖުބޫރުކުރަން އަމީން ބޭނުންނުވާތީއެވެ. އެންމެ ބަސްއަހާ ރަގަޅު ދަރިފުޅުގެ ހިތަށް އެއްވެސް ދެރައެއް ދޭން އަމީން ބޭނުމެއް ނޫނެވެ.\nރަފްހާން "ކެންޒިއާހޮޓެލް" ގައި އޭނައަށް ޚާއްސަކުރެވިފައިވާ އޮފީހުގެ ކެބިންގައި އިންއިރު ބޭރުން ފެންނަ މަންޒަރު ވަރަށް ހިތްގައިމެވެ. މޫދާއިދިމާލަށް ކިތަންމެ އިރެއްވާންދެން ބެލިޔަސް ރަފްހާން ފޫއްސެއްނުވާނެއެވެ. ރަފްހާން މަސައްކަތުގައި ގިނައިރުވުމުން ކޮފީއެއް ބޯލަން އޭނަ ދިޔައީ ހޮޓެލްގެ ރެސްޓޯރެންޓަށެވެ. ރެސްޓޯރެންޓަށް ވަންއިރު މީހުން އެހާ ގިނައެއް ނޫނެވެ. އެތާތިބި އަންހެންކުދިން އާދައިގެ މަތިން ރަފްހާން ފެނުމާއިއެކު ތުއިވެ އެކަކު އަނެކަކަށް ކޮންމެވެސް އެއްޗެހިތަކެއް ކިޔާފައި ހީލިއެވެ. ރަފްހާންގެ ޝަޚުސިއްޔަތުން އެހެން މީހުންނަށް ކުރާ އަސަރު އެހާ އެނގޭހެނެއް ހިޔެއްނުވެއެވެ. އޭނަ އޭރު ބަލަމުން އައީ ފޯނުން އައި ޑާކް ޕްރިންސެސްގެ މެސެޖަށެވެ.\n"ޑާކްނައިޓް، އައި ނީޑް ޔޯ ހެލްޕް، ނޫނީ އަހަރެން މޮޔަވެދާނެ..." އާވާ ލިޔެފައި އޮތެވެ.\n"ޔެސް މައި ޑިއަރ، އަވަހަށް ބުނޭ ކީއްކޮށްދޭންވީ...." ރަފްހާން ކޮފީއަކަށް އޯޑަރ ދީފައި ގޮސް އިށީދެލީ ހުސް މޭޒެއްގައެވެ.\n"ވަރަށް ބޮޑު މައްސަލަތަކެއް ޖެހިގެން މިއުޅެނީ، އެހެންވެ އަހަރެން ހިތަށް އަރާ ދުނިޔެއަށް ނައިނަމައޭ، ނަސީބުދެރަކަމުން ދުނިޔެއަށް އާދެވިއްޖެ، އެކަމަކު ޔޫޒްލެސް ކަޑަމީހެއްގެ ގޮތުގައި ހުރުމަށްވުރެ ދަންޖެހިގެން މަރުވިޔަސް މާ ފަސޭހަވާނެ...." އާވާ ޓައިޕްކުރިއެވެ. އެ ޖުމްލަތަކުންވެސް އާވާ މާޔޫސްވެފައިވާވަރު ރަފްހާންއަށް އެނގުނެވެ. ރަފްހާން އެވަގުތުކޮޅު ބުނެދިނީ އަމިއްލައަށް މަރުވުމުގެ ހުރި ބޭކާރުކަމެވެ. ކޮންމެ އިންސާނަކުވެސް ދުނިޔެއަށް ފޮނުއްވަނީ ވަކި މަގުސަދެއްގައި ކަމަށާއި އެކަމާއި ސުވާލުކުރުމުގެ ހައްގު އިންސާނުންނަށް ނެތްކަމުގައެވެ. ފިކުރުތަކުން ސަލާމަތްވާންވެގެން އަލިފާންގަނޑަކަށް އެރުމަށްވުރެ ޑާކްނައިޓްފަދަ ހެޔޮއެދޭ މީހަކާއި ވާހަކަދައްކަން ހުރުމަށް އާވާ ބޭނުން ނުވަނީހެއްޔޭ އަހާލުމުން އާވާ ހިނިތުންވެލާފައި އިމޯއެއް ފޮނުވާލައިފިއެވެ. އާވާ ގާތުން ރަފްހާން އަހަން ފެށުމުން ދެން ކިޔާދިނީ އޭނަގެ މަންމަ އެގެއަށް އައި ވާހަކައާއި ފިރިމީހާގެ ބައްޕައާއި ދެމީހުންގެ އަރައިރުމެވެ. މަންމަ އެގެއަށް އަންނަން މަނާކުރި ވާހަކައެވެ. ބައްޕައަށް އޭނައަކީ މަންމަގެ ދަރިއެއްކަން އިއްތިފާގުން އެނގުނުކަމަށެވެ. މިއީ ރަފްހާންއަށްވެސް އަދި ނޭގޭ ހާދިސާއެކެވެ. ބައްޕަ އެފަދަ ވާހަކައެއް އޭނަ ގާތު ދައްކާފައެއް ނުވެއެވެ. ދެން އާވާ ފެށީ ފިރިމީހާގެ ފަރާތުން އަނެއްކާ ގޯނާ ކުރިމަތިވާންފެށި ވާހަކައެވެ.\n"ފިރިމީހާގެ ވާހަކަ އަހަރެން ކައިރީ ދެއްކުމަކީ ރަގަޅުކަމެއްތަ؟ ފާފަވެރިނުވާނެތަ؟ އާވާ ވިސްނާލާފައި ބުނެބަލަ...." ރަފްހާން ހިނިތުންވެލިއެވެ. އާވާއަށް އޭނަ މިހުރިހާ ވާހަކައެއް މިދެއްކެނީ ޚުދު ރަފްހާންގާތު ކަން އެނގިއްޖެއްޔާ ދެން ވާނީ ކިހިނެއްހެއްޔެވެ؟ މޮޔަކުއްޖެކެވެ. ނެޓަށް އިތުބާރުކުރާން ވާނީ ވަކި ހައްދަކަށެވެ. ރަފްހާން އާވާއާއި ފޯނުން ވާހަކަދައްކަން އިންކާރުކުރާ ސަބަބެއްވެސް އެ ޅަ ސިކުނޑިއަކަށް ނުވިސްނުނެވެ. އާވާ މިފަހަރުވެސް ހަނދާންކޮށްދިނީ އެއީ ހަގީގަތުގައި އޭނަގެ ފިރިމީހާ ނޫންކަމެވެ. ހަގީގީ ކައިވެންޏެއް ނޫންކަމެވެ. ނަމަވެސް ސާމީ އާއި އޭނަގެ ފިރިމީހާ ވަރަށް ތަފާތުކަމަށް އާވާ ބުނެލިއެވެ.\n"ތިބުނީ ކޮންގޮތަކުން ތަފާތު ވާހަކަ؟ ހަޒްބެންޑް އަތްލީމަ ލައިކްވަނީ ތަ ނޭގިވެސް....." ރަފްހާން އަށް އެވަރު އެނގެއެވެ. އާވާ އުޅެނީ ޖަޒުބާތުތަކަށް ފިލާށެވެ. ކުޑައިރު ހިނގާފައިވާ ހާދިސާއެއްގެ ސަބަބުން ފިރިހެނުންނާއި ދޭތެރޭ އިތުބާރު ނުކުރެވެނީއެވެ. ވަކި ހިސާބަކުން ބިރުގަންނަނިއެވެ. ދެރައީ އާވާ ހުރިހާ ވާހަކައެއް ކިޔާދޭން ބޭނުންނުވާ ކަމުގައެވެ. ކޮންމެ ކޮންމެ މީހަކީ ސާމީ ނޫންކަން އޭނަ އާވާއަށް ވިސްނާދޭނީ ކިހިނެއް ހެއްޔެވެ؟


Rayyithunge Ithubaaru Hoadhumah Fuluhun Farudhee Zinmaa Adhaa Kurumah Imran Edhivadaigenfi - Vaguthu\nރައްޔިތުންގެ އިތުބާރު ހޯދުމަށް ފުލުހުން ފަރުދީ ޒިންމާ އަދާކުރުމަށް އިމްރާން އެދިވަޑައިގެންފި\n1 މަސް ކުރިން ( ސެޕްޓެމްބަރު 1, 2020 )\nރައްޔިތުންގެ އިތުބާރު ހޯދައި ދެމެހެއްޓުމަށް އެންމެ މުހިންމު ކަމަކީ ފުލުހުންގެ ފަރުދީ ޒިންމާ އަދާކުރުން ކަމަށާއި އެކަން ކޮންމެ ފުލުހަކު ވެސް ކުރެއްވުމަށް ހޯމް މިނިސްޓަރު އިމްރާން އަބްދުﷲ ފުލުހުންގެ ކިބައިން މިއަދު އެދިވަޑައިގެންފިއެވެ.\nހުޅުމާލޭގައި ގާއިމު ކުރި ފުލުހުންގެ އާ މަރުކަޒު ހުޅުއްވައި ދެއްވުމަށް ފަހު، އިމްރާން ވިދާޅުވީ ފުލުހުން މުޖުތަމައު އަށް ފޯރުކޮށްދެމުން އަންނަ އަމަން އަމާންކަން ގާއިމްކޮށް ދިނުމާއި ރައްކާތެރިކަން ކަށަވަރުކޮށް ދިނުމުގެ ހިދުމަތަކީ މުޖުތަމައުއަކަށް ބޭނުންވާނެ އަސާސީ ހިދުމަތްތަކުގެ ތެރެއިން މުހިންމު އެއް ހިދުމަތް ކަމަށެވެ.\nއިމްރާންގެ ވާހަކައިގައި ވަނީ، އަމާން މުޖްތަމައަކަށް މުހިންމުވާ މިންވަރު ގުރުއާންގެ އަލީގައި ހާމަކޮށް ދެއްވައިފައެވެ.\nއިމްރާން ވިދާޅުވީ ރަނގަޅު މުޖުތަމައުއެއް ގާއިމް ކުރަން އެންމެ މުހިންމު ދެ ސިފައަކީ އިގްތިސާދީ ތަނަވަސްކަމާއި މުޖްތަމައުގެ އަމަން އަމާންކަން ކަމަށެވެ. އަދި މި ދެ ސިފައަކީ މުޖްތަމައު ދެމި އޮތުމަށްޓަކައި ލާޒިމްކުރާ ދެ ސިފަ ކަމަށް އޭނާ ވިދާޅުވިއެވެ.\nއަމާންކަމާއި ރައްކާތެރިކަމާއި މިއަދުގެ ދުނިޔޭގައި ލިބެނީ ފުލުހުން ކުރާ މަސައްކަތުން ކަމަށާއި، މި ޒިންމާއަކީ ފުލުހުން އެކަމުގެ މަތިން ހަނދާންކުރާ ހާލު ފަހުރުވެރިވާން ޖެހޭ ޒިންމާއެއް ކަމަށް އިމްރާން ވިދާޅުވިއެވެ.\nމި ސަރުކާރުން ފުލުހުންނާ ދޭތެރޭގައި ވަރަށް މަތީ އުންމީދުތަކެއް ކުރަމުން އަންނަ ކަމަށާއި، ފުލުހުންގެ ހިދުމަތްތައް ފުރިހަމަކޮށް ފުލުހުންނަށް ގާއިމްކޮށްދޭންޖެހޭ ވަސީލަތްތައް ގާއިމްކޮށްދިނުމަކީ މުހިންމު ޒިންމާއެއްގެ ގޮތުގައި ސަރުކާރުން ދެކޭ ކަމަށް އިމްރާން ވިދާޅުވިއެވެ. އަދި އެކަމަށް މަސައްކަތްތަކެއް ކުރެވެމުން އަންނަ ކަމަށް އިމްރާން ވަނީ ވިދާޅުވެފައެވެ.\n"އަޅުގަނޑު އެދެނީ ފުލުހުންނަކީ ރައްޔިތުން އެދޭ ފަދަ ހިދުމަތެއް ކުރާ، ރައްޔިތުންގެ ފުރިހަމަ ލޯތްބާއި އިހްތިރާމް ލިބިގެންވާ ބަޔަކަށްވުން. މި ސިފަ ފުރިހަމަކުރުމަށްޓަކައި ފުލުހުންގެ މުއައްސަސާގެ ޝަރަފާއި ކަރާމާތް ހިމާޔަތްކުރުމަކީ ކޮންމެ ފުލުހެއްގެ ބޮލުގައި އެޅިފައިވާ ފަރުދީ ޒިންމާއެއް،" އިމްރާން ވިދާޅުވިއެވެ.\nއިމްރާން ވިދާޅުވީ ފުލުހުންގެ ތެރެއިން އެއް ފަރުދަކު ނުވަތަ މަދު އަދަދެއްގެ ފުލުހުންކޮޅެއް ކުރާ ކަމެއްގެ ނަތީޖާއެއްގެ ގޮތުން ރައްޔިތުންގެ ހިތުގައި ފުލުހުންނާ މެދު ނުތަނަވަސްކަމާއި، ހިތްހަމަނުޖެހުން އުފެދެމުން ދިއުން އެއީ އެންމެން ހިތާމަކުރާ ކަމެއް ކަމަށެވެ. އަދި ރައްޔިތުންގެ ފުރިހަމަ ލޯތްބާއި އިހްތިރާމާއި އިތުބާރަށްޓަކައި އަދި ފުލުހުންގެ މުއައްސަސާގެ އިތުބާރާއި ކަރާމާތަށްޓަކައި ކޮންމެ ފުލުހަކުވެސް އެ ފުލުހެއްގެ ޒިންމާ އަދާކުރަން ޖެހޭ ކަމަށް އޭނާ ވިދާޅުވިއެވެ.\nމާލޭގެ ގެއެއްގައި މީހަކު މަރުވެފައި އޮއްވައި ފެނިއްޖެ\nސެޕްޓެމްބަރު 1, 2020 11:33\nކަލެޔާ (ސޭކު އިމްރާން) އެމްޑީއެން ހަމީދު އަދި އޭނަގެ ބައިގަނޑުގެ އިތުބާރުނެތީ އާއްމުޕޮލިހުންގެ އިތުބާރުއެބައޮތް..\nސެޕްޓެމްބަރު 1, 2020 11:40\nއިމްރާން މޫނުމަތިން ފެންނަނީ ލަދުވެތިކަން ، ޔާމީންގެ ވިސްނުން ތޫނުކަން ތީ ހަމަ..\nސެޕްޓެމްބަރު 1, 2020 12:43\nކާކުތަ ފަރުދީ ޒިންމާ އަދާކުރަންވެގެން ޖަލަށް ފޯނު ވަގަށް ވައްދައިގެން ސެލްފީނެގީ!\nޑރ.އަފްރާޝީންގެ މަރާގުޅޭ ޑޮކިއުމަންޓް ތައްކޮބައިހޭ\nސެޕްޓެމްބަރު 1, 2020 12:45\nހޯ ހޯ މުނާފިޤުން ބަސްބުނަން ތިބެގެން ކުރިއެރުމެއްވެސް ހަމަޖެހުމެއްވެސް ނުލިބޭނެ އެއްބާރުލުމެއްވެސް ނުލިބޭނެ އެ ކުވެރި ކަމެއްވެސް ނޯންނާނެ ރަނގަޅުގޮތް ވާންއެދޭނަމަ ފުރަތަމަ ތިމާ ހިންގި ޖަރީމާތަ ކަށް ރައްޔިތުންގެ ކިބައިން މާފަށްއެދި ތައުބާވޭ ކަލޭ މުނާފިޤަ ކަށް ނުވާނެ އެއްވެސްގޮތެއްނެތް މުނާފިޤުންގެ ގައިގަ ހުންނަ ހުރިހާސިފައެއް އިމްރާނުގައިގަހުރި ކަމުގެ ހެއް ކަ ކަކަށް ހަމައެ ކަނިފުދޭ ޑރ.އަފްރާޝީންގެ މަރާގުޅުވައިގެން ދެއް ކި ރޯބުހުތާން ދޮގުވާހަ ކަތައް ތިވަރުގެނުބައި ނުލަފާ ޖާހިލެއް ދުވަހަ ކު ނުދެ ކެން ހަނުހުރުން ރަނގަޅު ތި ކަހަލަ ޖާހިލުންނަށް ހަލާ ކުހުރި!\nސެޕްޓެމްބަރު 1, 2020 12:55\nއަނގަ ފުޅާ ކުރޭ އެބަ ދޯ؟ އަމިއްލަ މީހާގެ އިތުބާރު ނެތީ.. ފުލުހުންގެ އިތުބާރު އޮންނާނެ\nސެޕްޓެމްބަރު 1, 2020 13:12\nޝުކުރިއްޔާ ރައީސް ޔާމީން. މަނިކުފާނަކީ އާރާސްތުކޮށް ބިނާކުރައްވާ ލީޑަރެއް.\nސެޕްޓެމްބަރު 1, 2020 15:22\nމީހަ ކު މަރާލި ކަމައް މީހެއްގެ ބޮލުގައި އަޅުވާފަ އެއްވެސް ހެއް ކެއް މިހާތަނައްވެސް ނުދެއް ކި ހުރިމީހަ ކު ފުލުހުންގެ ވެރިޔަ ކައްހުރެ ފުލުހުން ރައްޔިތުންގެ އިހްތިރާމް ހޯދަން ކުރެވޭނެ މަށައް ކަތެއް ނެތް.\nސެޕްޓެމްބަރު 1, 2020 17:08\nރައްޔިތުންގެ އިތުބާރު ދިވެހި ފުލުހުންނާ ދިވެހި ސިފައިންނަށް އަބަދުވެސް އޮވޭ! ރައްޔިތުންނަށް އިތުބާރު ނެތީ އިމްރާން އާއި އެމް.ޑި.އެން ހަމީދުގެ އަދި ބައެއް ސިޔާސީ ކުލަޖެހިފަ ތިބި އޮފިސަރުންގެ\nސެޕްޓެމްބަރު 1, 2020 17:49\nކިހިނެއް މިސަރުކާރައް ދެންއިތުބާރުކުރާނީ ބޮޑުކުލި ދައްކަން ޖެހިފަމިތިބީ ރާއްޖެތެރެމީހުން މާލޭގަ ދިހަބުރިޔައްގެނަގައިގެން އުޅޭމީހުންނަލް ކުލިދައްކަންޖެހެނީ ރާއްޖެތެރެމީހުންވިއްޔާ ނިކަމެތިންނައލިބުފުލެޓުތައްވެސްމާލޭމީހުން ބޮޑުއަގުގަ ކުއްޔައްދޭން ޖަހައިގަތީ މިސަރުކާރުން ދެންވޯޓުނުދޭނަން ވަކިވެލީ


Havaru Office Futsal Mubaaraathugai 28 Muvassasaa Akun 14 Team ge Practice Fashaifi ހަވަރު އޮފީސް ފުޓްސަލް މުބާރާތުގައި 28 މުޢައްސަސާއަކުން 14 ޓީމްގެ ޕްރެކްޓިސް ފަށައިފި – Huvadhoo News Havaru Office Futsal Mubaaraathugai 28 Muvassasaa Akun 14 Team ge Practice Fashaifi Huvadhoo News\nހަވަރު އޮފީސް ފުޓްސަލް މުބާރާތުގައި 28 މުޢައްސަސާއަކުން 14 ޓީމްގެ ޕްރެކްޓިސް ފަށައިފި\nތިނަދޫ ކައުންސިލް ހަވަރު އޮފީސް ފުޓްސަލް މުބާރާތް، (ޓީސީއެޗްއެފްޓީ) 2021 އަށް އޮފީސްތަކުގެ ޓީމުތަކުން ތައްޔާރުވާން ފަށައިފިއެވެ.\nތިނަދޫ ކައުންސިލުން ތިނަދޫގެ އޮފީސް ތަކަށް މިމަހު 15 ގައި ބާއްވާ ފުޓްސަލް މުބާރާތުގައި ބައިވެރިވާ ޓީމު ތަކުން ޕްރެކްޓިސް ފަށައިގެން ކުރިޔަށް ދާއިރު ޓީމު ތަކުގެ ފަރިތަކުރުން ކުރިޔަށް ދަނީ ތިނަދޫ ގެ އިތުރުން ކާޑެއްދޫގައެވެ.\nތިނަދޫ ކައުންސިލް ހަވަރު އޮފީސް ފުޓްސަލް ޓޯނަމެންޓް 2021 ގައި ބައިވެރިވާ ޓީމް ތަކަކީ:\nކްލަބް އޭވިއޭޝަން ސެކިއުރިޓީ – ކާޑެއްދޫ\nރޯޑް ޑިވެލޮޕްމެންޓް ކޯޕަރޭޝަން\nގދ އަތޮޅު ތައުލީމީ މަރުކަޒު\nގދ ތިނަދޫ ކައުންސިލް\nގދ އަތޮޅު ކައުންސިލް\nފެނަކަ ކޯޕަރޭޝަން – ތިނަދޫ ބްރާންޗް\nޑރ އަބްދުއްސަމަދު މެމޯރިއަލް ހޮސްޕިޓަލް\nބައެއް އޮފީސް ތަކުން ޓީމު އެކުލަވާލުމުގެ ފުރުސަތު މިފަހަރުވެސް ލިބުނީ2އޮފީސް ނުވަތަ3އޮފީސް އެއްކޮށްގެންނެވެ. އެގޮތުން ގދ އަތޮޅު ކައުންސިލާއި ސްޓޭޑިއަމް އެއް ޓީމުގެ ގޮތުގައި ނުކުންނައިރު ކާޑެއްދޫ އެއާޕޯޓް ގެ ޓީމު އެކުލަވާލާފައި ވަނީ ޓަވަރު, މޯލްޑިވިއަން ، ކޭޑީއެމް އަދި މެޓް އެއީ އެއް ޓީމުގެ ގޮތުގައެވެ. ތިނަދޫ އެސްޓީއޯ ގެ ޓީމު ނުކުންނަނީ ތިނަދޫ ގައި ހުންނަ އެސްޓީއޯ ފިއުލްސް ، ތިނަދޫ އައިސް ޕްލާންޓް އަދި ގޭސް ޕްލާންޓް އިން ނަގާ ޓީމެވެ. ޑރ އަބަދުއްސަމަދު މެމޯރިއަލް ހޮސްޕިޓަލް ޓީމުގެ ތެރެއަށް ޕަބްލިކް ހެލްތު އިތުރުވާއިރު ތިނަދޫ ކައުންސިލްގެ ޓީމު ނަގާފައިވަނީ ކޮމިއުނިޓީ ސެންޓަރާއި އިސްލާމީ މަރުކަޒު ގައި ހިނގާ އިސްލާމިކް އެފެޔާޒް އެކުވެގެންނެވެ.\nހަމައެއާއެކު ތަޢުލީމީ މަރުކަޒު ގެ ޓީމުގައި ޖެންޑާ، އެމްއެންޑީއެފް ޓީމަށް ތިނަދޫ ފަތަރު، ދިރާގު ޓީމަށް އަބޫބަކުރު ސްކޫލް ، ޕޯސްޓް އޮފީސް އަދި ބޭންކް އޮފް މޯލްޑިވްސް ވަނީ އިތުރު ކޮއްފައެވެ.\nމީގެ އިތުރުން ކާޑެއްދޫ ގައި ހުންނަ އޭވިއޭޝަން ސެކިއުރިޓީ ކޮމާންޑް އާއި އެކުވެގެން ނުކުންނާނީ ތިނަދޫ މެޖިސްޓްރޭޓް ކޯޓެވެ. އަދި އިސްލާމިކް ބޭންކް އާއި މޯލްޑިވްސް ނޭޝަނަލް ޔުނިވަރސިޓީގެ ތިނަދޫ ކެމްޕަސް ގެ ޓީމަށް މިފަހަރު ދީފައި ވަނީ ތިނަދޫ މިއުޒިއަމް އަދި ފަޔަރ ގެ ސިވިލް މުވައްޒަފުންނެވެ.\nޓީމު ތައް ބައިވެރިވުމަށް މި މަހުގެ5އަށް މުއްދަތު އޮތް އިރު މިހާރު ވަނީ ފުރުސަތު ދީފައިވާ 28 މުޢައްސަސާ އިން ވެސް ބައިވެރިވެފައެވެ.\nތިނަދޫ ކައުންސިލުގެ މި އަހަރުގެ އޮފީސް ތަކުގެ ފުޓްސަލް މުބާރާތުގެ ޗެމްޕިއަންކަން ހޯދާ ޓީމަށް ހުށަހަޅާ ފައިވާ ފައިސާ ގެ އިނާމަކީ 10000 ރުފިޔާ އެވެ. ތިނަދޫ ކައުނަސިލްގެ ފަރާތުން ބާއްވާ އޮފީސް ފުޓްސަލް މުބާރާތް އެވޯޑް ކޮށްފައިވާ ހަވަރު ސްޕޯޓްސް އިން މީހާތަނަށް ވަނީ ވަރަށް ކާމިޔާބު އަދި ފުރިހަމަ7ފުޓްސަލް މުބާރާތް ތިނަދޫ ގައި ބާއްވާފައެވެ. ހަވަރު ސްޕޯޓްސް އިން އެންމެ ފަހުން އޮފީސް ފުޓްސަލް މުބާރާތެއް ބޭއްވީ 2016 ވަނަ އަހަރުއެވެ. އެ ފަހަރު މުބާރާތް ބާއްވާފައި ވަނީ ތިނަދޫ ފުޓްބޯޅަ ދަނޑު ގައެވެ. މިފަހަރު ފުޓްސަލް މުބާރާތް ބާއްވްން ހަމަޖެހިފައިވަނީ ތިނަދޫ އާރު އަވަށު ފުޓްސަލް ދަނޑުގައެވެ.


November mahuge niyalah dhiraagu fiber broadband hiley gulhai dhinumuge promotion eh fashaifi - One Online\nއަންނަ ނޮވެމްބަރު މަހުގެ 30ގެ ނިޔަލަށް ދިރާގުން ފައިބަރ ބްރޯޑްބޭންޑް ހިލޭ ގުޅައި ދިނުމުގެ ޕްރޮމޯޝަނެއް ފަށައިފި އެވެ.\nއެކުންފުނީގެ ފިކްސްޑް ބްރޯޑްބޭންޑް ހިދުމަތަށް ހާއްސަކޮށްގެން ދިރާގުން ފެށި މި ޕްރޮމޯޝަންގެ ދަށުން ގޭގެއަށް ފައިބަރ ކަނެކްޝަން ހިލޭ ގުޅުމުގެ އިތުރުން ރައުޓަރެއް ވެސް ހިލޭ ލިބޭނެ ކަމަށް ދިރާގުން މައުލޫމާތު ދެއެވެ. މި ޕްރޮމޯޝަން ފަށާފައިވަނީ މިއަދުއެވެ.\nދިރާގުން މައުލޫމާތު ދިން ގޮތުގައި ފައިބަރ ބްރޯޑްބޭންޑަކީ ބްރޯޑްބޭންގެ ހިދުމަތް ފޯރުކޮށްދިނުމަށް ބޭނުން ކުރެވޭ އެންމެ ފަހުގެ ޓެކްނޮލޮޖީއެވެ. ދިރާގުގެ މި ހިދުމަތަކީ މިހާރު ރާއްޖޭގައި ފޯރުކޮށްދޭ އެންމެ ގިނަ އެލަވަންސް އަދި އެންމެ މަތީ ސްޕީޑްގެ ޕްކޭޖުތައް ހިމެނޭ ހިދުމަތް ކަމަށް ދިރާގުން ބުނެއެވެ.\nމީގެ އިތުރުން ދިރާގުގެ ފައިބަރ ބްރޯޑްބޭންޑް ނެޓްވޯކަކީ ރާއްޖޭގެ އެންމެ ބޮޑު ފައިބަރ ނެޓްވޯކު ކަމަށް ދިރާގުން ބުނެއެވެ. މިހާތަނަށް ރާއްޖޭގެ ގޭބިސީގެ %75 އަށް ހިދުމަތް ފޯރުކޮށްދޭ ކަމަށް ވެސް ދިރާގުން ބުނެއެވެ.


Mi aharu nimumuge kurin 25 airline akun Raajje dhathurukuraane: Tourism Ministry | Jazeera\tމި އަހަރު ނިމުމުގެ ކުރިން 25 އެއާލައިނަކުން ރާއްޖެ ދަތުރުކުރާނެ: ޓޫރިޒަމް މިނިސްޓްރީ - Jazeera\nމި އަހަރު ނިމުމުގެ ކުރިން 25 އެއާލައިނަކުން ރާއްޖެ ދަތުރުކުރާނެ: ޓޫރިޒަމް މިނިސްޓްރީ\nމުޙައްމަދު އަފްޒަލް November 8, 2020 165 views0\nމި ހިނގާ 2020 ވަނަ އަހަރު ނިމުމުގެ ކުރިން 25 އެއާލައިނަކުން ދިވެހިރާއްޖެއަށް ދަތުރުކުރާނެކަމަށް ޓޫރިޒަމް މިނިސްޓްރީއިން އަންދާޒާކޮށްފިއެވެ. އެކަން އެ މިނިސްޓްރީއިން ހާމަކޮށްފައިވަނީ ބުރާސްފަތި ދުވަހު ނެރުނު ތަފާސްހިސާބުތަކުގައެވެ.\nއެގޮތުން، އެ މިނިސްޓްރީގެ ތަފާސްހިސާބުތަކުން ދައްކާގޮތުން، މިވަގުތު ދިވެހިރާއްޖެއަށް ދަތުރުކުރަނީ 15 އެއާލައިނަކުންނެވެ. އޭގެ ތެރޭގައި ހިމެނެނީ، ބްރިޓިޝް އެއާވޭސް، އެޑެލްވެއިސް، ލުފްތަންސާ، އޮސްޓްރިއަން އެއާލައިންސް، ޓަރކިޝް އެއާލައިންސް، ގަތަރު އެއާވޭސް، ފްލައި ދުބާއީ، އެމިރޭޓްސް، އެތިހާދް އެއާވޭސް، ގޯ އެއާ، އިންޑިގޯ، އެއާ އިންޑިއާ، ސްރީލަންކަން އެއާލައިންސް، އެއިރޮފްލޮޓް، ސްޕައިސްޖެޓްއެވެ.\nމީގެތެރެއިން، އެންމެ ގިނަ ފަތުރުވެރިން ދިވެހިރާއްޖެ ދަތުރުކޮށްފައިވަނީ އެމިރޭޓްސް އަދި ގަތަރު އެއާވޭސްއިންނެވެ. އެމިރޭޓްސްއިން 16،276 ފަތުރުވެރިން ދިވެހިރާއްޖެ ޒިޔާރަތްކޮށްފައިވާއިރު، ގަތަރު އެއާވޭސްއިން 15،690 ފަތުރުވެރިން ދިވެހިރާއްޖެ ޒިޔާރަތްކޮށްފައިވެއެވެ.\nމިނިސްޓްރީއިން އާންމުކޮށްފައިވާ ތަފާސްހިސާބުތަކުން ދައްކާގޮތުން، ޑިސެމްބަރު މަހު ނިމުމުގެ ކުރިން އިތުރު 10 އެއާލައިނަކުން ދިވެހިރާއްޖެއަށް ދަތުރުކުރާނެއެވެ. އޭގެތެރޭގައި ހިމެނެނީ، ޔޫކްރެއިން އިންޓަނޭޝަނަލް އެއާލައިންސް، ނޯޑްވިންޑް، އަޒުރް އެއާ ރަޝިއާ، އެއާ ސީޝެލްސް، އެލިޓާލިއާ، އެއާ ފްރާންސް، އަޒުރް އެއާ ޔޫކްރެއިން، ކޮރިއަން އެއާ، ނިއޯސް ސްޕާ، އަދި ގަލްފް އެއާއެވެ.\nމީގެތެރެއިން އެއާ ސީޝެލްސް އަދި ގަލްފް އެއާއިން އަންނަ މަހުގެ ކުރީ ކޮޅު ދަތުރު ފަށާނެކަން އިއުލާންކޮށްފައިވާއިރު، ލިސްޓުގައި ނުހިމެނޭ އެއާ އަސްޓާނާއިންވެސް ވަނީ އަންނަ މަހުގެ ކުރީކޮޅު ދިވެހިރާއްޖެއަށް ދަތުރުކުރަން ފަށާނެކަމަށް ބުނެފައެވެ.\nއިތުރު އެއާލައިންތަކުން ދިވެހިރާއްޖެއަށް ދަތުރުކުރަން ފެށުމާއެކު، ދިވެހިރާއްޖެއަށް އަންނަ ފަތުރުވެރިންގެ އަދަދު އިތުރުވެގެންދާނެކަމަށް ބެލެވެއެވެ. 15 ޖުލައިގައި ބޯޑަރު ހުޅުވި ފަހުން ނޮވެމްބަރު 4ވަނަ ދުވަހާއި ހަމައަށް ދިވެހިރާއްޖެއައި 44،365 ފަތުރުވެރިން ހިމަނައިގެން، މި އަހަރު ދިވެހިރާއްޖެއަށް އައި ފަތުރުވެރިންގެ އަދަދު މިހާރު ވަނީ 400،000 އަށްވުރެ އިތުރުވެފައެވެ. ޓޫރިޒަމް މިނިސްޓްރީއިން ހާމަކޮށްފައިވާ ގޮތުގައި، އެ މިނިސްޓްރީގެ އަމާޒަކީ މިއަހަރު ނިމުމުގެ ކުރިން 500،000 ފަތުރުވެރިން ދިވެހިރާއްޖެ ގެނައުމެވެ.


އެޗްޑީއެފްސީގެ ލޯނުތަކަށް ފައިސާ ދެއްކުން ފަސްކޮށްދީފި - DhiDaily\nއެޗްޑީއެފްސީގެ ލޯނުތަކަށް ފައިސާ ދެއްކުން ފަސްކޮށްދީފި\nހައުސިންގ ޑިވެލޮޕްމަންޓް ފައިނޭންސް ކޯޕަރޭޝަނުން ދޫކޮފައިވާ ލޯނުތަކަށް ދެވިފައިވާ މޮރެޓޯރިއަމްގެ މުއްދަތު ކޯވިޑް-19ގެ ސަބަބުން2ވަނަ ފަހަރަށް އިތުރު ކޮށްދީފިއެވެ.\nކޮވިޑް-19 ގެ ބަލިމަޑުކަމާއި ގުޅިގެން ދިވެހި ރާއްޖޭގެ އިޤްތިޞާދަށާއި ކުދި އަދި މެދުފަންތީގެ ވިޔަފާރިތަކަށް ކުރިމަތިވެފައިވާ ދަތި ހާލަތުން އަރައިގަތުމަށްޓަކައި މިހާތަނަށް ދޫކޮށްފައިވާ ލޯނުތަކުގެ މޮރެޓޯރިއަމްގެ މުއްދަތު އިތުރުކޮށްދިނުމަށް ނިންމައި، 27 އޯގަސްޓް 2020 ގައި އެކޯޕަރޭޝަނުން ޢާންމުކޮށްފައިވާ ނޫސްބަޔާނާއި ޙަވާލާދީ މުއްދަތު އިތުރުކޮށްދީފައިވާ ކަމަށް އެޗްޑީއެފްސީން ކޮށްފައިވާ އިއުލާނެއްގައިވެއެވެ.\nއެޗްޑީއެފްސީން ބުނީ، އެނޫސްބަޔާނުގައި ދެންނެވިފައިވާ ފަދައިން މޮރެޓޯރިއަމްގެ މުއްދަތު ސެޕްޓެމްބަރު މަހުން ފެށިގެން 04 މަސްދުވަހަށް އިތުރުކޮށް، ބުދަ ދުވަހުން (މިއަދު) ފެށިގެން މިޚިދުމަތަށް އެދުމުގެ ފުރުޞަތު ހުޅުވާލެވިފައިވާ ވާހަކަ ކަސްޓަމަރުންގެ މަޢުލޫމާތަށްޓަކައި ދަންނަވާ ކަމަށެވެ. އަދި މޮރެޓޯރިއަމްއަށް އެދުމަށް ހަމަޖެހިފައިވަނީ އެކޯޕަރޭޝަންގެ ވެބްސައިޓް މެދުވެރިކޮށް އޮންލައިން ޕޯރޓަލްއިން ކަމަށް ވެސް އެޗްޑީއެފްސީން ބުނެފައި ވެއެވެ.\nއެޗްޑީއެފްސީން ބުނީ، މޮރެޓޯރިއަމްއަށް ހުށަހެޅުމުގެ އެންމެ ފަހު ތާރީޚަކީ 25 ސެޕްޓެމްބަރ 2020 ކަމަށެވެ. އެތާރީޚާއި ހަމައަށް މޮރެޓޯރިއަމްއަށް އެދި ހުށަހަޅާފައި ނުވާނަމަ، ބެލެވޭނީ އެފަރާތްތަކުން މޮރެޓޯރިއަމްގެ ޚިދުމަތް ބޭނުންނުވާ ކަމުގައިވެސް އެޗްޑީއެފްސީން ބުނެފައި ވެއެވެ. އަދި އެލޯނުތަކަށް މަހުން މަހަށް ދައްކަން ޖެހޭ ފައިސާ ސެޕްޓެމްބަރު 2020 އިން ފެށިގެން ދައްކަންވާނެ ކަމަށްވެސް އެޗްޑީއެފްސީން ބުނެފައިވެ އެވެ.\nމޮރެޓޯރިއަމްއަށް އެދުމާއި ގުޅޭ އިތުރު މަޢުލޫމާތު އެޗްޑީއެފްސީގެ ވެބްސައިޓު (www.sdfc.mv) މެދުވެރިކޮށް މިހާރު ލިބެން ހުންނާނެއެވެ.


ހަނާން ހުސައިން 22 މާރޗް 2021\nއުމަރު ނަސީރު ކުރެއްވި ޓްވީޓެއްގައި ވަނީ ހެލިކޮޕްޓަރު ދުއްވާނެ ދިވެހީން ތަމްރީނު ކުރުމުގެ މަސައްކަތް ކުރިއަށްދާ ކަމަށް ބުނެ، ގައުމީ ދިފާއީ ބާރު، އެމްއެމްޑީއެފްއާއި ހަވާލާދީ ލިޔެފައިވާ ޚަބަރެއް ހިއްސާކުރައްވައިފައެވެ.\nދިވެހި ނޭޝަނަލް އެކްްޝަން (ޑީއެންއޭ)ގައި އިސްކޮށް މަސައްކަތް ކުރައްވާ އުމަރު ވިދާޅުވީ، އެ ހަބަރު ޝާއިއު ކުރިތާވެސް 14 މަސް ދުވަސް ވެފައިވާ ކަމަށެވެ. ނަމަވެސް އަދިވެސް ދިވެހި ޕައިލެޓުން ތަމްރީން ނުކުރެވޭ ކަމަށެވެ.\nމީގެ ކުރިން ދިފާއީ ވަޒީރު މާރިޔާ އަހްމަދު ދީދީ ވަނީ، ހެލިކޮޕްޓަރު ދުއްވުމުގެ ގާބިލުކަން ދިވެހި ސިފައިންނަށް ލިބިފައި ނުވާ ކަަމަށް ބުނެފައެވެ.\nއިންޑިއާއިން ރާއްޖެއަށް ހަދިޔާ ކުރި ހެލިކޮޕްޓަރު ދުއްވުމުގައި އެގައުމުގެ ސިފައިން ހަރަކާތްތެރިވާތީ އިދިކޮޅު ފަރާތްތަކުން ކަންބޮޑުވުންފާޅު ކުރަމުން އަންނައިރު، ސަރުކާރުން ބުނެފައިވަނީ އެއީ އިންޑިއާ ސަރުކާރުން، ހެޔޮ ނިޔަތުގައި ދިވެހީންނަށް ފޯރުކޮށްދެމުން އަންނަ އެހީއެއް ކަމަށް ބުނެފައެވެ.\nއަރުޝީފަށް ނެގީ 22/03/2021 18:16\nއެންމެފަހުން އަޕްޑޭޓްކުރީ 22/03/2021 18:16\nފާތުމަތު އަޖްފާން 48 މިނެޓު ކުރިން


SunOnline: Muizzu ge Plan: Mulhi Male' wifi koh, CCTV network eh gaaimu kuranee\nމުއިއްޒުގެ ޕްލޭން: މުޅި މާލެ ވައިފައި ކޮށް، ސީސީޓީވީ ނެޓްވޯކަކުން ގުޅާލަނީ\nޝަފްނާ ހުސައިން 17 May 2021, 17:53\nމާލެ މަތިން-- ސަން ފޮޓޯ/ފަޔާޒު މޫސާ\nމުޅި މާލެ ސިޓީ ވައިފައިކޮށް، އެއް ނެޓްވޯކަކުން ގުޅާލައި ސީސީޓީވީ ހިދުމަތުން މުޅި މާލެ ސިޓީ މޮނިޓާކުރެވޭނެ ނިޒާމު ގާއިމުކުރަން މާލެ ސިޓީ ކައުންސިލްގެ ކުރިއަށް އޮތް ފަސް އަހަރުގެ އެކްޝަން ޕްލޭންގައި ހިމަނައިފި އެވެ.\n"ރައްޔިތުން އެދޭ އަމާޒަށް" އެކްޝަން ޕްލޭން މިއަދު ވަނީ މާލޭ ސިޓީ ކައުންސިލުން ފާސްކޮށްފަ އެވެ. އެ އެކްޝަން ޕްލޭންގައި، "ޑިޖިޓަލް މާލެެ" ގެ ނަމުގައި މާލެ ސިޓީ ކައުންސިލްގެ ހުރިހާ މައުލޫމާތެއް އެއް ޕްލެޓްފޯމަކުން ފަސޭހައިން ހޯދާލެވޭގޮތަށް މުޅި މާލޭ ސިޓީ ކައުންސިލްގެ ހިދުމަތްތައް ޑިޖިޓަލައިޒްކޮށް ގޭގައި ތިބެގެން ހިދުމަތްތައް ހޯދަން ކޮންމެ ރައްޔިތަކަށްވެސް ފަސޭހަވާނެ މަގު ފަހިކޮށްދިނުމަށް މަޝްރޫއެއް ވަނީ ހިމަނައިފަ އެވެ.\nއެ މަޝްރޫއުގެ ދަށުން، މާލެ ސިޓީ ކައުންސިލްގެ ހިދުމަތްތަކާ ގުޅޭ ރައްޔިތުންގެ ޝަކުވާތައް އަޑުއެހުމަށްޓަކައި 24 ގަޑިއިރު ރައްޔިތުންނަށް ހިދުމަތް ދޭ ކޯލް ސެންޓަރެއް ގާއިމްކުރުމަށް ވަނީ ރާވައިފަ އެވެ.\nހަމައެއާއެކު، ހުރިހާ ފަރާތްތަކުގެ ސީސީޓީވީ ވަސީލަތްތައްތަކުގެ ލިންކުތައް އެއްކޮށް މުޅި މާލެ ސިޓީ އެއް ނެޓްވޯކަކުން ގުޅާލައި ސީސީޓީވީ ހިދުމަތުން މުޅި މާލެ ސިޓީ މޮނިޓާ ކުރެވޭނެ\nނިޒާމު ގާއިމްކުރުން ވެސް އެކްޝަން ޕްލޭންގައިވެ އެވެ. އަދި މުޅި މާލެ ސިޓީ ވައިފައި ކުރުމަކީ ވެސް މަޝްރޫއުގެ ބައެކެެވެ.\nމިއަދު އއެކްޝަން ޕްލޭން ފާސްކޮށް، ކުރިއަށް ދިޔަ ޖަލްސާގައި، މޭޔަރު މުހައްމަދު މުއިއްޒު ވިދާޅުވީ، އާ ކައުންސިލަކީ ސިޔާސީ ޖަގަހައަކަށް ނުވާނެ ކަމަށާއި، ރައްޔިތުންނަށް ފޯރުކޮށްދޭން ޖެހޭ ހުރިހާ ހިދުމަތެއް، އެއްވެސް ތަފާތުކުރުމެއްނެތި ފޯރުކޮށްދޭނެ ކަމަށެވެ.\nމާލޭގެ ޑެޕިއުޓީ މޭޔަރަކަށް ނަރީޝް އިންތިހާބުކޮށްފި\nމޭޔަރު އެދެނީ ހިޔާގެ ފިނިޝިންއަށް ހަތަރު މަސް ދޭން\nމާލޭގެ ޑެޕިއުޓީ މޭޔަރުކަމަށް ޕީޕީއެމް އިން ނަރީޝް


Instagram Gai Adhives Enmme Gina Like Libifaivanee Bihakah! - Vaguthu\nމީގެ ތިން އަހަރު ކުރިންވެސް އެތައް ބަޔަކަށް މި ބިހުގެ ފޮޓޯގެ ވާހަކަދެއްކިއެވެ. އެއީ މި ބިހުގެ ފޮޓޯއަށް އެއިރުވެސް އެތައް ހާސް ބަޔަކު ލައިކް ދީފައި ވުމުންނެވެ. އިންސްޓަގްރާމްގައި އަދިވެސް އެންމެ ގިނަބަޔަކު ލައިކް ކޮށްފައި ވަނީ މި ފޮޓޯކަށް ގިނަސް ވޯލްޑް ރެކޯޑްސް އިން ބުނެފައި ވެއެވެ.\nއެ ފޮޓޯއަށް މިހާތަނަށް 55.5 މިލިއަން ލައިކްސް ލިބިފައިވާއިރު، 3.4 މިލިއަން ކޮމެންޓްސް ލިބިފައި ވެެއެވެ.\n"ވޯލްޑް ރެކޯޑް އެގް ޕޯސްޓް ކުރީ މީގެ ތިން އަހަރު ކުރިން، މިއަދު ވެސް އިންސްޓަގްރާމްގައި އެންމެ ގިނަ ލައިކްސް ލިބުނު ފޮޓޯއަކީ 55.5 މިލިއަން ލައިކްސް އާއެކު މި ފޮޓޯ.". ގިނިސް ވޯލްޑް ރެކޯޑްސްއިން ކުރި ޓްވީޓްގައި ވެއެވެ.\nއެ ފޮޓޯ ޕޯސްޓްކޮށްފައިވާ އެކައުންޓްގައިވެސް އިނީ އެންމެ ފޮޓޯއެއްކަންވެސް މިއީ ފާހަގަކޮށްލަން ޖެހޭ ކަމެކެވެ.\nއެ ޕޭޖްގައި އިތުރު އެއްވެސް ފޮޓޯއެއް ނެތެވެ. އެކަމަކު ވީޑިއޯ ސެކްޝަންގައި ދެ ވީޑިއޯއެއް ހިއްސާކޮށްފައިވާއިރު، އެއީ 2020ގައި އާއްމުކޮށްފައިވާ ދެ ވީޑިއޯއެކެވެ. އެ އެކައުންޓަށް ފޮލޯ ކުރާ މީހުންގެ އަދަދު 4.8 މިލިއަނަށް އަރައެވެ.\nކުކުޅުގެ ބިހެއްގެ އެ ފޮޓޯ އާއްމުކޮށްފައި ވަނީ 2019 ވަނަ އަހަރުގެ ޖެނުއަރީ މަހުގެ ހަތަރު ވަނަ ދުވަހުއެވެ.\nއެ ފޮޓޯގެ ކެޕްޝަންގައި ލިޔެފައި ވަނީ "ދުނިޔޭގެ ރެކޯޑް ހެދުމަށާއި، އިންސްޓަގްރާމްގައި އެންމެ ގިނަ ލައިކް ލިބުނު ފޮޓޯއަށް މި ފޮޓޯ ހެދުމަށް".\nކުރިން ރެކޯޑް ގާއިމްކޮށްފައި ވަނީ ކައިލީ ޖެނާއެވެ. އޭނާގެ ފޮޓޯއަކަށް 18 މިލިއަން ލައިކްސް ލިބިފައި ވެއެވެ.\nޖެނުއަރީ 14, 2022 18:03\nއެހެންތާވާނީ ދިވެހިންނަކީ ދިވެހިންގެ ގޮތުގައި ގަމާރުކަންމަތީ ތިބޭބައެއްވިޔާ


2021 ވަނަ އަހަރުގެ ފުރަތަމަ ދައުރުގެ 32 ވަނަ ޖަލްސާ\nބުދަ 21 އޭޕްރީލު 2021 10:30\nސަރުކާރުގެ ފަރާތުން، ހޯރަފުށި ދާއިރާގެ މެންބަރު އަޙްމަދު ސަލީމް ހުށަހަޅުއްވާފައިވާ، ޤާނޫނު ނަންބަރު 4/93 (ދިވެހިރާއްޖޭގެ ތިމާވެށި ރައްކާތެރިކޮށް ދެމެހެއްޓުމާބެހޭ ޤާނޫނު) އަށް އިޞްލާޙު ގެނައުމުގެ ބިލުގެ ފުރަތަމަ ކިޔުން އިއްވުން.\nޤާނޫނު ނަންބަރު 7/2013 (ދައުލަތުގެ ޚަރަދަށް ޒިންމާވުމުގެ ޤާނޫނު) ގެ 32 ވަނަ މާއްދާގެ (ހ)، (ރ)، އަދި (ބ) ގައި ބަޔާންކޮށްފައިވާ އުސޫލުތަކާއި ހަމަތަކުން އިސްތިސްނާކުރުމަށް ދީފައިވާ ހުއްދައިގެ މުއްދަތު އިތުރުކުރުމާގުޅޭ މައްސަލަ9މެންބަރުންގެ ވަގުތީ ކޮމިޓީއަކަށް ފޮނުވުމަށް ފާސްކުރުން.\nދިވެހިރާއްޖޭގެ ޖުމްހޫރިއްޔާގެ ޤާނޫނުއަސާސީގެ 115 ވަނަ މާއްދާގެ (ދ) ގައިވާ ގޮތުގެމަތިން، ސްރީލަންކާއަށް ދިވެހިރާއްޖެއިން ކަނޑައަޅާފައި ހުންނަވާ ސަފީރު، އަލްފާޟިލް ޢުމަރު ޢަބްދުއްރައްޒާޤު، ހ.ހިކިފިނިފެންމާގެ، ސްޓޭޓް އޮފް ޤަތަރަށް ދިވެހިރާއްޖެއިން ކަނޑައަޅާ ނޮން-ރެސިޑެންޓް ސަފީރުކަމުގެ މަޤާމަށް ހަމަޖެއްސެވުމަށްޓަކައި ރައީސުލްޖުމްހޫރިއްޔާ ފޮނުއްވާފައިވާ މައްސަލަ ދިރާސާކޮށް ގޮތެއް ނިންމުމަށް އެ މައްސަލައާގުޅޭ ދާއިމީ ކޮމިޓީއަށް ފޮނުވުން.\nސަރުކާރުގެ ފަރާތުން، ތޮއްޑޫ ދާއިރާގެ ޢިއްޒަތްތެރި މެންބަރު ޙަސަން ޝިޔާން ހުށަހަޅުއްވާފައިވާ، ޤާނޫނު ނަންބަރު 8/2009 (ދިވެހިރާއްޖޭގެ ޕެންޝަނާބެހޭ ޤާނޫނު) އަށް އިޞްލާޙު ގެނައުމުގެ ބިލުގެ އިބްތިދާޢީ ބަހުސްކުރުން.\nޤާނޫނު ނަންބަރު 8/2009 (ދިވެހިރާއްޖޭގެ ޕެންޝަނާބެހޭ ޤާނޫނު) އަށް އިޞްލާޙު ގެނައުމުގެ ބިލު


Malaysia gai ulhey gina Dhivehin ge thaaeedhu Ibu ah\nފައިސަލް ނަސީމް މެލޭޝިޔާގައި ދިރިއުޅޭ ދިވެހިންނާ ބައްދަލު ކުރެއްވުން.\nމެލޭޝިޔާގައި ދިރިއުޅޭ ގިނަ ދިވެހިން އިދިކޮޅު އިއްތިހާދުގެ ރަނިންމޭޓް ފައިސަލް ނަސީމްއާ ބައްދަލުކޮށް އެ މީހުންގެ ތާއީދު އޮތްކަން ހާމަކޮށްފި އެވެ.\nމެލޭޝިޔާގައި ތިބި ދިވެހިންގެ ތާއީދު ހޯއްދެވުމަށް ރަނިންމޭޓް ފައިސަލް ނަސީމް މިހާރު މެލޭޝިޔާއަށް ކުރައްވާ ދަތުރުފުޅުގެ ތެރެއިން، މެލޭޝިޔާގައި ތިބި ދިވެހިންނަށް ދައުވަތު ދީގެން މެލޭޝިޔާގެ ޕާކް ރޯޔަލް ހޮޓަލްގެ ހޯލްގައި ބޭއްވި ޑިނާނައިޓްގައި ގިނަ ދިވެހިން ބައިވެރިވި އެވެ. އަދި އެ ޑިނާޏައިޓްގައި ފައިސަލް ވަނީ ގިނަ ދިވެހިންނާ ބައްދަލު ކުރައްވައި އެ މީހުންގެ ވާހަކަތައް އަޑު އައްސަވައިފަ އެވެ. އެ ބައްދަލުވުމުގެ ތެރެއިން އެމްޑީޕީގެ ބައެއް އިސްވެރިންނާއި ޖުމްހޫރީ ޕާޓީގެ އިސްވެރިން ބައިވެރިވެ، އިދިކޮޅު އިއްތިހާދުގެ ވެރިކަމެއްގެ ސިޔާސަތުތައް ބައްދަލުވުމުގެ ބައިވެރިންނަށް ކިޔައިދިނެވެ.\nއެ ބައްދަލުވުމުގައި އެމްޑީޕީގެ ޗެއާޕާސަން ހަސަން ލަތީފް އާއި ރައްޔިތުން މަޖިލީހުގެ ގަލޮޅު އުތުރު ދާއިރާގެ މެންބަރު އީވާ އަބްދުﷲ ބައިވެރިވެ ވަޑައިގަންނަވަ އެވެ.\nއެ ބައްދަލުވުމުގައި ފައިސަލް ވިދާޅުވީ، މެލޭޝިޔާއަށް ކުރެއްވި ދަތުރުގެ ސަބަބުން، އެތަނުގައި ތިބި ގިނަ ދިވެހިންގެ ތާއީދުއޮތްކަން ހާމަވާ ކަމަށާއި އިދިކޮޅު ވެރިކަމެއްގައި ރާއްޖެއިން ބޭރުގައި އުޅޭ ދިވެހިންނަށް ފަސޭހަވާނެ ފަދަ ސިޔާސަތުތައް ތަންފީޒު ކުރައްވާނެ ކަމަށް ވިދާޅުވި އެވެ.\nއެ ބައްދަލުވުމުގައި 500 އަށް ވުރެ ގިނަ ދިވެހިން ބައިވެރިވި އެވެ. އެއް ފޮއްޓަކަށް އެންމެ ގިނަ މިހުން ވޯޓްލާން ހަމަޖެހިފައިވަނީވެސް މެލޭޝިއާގައި ހުންނަ ދިވެހި ރާއްޖޭގެ ހައިކޮމިޝަނުގައި ބަހައްޓާ ފޮއްޓަށެވެ. އެ ފޮއްޓަށް ވޯޓްލުމަށް 1858 ފަރާތަކުން ވަނީ ރަޖިސްޓްރީކޮށްފަ އެވެ.\nފައިސަލް މެލޭޝިއާގައި ކެމްޕެއިން ކުރައްވަމުންގެންދަވާ އިރު، ގުޅިފައިވާ ޕާޓީތަކުގެ ކެނޑިޑޭޓް އިބްރާހިމް މުހައްމަދު\nސޯލިހު (އިބޫ) ގެންދަވަނީ ކެމްޕެއިނަށް އޭނާގެ އަމިއްލަ ރަށް ކަމުގައިވާ ހިންނަވަރާއި، ހަތަރު އަތޮޅަކަށް ދަތުރު ކުރައްވަމުންނެވެ.\nމޯލްޑިވްސް ޔުނައިޓެޑް އޮޕޮޒިޝަން ރިޔާސީ އިންތިހާބު 2018 ފައިސަލް ނަސީމް\nއިދިކޮޅު ޕާޓީތަކުގެ ބޮޑު ޖަލްސާ\nބަޖެޓަށް ވޯޓު ނުދޭތީ ކިޔާ ފާޑު ކިޔުންތަކަށް ފައިސަލް ރައްދު ދީފި


Mi'ee Dhivvehinnah libunu kaamiyaabeh: Minister Shahidh | Jazeera\tމިއީ ދިވެހިންނަށް ލިބުނު ކާމިޔާބެއް: ޝާހިދު - Jazeera\nމިއީ ވަކި ފަރުދަކަށް ލިބުނު ކާމިޔާބެއް ނޫން، މިއީ ދިވެހިންނަށް ލިބުނު ކާމިޔާބެއް: ޝާހިދު\nސާއިފް ޝިޔާދު June 7, 2021 439 views0\nއދ. ގެ އާންމު މަޖިލީހުގެ 76 ވަނަ ބައްދަލުވުމުގެ ރިޔާސަތަށް ރާއްޖޭގެ ފޮރިންގ މިނިސްޓަރ އަބްދުﷲ ޝާހިދު ހޮވިވަޑައިގަތުމަކީ ރާއްޖެއަށް ލިބުނު ކާމިޔާބެއްގެ ގޮތުގައި އެމަނިކުފާނު ސިފަކުރައްވައިފިއެވެ.\n76 ވަނަ އާންމު މަޖިލީހުގެ ރިޔާސަތު ބަލަހައްޓާނެ ފަރާތެއް ހޮވުމުއްޓަކައި މިއަދު ރާއްޖެ ގަޑިން 19:00 ގައި ނެގުނު ވޯޓުން މިނިސްޓަރ ޝާހިދު ހޮވިވަޑައިގަތީ 143 ވޯޓުގެ އަގުލަބިއްޔަތަކުންނެވެ. ޝާހިދާ ވާދަކުރެއްވި އަފްޣާނިސްތާނުގެ ކުރީގެ ފޮރިން މިނިސްޓަރު ޑރ.ރަލްމައި އަށް ލިބިވަޑައިގަތީ 48 ވޯޓެވެ.\nމި ކާމިޔާބީއާ ގުޅިގެން "ޖަޒީރާ" އަށް ދެއްވި ހާއްސަ އިންޓަވިއުއްގައި މިނިސްޓަރ ޝާހިދު ވަނީ މިއީ ވަކި ފަރުދަކަށް ލިބުނު ކާމިޔާބެއްގެ ބަދަލުގައި މުޅި ރާއްޖެއަށް ލިބުނު ކާމިޔާބީއެއްގެ ގޮތުގައި ވަނީ ސިފަކުރައްވާފައެވެ. އަދި މިއީ ރާއްޖޭގެ ވަކިވަކި ފަރުދުންގެ މިންނެތް މަސައްކަތުން ރާއްޖެ ދުނިޔޭގެ މަސްރަހުގައި ބަލައިގަނެފައިވާކަން ހާމަވާ ކަމެއް ކަމަށް ވެސް ވިދާޅުވިއެވެ.\nމިއީ ރާއްޖޭގެ ޚާރިޖިއްޔާގެ ތާރީހުގައި ލިބުނު އެންމެ ބޮޑު ކާމިޔާބު.\nއޭޝިއާ-ޕެސިފިކް ގްރޫޕުން ރިޔާސަތު ބަަލަހައްޓަން ޖެހޭ ދައުރުގައި ފޮރިން މިނިސްޓަރ ޝާހިދު ރިޔާސަތަށް ނޮމިނޭޓް ކުރެއްވީ ރައީސް އިބްރާހިމް މުހައްމަދު ސޯލިހުއެވެ. މި ދައުރު ފެށޭނީ 14 ސެޕްޓެމްބަރު 2021 ގައެވެ.\nމިއީ ރާއްޖޭގެ ތާރީހުގައިވެސް އދ. ގެ ރިޔާސަތު ބަލަހައްޓާ ޤައުމަކަށް ރާއްޖޭގެ ފޮރިންގ މިނިސްޓަރަކު ހޮވުނު ފުރަތަމަ ފަހަރު އެވެ. މިއީ ކުދި ޤައުމުތަކުގެ ތެރެއިންވެސް ރާއްޖެއަށް ލިބުނު ބޮޑު ފަހުރެކެވެ. އެެއީ ރާއްޖޭގެ ފަރާތުން މިނިސްޓަރ ޝާހިދުގެ އިތުރުން ކުދި ޤައުމުތަކަށް އދ. އާންމު މަޖިލީހުގެ ރިޔާސަތު ލިބިފައިވަނީ ފަސް ފަހަރު ކަމަށްވާތީ އެވެ.\nރާއްޖެއިން އދ. އާއި ގުޅިފައިވަނީ 21 ސެޕްޓެމްބަރު 1965 ގައެވެ. އެ ދުވަހުން ފެށިގެން ރާއްޖެއަކީ އަދ. މެމްބަރު ގައުމުތަކުގެ ތެރޭގައި އެކްޓިވްކޮށް ހިމެނޭ ގައުމެކެވެ.